Lok Sabha Election 2019: Why Amit Shah is the most trustworthy for prime minister Modi? – News18 Bangla\nLok Sabha Election 2019: এই কারণেই অমিত শাহের উপর এত আস্থা রাখেন প্রধানমন্ত্রী নরেন্দ্র মোদি\nLast Updated : May 22, 2019, 21:26 IST\n#নয়াদিল্লি: ২০১৯ লোকসভা নির্বাচনের ফলাফল আসতে চলেছে ২৩ ও ২৪ মে ৷ বুথ ফেরত সমীক্ষার হিসেব মতোই ক্ষমতায় আসবে এনডিএ নাকি ঘটবে অন্য কোনও ঘটনা, তা জানতে এখনও কয়েক ঘণ্টার অপেক্ষা ৷ তবে এসবের মাঝে একটি বিষয় নিয়েই কোনও সন্দেহ বা প্রশ্নের অবকাশ নেই ৷ তা হল অমিত শাহ ও নরেন্দ্র মোদি জুটি ৷ এদের রাজনীতির জয়-বীরু বলুন বা সচিন-শেহবাগ ৷ এদের একমাত্র প্রতিযোগিতা দিতে পারে লিট্টি-চোখা, ইডলি-সম্বরের মতো জোড়ি ৷ কিন্তু প্রশ্ন হল, কিভাবে মোদির এতটা বিশ্বাস অমিত শাহের উপর ? অনিল রাই তাঁর ‘শ্যাডো পলিটিক্স’ বইয়ে এর রহস্য ফাঁস করেছেন ৷\nমোদি-শাহের এমন অসাধারণ জুটি ২০১৪ সালে লোকসভা নির্বাচনের পরই লাইমলাইটে আসে ৷ ২০১৪ সালে বিজেপির অভূতপূর্ব সাফল্যই অমিত শাহের প্রতি মোদির ভরসা বাড়িয়ে তোলে ৷ মোদি-শাহ জুটির ইতিহাস জানতে হলে রাজনীতির পাতায় কিছুটা সময় পিছিয়ে দিতে হবে ৷\n২০১৩ সালের জুন মাস শাহ তখন সেকেন্ড-ইন-কম্যান্ড, মোদির পরে দলে দ্বিতীয় প্রভাবশালী ব্যক্তি ৷ বেনারসে ভোটের কাজে গিয়েছিলেন অমিত শাহ ৷ আসলে আরএসএস-এর তরফে শাহের কাঁধে একটা বড় দায়িত্ব দেওয়া হয়েছিল ৷ ২০১৪ নির্বাচনে বিজেপির তরফে প্রধানমন্ত্রী পদের জন্য মনোনীত নরেন্দ্র মোদির জন্য উপযুক্ত নির্বাচনী কেন্দ্র খুঁজে বের করার উদ্দেশে উত্তরপ্রদেশে ইলেকশন ট্যুরে বেরিয়েছিলেন শাহ ৷ এমন আসন চাই যেখান থেকে মোদির জয় নিশ্চিত ৷ শাহের স্ট্র্যাটেজিক মস্তিষ্কের সোজাসাপ্টা থিওরি ছিল, উত্তরপ্রদেশে বিজেপির পতাকা ওড়াতে হলে আগে পূর্বাঞ্চলে জিততে হবে ৷ বিজেপি সর্বভারতীয় সভাপতি অমিত শাহ জানতেন, হিন্দুবাদকে হাতিয়ার করে সুবক্তা মোদি ঠিক বেনারসের মন জয় করে ফেলবে ৷\nএকদিকে উত্তরপ্রদেশে জয়ের ডঙ্কা, অন্যদিকে মোদির ‘বিকাশ পুরুষ’-এর ভাবমূর্তি নুইয়ে পড়া দলকেও নতুন করে উজ্জীবিত করবে ৷ নিজের স্ট্র্যাটেজি দিয়ে গুজরাতে তিন তিনবার কংগ্রেসকে আটকে দলের কাছে নিজের যোগ্যতা ও দক্ষতা ততদিনে অমিত শাহের প্রমাণ করা হয়ে গিয়েছে ৷ সঙ্ঘ ও পার্টি ছাড়াও নিজের ছায়াসঙ্গী অমিত শাহের সিদ্ধান্তের উপর মোদির পূর্ণ আস্থা ছিল ৷ বেনারস বা বারাণসীর ওই কেন্দ্রে থেকে বহুদিন ধরে বিজেপি প্রার্থী ছিলেন প্রবীণ নেতা ৮০ বছরের মুরলী মনোহর যোশী ৷ ২০১৪ নির্বাচনেও ওই আসন থেকেই লড়তে চাইছিলেন যোশি ৷ কিন্তু শাহের পরিকল্পনা ছিল মোদি বারাণসী থেকে জিতেই প্রধানমন্ত্রী হবেন ৷ তাই তিনি যোশির ইচ্ছেকে কোনও গুরুত্ব না দিয়ে সাফ জানিয়ে দেন বারাণসী থেকে প্রার্থী হবেন নরেন্দ্র মোদিই, আর যোশি চাইলে কানপুর কেন্দ্র থেকে লড়তে পারেন ৷ শাহের এমন সিদ্ধান্তে প্রচণ্ড ক্ষুব্ধ হন মুরলি মনোহর যোশি, কিন্তু শেষ পর্যন্ত তাই হল যা অমিত শাহ চেয়েছিলেন ৷\nমোদি আর শাহের এই সম্পর্কের শুরু কোথায়?\nএই জুটি আজকের নয়, ৩০ বছরের পুরনো ৷ ১৯৮২ সালে সঙ্ঘের এক শাখায় দুজনের দেখা ৷ তখন অমিত শাহের বয়স ১৭ ৷ আর সেসময় নরেন্দ্র মোদি সঙ্ঘের প্রচারক রূপে কাজ করতেন ৷ সঙ্ঘচালক বালাসাহেব দেবড়া যখন মোদিকে বিজেপিতে যোগ দেওয়ার প্রস্তাব দেন, তখন শাহই ছিলেন প্রথম ব্যক্তি যাকে মোদি এই কথা জানিয়েছিলেন ৷ যোগ্য বন্ধুর মতোই অমিত শাহও মোদিকে রাজনীতিতে অংশ নেওয়ার জন্য উৎসাহিত করেছিলেন ৷ শাহ জানতেন মোদির মাধ্যমেই তিনি নিজের রাজনৈতিক আকাঙ্খা পূর্ণ করতে পারবেন ৷\nঅমিত শাহের উপর মোদি এত ভরসা কেন করে জানেন?\nমোদির জন্য খুব কঠিন সময় ছিল, যখন সাহাবুদ্দিন মামলায় অমিত শাহ জেলে গিয়েছিলেন ৷ সেই সময় গুজরাতের মুখ্যমন্ত্রী মোদি শাহকে জেল থেকে ছাড়াবার জন্য সমস্তরকম চেষ্টা করেছিলেন ৷ সেই সময় মোদির কাছে খবর ছিল কংগ্রেস অমিত শাহের কেসে খোদ নরেন্দ্র মোদিকেই সাক্ষী হিসেবে পেশ করে তাঁর সমস্ত পরিকল্পনায় জল ঢালতে চায় ৷ এই সমস্ত সমস্যায় সেসময় জেরবার হয়ে গিয়েছিলেন ৷ জেলে থাকলেও এই সমস্ত খবরই অমিত শাহের কাছে পৌঁছছিল ৷ মোদির টেনশন কমাতে শাহ জেল থেকে মেসেজ পাঠান, ‘যতই চেষ্টা করুক কংগ্রেস, অমিত শাহকে ভাঙতে পারবে না ৷’\nআসলে সাহাবুদ্দিন মামলাই ছিল মোদি ও শাহের বন্ধুত্বের অগ্নিপরীক্ষা ৷ দুজনেই এই খেলার অভিজ্ঞ ও তুখোড় খেলোয়াড় ৷ এই সময়েই শাহ মোদির কাছে নীচের আনুগত্যের চরম প্রমাণ দেন ৷ অন্যদিকে, মোদি এই সময়ের মধ্যেই শাহের অভাব অনুভব করে তাঁর ভবিষ্যত ভূমিকা নিয়ে ইতিমধ্যেই সিদ্ধান্ত নিয়ে ফেলেছিলেন ৷\nসাহাবুদ্দিন মামলায় প্রায় তিন মাস জেলে কাটিয়েছিলেন অমিত শাহ ৷ সেসময় উনি প্রচুর বই পড়েন ৷ মনের জোর বাড়াতে মোদির পরামর্শে বিবেকানন্দও পড়েন শাহ ৷ গুরুর প্রতি একজন শিষ্য কিভাবে নিজেকে সমর্পণ করতে পারেন তা বোঝাতেই মোদির এমন পরামর্শ ৷ রামকৃষ্ণ পরমহংসের পায়ে যেমন করে নিজেকে অর্পণ করেছিলেন বিবেকানন্দ ৷\nশাহ কেন উত্তরপ্রদেশকে নিজের কর্মভূমি বানিয়েছিলেন?\nসাহাবুদ্দিন মামলায় বাজেভাবে ফেঁসে গিয়েছিলেন অমিত শাহ ৷ জামিনের আর্জি নিয়ে শীর্ষ আদালতে আবেদন করেন তিনি ৷ সুপ্রিম কোর্ট জামিন মঞ্জুর করলেও সঙ্গে শর্তও চাপিয়ে দেয় ৷ অমিত শাহের গুজরাত যাওয়ার উপর জারি হয় নিষেধাজ্ঞা ৷ সু্প্রিম কোর্টের এই নির্দেশে বড়সড় ধাক্কা খান মোদি-শাহ ৷ দুজনেই বুঝতে পেরেছিলেন এই সিদ্ধান্তের প্রভাব রাজ্যের কাজকর্মে পড়বে ৷ কিন্তুর মোদির দূরদৃষ্টিতে বদলে যায় সবকিছু ৷ কোর্টের সিদ্ধান্তকে মেনে নিয়ে তাঁকে আর্শীবাদে বদলে দেন তিনি ৷ অমিত শাহ নিজের কর্মভূমি গুজরাত থেকে বিচ্ছেদ মেনে নিতে পারছিলেন না ৷ এমন সময় মোদি শাহকে পরামর্শ দেন পুরনো কর্মভূমির দুঃখ ভুলে উত্তরপ্রদেশের দিকে নজর ঘোরাতে ৷ মোদির কথা অক্ষরে অক্ষরে মেনে নিয়ে কাজ শুরু করে দেন শাহ ৷ নরেন্দ্র মোদি এটা ভালভাবেই জানতেন বিজেপিকে দিল্লি পৌঁছতে হলে উত্তরপ্রদেশের রাস্তা ধরেই যেতে হবে ৷\nকী করে বিজেপির অধ্যক্ষ হলেন অমিত শাহ?\n২০১৪ সালের লোকসভা নির্বাচনে দেশ জুড়ে পদ্ম ঝড়ের পরই মোদির শপথ নেওয়া শুধু সময়ের অপেক্ষা ছিল ৷ প্রধানমন্ত্রী হওয়ার পরই নিজের সবথেকে বেশি বিশ্বাসভাজন অমিত শাহকে বিজেপির অধ্যক্ষ পদে বসিয়ে দেন নরেন্দ্র মোদি ৷ শাহকে এত গুরুত্বপূর্ণ পদে বসানোর সিদ্ধান্তে একের পর এক প্রশ্ন উঠতে থাকে ৷ সাহাবুদ্দিনের ভুয়ো এনকাউন্টারের মামলা ছাড়াও অমিত শাহের বিরুদ্ধে বেঙ্গালুরুর একটি মেয়ের উপরে গোয়েন্দাগিরি করারও অভিযোগ ওঠে ৷ একের পর এক ধামাচাপা পড়া মামলা তুলে এনে শাহের বিরুদ্ধে হাতিয়ার হিসেবে ব্যবহার করা হতে থাকে ৷ নির্বাচনী ময়দানে অমিত শাহ হলেন মুকুটহীন বাদশা ৷ গুজরাতে মোদির ১২ বছরের মুখ্যমন্ত্রিত্বের সময় শাহ সবথেকে গুরুত্বপূর্ণ পদে ছিলেন ৷\nমোদি ও শাহের সম্পর্কে যারা কাছ থেকে দেখেছেন, তারা বলেন, শাহ মোদিকে একটা বড় ব্র্যান্ড হিসেবে দেখেন এবং নিজেকে তাঁর বিজ্ঞাপনদাতা-প্রচারক মনে করেন ৷ লোককে নিজের কথা দিয়ে কিভাবে প্রভাবিত করতে হয় তা মোদিজি খুব ভালভাবেই জানেন ৷ অন্যদিকে, শাহকে বরাবরই অনুগত সৈনিকের মতো মোদির ছায়াসঙ্গী হিসেবে চলতে দেখা গিয়েছে ৷ কিন্তু ২০১৪ সালের পর এদের সম্পর্কে দৃশ্যপটের পরিবর্তন হয় ৷ এখন মোদি লক্ষ্য দেন ও তা পূরণের দায়িত্ব পড়ে অমিত শাহের উপর ৷ মোদি শাহের সম্পর্ক তাদের সম্বোধনেই স্পষ্ট ৷ অমিত শাহ মোদিকে সাহেব বলে ডাকেন ৷ গুজরাতেও শাহ ক্রিকেট বোর্ডের অধ্যক্ষ পদের নির্বাচনে জিতেছিলেন কিন্তু মোদির জন্য সেই পদ ছেড়ে দেন ৷ শাহকে অনেকেই মজা করে মোদির নাইট চেয়ারম্যান বলেন, যে দরকার পড়লে মোদির জন্য প্রাণত্যাগও করতে পারে ৷\nঅমিত শাহ জানেন কিভাবে কোনও কথায় মোদিকে সম্মত করাতে হয়\nমোদি গুজরাতের মুখ্যমন্ত্রী থাকাকালীন অমিত শাহই একমাত্র মন্ত্রী ছিলেন যিনি মোদিকে যেকোনও ব্যাপারে সম্মত করাতে পারতেন ৷ বলা হয় গুজরাতে ধর্ম পরিবর্তন সংক্রান্ত আইন প্রণয়ন নিয়ে মোদিকে রাজি করানোর পিছনে ছিল শাহেরই মস্তিষ্ক ৷\nFirst published: May 22, 2019, 21:26 IST\nTags: Amit Shah, Elections 2019, Lok Sabha Election 2019, Lok Sabha elections 2019, Narendra Modi, Shah-Modi


ভারতীয় ভিসা সহজ করার প্রতিশ্রুতি মরীচিকায় পরিণত || The Daily Janakantha\nভারতীয় ভিসা সহজ করার প্রতিশ্রুতি মরীচিকায় পরিণত\nপ্রকাশিত : ২৭ জুন ২০১৬, ১২:২৩ পি. এম.\nঅনলাইন ডেস্ক॥ বাংলাদেশীদের জন্য ভারতীয় ভিসা সহজ করার যে প্রতিশ্রুতি দিয়েছিল ভারত তা মরীচিকায় পরিণত হয়েছে। ভারতের দেয়া এ সংক্রান্ত প্রস্তাবে ঘোরতর আপত্তি তুলেছিল গোয়েন্দা সংস্থাগুলো, পশ্চিমবঙ্গ ও আসাম সরকার। এর ফলে প্রস্তাবটি ‘কোয়াইটলি ড্রপড’ বা চুপিসারে ফেলে রাখা হয়েছে। বিজেপি সরকারের পররাষ্ট্রমন্ত্রী হওয়ার পর ২০১৪ সালে ঢাকা সফরে আসেন সুষমা স্বরাজ। তখন তিনি বাংলাদেশীদের জন্য ৫ বছর মেয়াদী মাল্টিপল ভিসা দেয়ার কথা ঘোষণা করেছিলেন। প্রতিথ্রুতি দেয়া হয়েছিল বাংলাদেশী ৬৫ বছরের ওপরে ও ১৮ বছরের নিচে যাদের বয়স তাদের ভিসার নিয়মকানুন শিথিল করা হবে। কিন্তু এখনও তা বাস্তবায়ন হয় নি। এ খবর দিয়েছে অনলাইন দ্য হিন্দু। এতে বলা হয়, আর বিলম্ব না করে ভারতের দেয়া ওই প্রতিশ্রুতি বাস্তবায়ন করতে চায় পররাষ্ট্র মন্ত্রণালয়। বিব্রতকর এ অবস্থা থেকে নিজেদের মুখ রক্ষার জন্য কর্মকর্তারা প্রায় ১৫ দিন আগে একটি বৈঠক করেছেন। সেই বৈঠক থেকে স্বরাষ্ট্র মন্ত্রণালয়কে মানদ- নির্ধারনের আহ্বান জানানো হয়েছে। বিজয়িতা সিংয়ের লেখা ওই প্রতিবেদনে আরও বলা হয়, সুষমা স্বরাজ পররাষ্ট্রমন্ত্রী হওয়ার পর তার প্রথম বিদেশ সফরে বাংলাদেশে এসেছিলেন। সে সময় তিনি সুনির্দিষ্ট কিছু মানদন্ড অনুসরণ করে বাংলাদেশীদের ৫ বছর মেয়াদী প্রবেশ ভিসা দেয়ার ঘোষণা দেন। কিনউ তার সে প্রস্তাবে শক্ত আপত্তি তোলে গোয়েন্দা সংস্থাগুলো, পশ্চিমবঙ্গ ও আসাম সরকার। এতে ওই প্রস্তাব আটকে যায়। সিনিয়র একজন সরকারি কর্মকর্তা বলেছেন, এ বিষয়ের সঙ্গে জড়িত এমন সব পক্ষের সঙ্গে আলোচনা না করেই ওই ঘোষণা দেয়া হয়েছিল। ফলে ওই সময় আসামে বিরোধী দলে থাকা ভারতীয় জনতা পার্টির পক্ষ থেকে সবচেয়ে বেশি বাধা এসেছিল। বর্তমানে আসামে এ দলটি ক্ষমতায়। কিন্তু সেই বাধা এখনও আছে। ওই কর্মকর্তা বলেন, সেই বাধা কাটিয়ে ওঠার চেষ্টা করছেন তারা। স্বরাষ্ট্র মন্ত্রণালয়ের এক কর্মকর্তা বলেছেন, গোয়েন্দা সংস্থাগুলো ওই সময় সতর্ক করে বলেছিল যে, ভারতের এমন উদ্যোগে অনুপ্রবেশ বৃদ্ধি পাবে। এ বিষয়ে চেক অ্যান্ড ব্যালেন্স নীতি অনুসরণ করতে হবে। কোন বাংলাদেশী ভিসার কোন বিধি লঙ্ঘন করছেন কিনা তা সনাক্ত করার জন্য আমাদেরকে সিস্টেম শক্তিশালী করতে হবে। মাল্টিপল ভিসার জন্য প্রতি বছর আমরা ফরেন রিজিওনাল রেজিস্ট্রেশন অফিসে ব্যক্তিগত সাক্ষাতের বিষয়টি নিয়ে আমরা পরিকল্পনা করছি। এ বিষয়টি এরই মধ্যে ঘোষণা করেছেন কেন্দ্রীয় মন্ত্রী। তাই এটা বাস্তবায়ন করতে হবে। এ উদ্যোগ বাস্তবায়নের জন্য এরই মধ্যে চিঠি লিখেছেন বাংলাদেশে নিযুক্ত ভারতীয় হাই কমিশন। স্বরাষ্ট্র প্রতিমন্ত্রী কিরেন রিজিজু দ্য হিন্দুকে বলেছেন, স্বরাষ্ট্র মন্ত্রণালয় এ বিষয়ে দ্রুতই একটি সিদ্ধান্ত নেবে। উত্তর-পূর্বাঞ্চলীয় রাজ্য আসামের বিষয়টি তো জানাই। কিন্তু জাতির স্বার্থে ও বাংলাদেশের সঙ্গে আমাদের সম্পর্কের কথা বিবেচনা করে আস্থার একটি পর্যায়ে পৌঁছাতে হবে। উল্লেখ্য, ভারতের পররাষ্ট্র মন্ত্রণালয় বাংলাদেশের ৬৫ বছরের বেশি বয়সী ও ১৮ বছরের কম বয়সী নাগরিকদের ভিসামুক্ত প্রবেশের সুবিধা দেয়ার কথা ঘোষণা করেছে। পৌঁছামাত্র ইলেকট্রনিক টুরিস্ট ভিসা দেয়ার কথা বলা হয়েছে ১৫০টি দেশকে। এর মধ্যে রয়েছে বাংলাদেশ। ৫ বছর মেয়াদী মাল্টিপল ভিসা, ৬৫ বছরের ওপরে ও ১৮ বছরের নিচের নাগরিকদের ভিসামুক্ত প্রবেশ এ দুটি প্রস্তাবেই গোয়েন্দা সংস্থাগুলো ঘোরতর বিরোধিতা করেছে। ফলে তা চুপিসারে ফেলে রাখা হয়েছে। সূত্র - দ্য হিন্দুর রিপোর্ট


চট্টগ্রাম: নগরের বায়েজিদ বোস্তামী থানার পশ্চিম শহীদনগর ইয়াবা ব্যবসায়ী মো. নাছির প্রকাশ ইয়াবা নাছিরসহ (৪৮) দুইজনকে গ্রেফতার করা হয়েছে। নাছির বায়েজিদ বোস্তামী থানার সৈয়দপাড়ার আবুল্লার মার বাড়ির মৃত মো. শফিকের ছেলে।অপরজন হলেন- নোয়াখালী জেলার সেনবাগ থানার কৈয়াজালা এলাকার আনসার আলী ভূঁইয়া বাড়ির মৃত আব্দুর রবের ছেলে মো. শফিকুল ইসলাম (৩৫)।\nনাছির ইয়াবা কক্সবাজার থেকে কম দামে ইয়াবা সংগ্রহ করে নগরের অক্সিজেন মোড়, শহীদনগর এলাকাসহ আশপাশের এলাকায় বিভিন্ন মাদক কারবারির কাছে বেশি দামে বিক্রি করে। নাছিরের বিরুদ্ধে ১৪টির বেশি মাদকের মামলাসহ বিভিন্ন থানায় ১৭টি মামলা রয়েছে। বৃহস্পতিবার (১০ ফেব্রুয়ারি) বিকেলে বাংলানিউজকে এ তথ্য নিশ্চিত করেন বায়েজিদ বোস্তামী থানার ভারপ্রাপ্ত কর্মকর্তা (ওসি) মো. কামরুজ্জামান।\nতিনি জানান, গোপন সংবাদের ভিত্তিতে বায়েজিদ বোস্তামী থানার পশ্চিম শহীদনগর ইয়াবা ব্যবসায়ী নাছির প্রকাশ ইয়াবা নাছিরের বাড়ির সামনে অভিযান চালিয়ে বুধবার (৯ ফেব্রুয়ারি) রাত সাড়ে ১১টার দিকে দুইজনকে গ্রেফতার করা হয়েছে। এ সময় দুইজন দৌড়ে পালিয়ে যায়।\nগ্রেফতার দুইজনের দেহ তল্লাশি করে ৪৬৫ পিস ইয়াবা উদ্ধার করা হয়েছে।\nগ্রেফতার দুইজন আত্মীয়। তারা শহীদনগর এলাকার চিহ্নিত মাদক ব্যবসায়ী। কক্সবাজার থেকে আইনশৃঙ্খলা রক্ষাকারী বাহিনীর চোখ ফাঁকি দিয়ে ইয়াবা নগরের বিভিন্ন স্থানে যুব সমাজ, মাদকসেবীদের কাছে বেশি দামে বিক্রি করে যুবসমাজকে মাদকাসক্তের দিকে ঠেলে দিচ্ছে। ফলে একদিকে যেমন মাদকাসক্তে পতিত হচ্ছে, অন্যদিকে দিন দিন আইনশৃঙ্খলার অবনতি হচ্ছে। ইয়াবা নাছিরকে একাধিকবার ইতিপূর্বে গ্রেফতার করে আদালতের মাধ্যমে কারাগারে পাঠানো হয়েছে। জামিনে বের হয়ে পুনরায় মাদক ব্যবসা করে।


bet365, Top Betting Site | এসো আয় করি\nMd Jobayer mahmud February 12, 2020\nসারাবি‌শ্বে 20000+ bett সাইট র‌য়ে‌ছে। যার ম‌ধ্যে যুক্তরাজ্যের স্টোক সিটির কোটস পরিবার 2001 সালে চালু করে ক্রীড়াবিষয়ক betting site bet365.com। 16 বছরের পথ চলায় বিশ্বের সবথেকে বড় মানের স্পোর্টস গেম্বলিং সাইট বা ক্রীড়াবিষয়ক বাজির সাইটে পরিণত হয়েছে । বিশ্বের 233টি দেশের 20 মিলিয়নেরও বেশি কাস্টমার রয়েছে বেট bet365.com এ ।\nbett365 অ্যাকাউন্ট খোলার জন্য আপনাকে অবশ্যই 18+ বয়স এর উপর হতে হবে।bet365 একাউন্ট ভেরিভাই করার জন্য আপনাকে অবশ্যই পাসপোর্ট, জাতীয় পরিচয় পত্র, ড্রাইভিং লাইসেন্স এর যে কোন একটি ছ‌বি তু‌লে তাদের দিতে হবে যা সকলের পক্ষে সম্ভাব না ।\nতাপর আবার লাগবে ডলার বাজি ধরতে ৷ তাছাড়াbet365একাউন্ট করতে ব্যাংক স্টেটমেন্ট এর কপি লাগবে । সকল ভে‌রি‌ফি‌কেশন ডকু‌মেন্ট submit করলে সাধারণত ১ থেকে ৩ দিনের মধ্যে bet365 একাউন্ট ভেরিফাই হয়ে যাবে। এসব আসলে ঝামেলা ৷\nTags:bet365 Betting site top Top Betting Site খেলার মাধ্যমে আয়\n0 (0) প্রত্যেকটা লাইন মনযোগ দিয়ে পড়বেন আর বুঝবেন …\nআপনি কি স্টুডেন্ট ? আয় করতে চাচ্ছেন ? তাহলে এই পোস্টটিও আপনার জন্য (বিকাশে পেমেন্ট)\n0 (0) ♥ ♥ ♥ ♥ ♥ ♥ ♥ ♥ …\n0 (0) কিরে শালা $10 এর কথা শুনে ই পাগলা …\n0 (0) আপনারা এখান থেকে দিনে ১০-১৫ ডলার ইনকাম করতে …\nঅনলাইনে আয় করার জন্য সবচেয়ে পুরাতন সাইট। আপনাকে 1 Dollar ও ইনভেস্ট না করে আয় করুন 20-100$ পর্যন্ত!!!!\nSohoj Affiliates এর সহজ Tutorial by Muhammad Rakibul Islam (488)\nএকাউন্ট করে নিন 100 টাকা প্রতি রেফারে 10 টাকা Best… by Muhammad Rakibul Islam (78)\nডট .বাংলা ডোমেইন কি? এবং কিভাবে কিনবেন? বিস্তারিত by Muhammad Rakibul Islam (40)\nSEO কি? career হিসেবে SEO, কি কি …


বিদ্রোহীদের চাপে টেনশনে নৌকার প্রার্থীরা! - আনন্দ\nযশোরের বাঘারপাড়া ইউপি নির্বাচনে দলীয় মনোনয়ন পেয়েও স্বস্তিতে নেই আওয়ামী লীগের (নৌকা) চেয়ারম্যান প্রার্থীরা। বিদ্রোহী প্রার্থী থাকায় দুশ্চিন্তার যেন শেষ নেই তাদের। মনোনয়নবঞ্চিত এসব বিদ্রোহী প্রার্থীরা নৌকা প্রতীকের প্রার্থীদের অস্বস্তিতে রেখেছেন।\nএকাধিকবার দলীয় মনোনয়নবঞ্চিত বিদ্রোহীদের সঙ্গে কথা বলেও সমঝোতায় আনতে ব্যর্থ হয়েছেন দলের উপজেলার দায়িত্বশীল নেতারা। যে কারণে নৌকার বিপক্ষে ভোটযু’দ্ধে নামা ১৪ বিদ্রোহী প্রার্থীর বিরুদ্ধে সাংগঠনিক ব্যবস্থা (বহিষ্কার) গ্রহণের প্রস্তুতি চলছে বলে জানান উপজেলা আওয়ামী লীগের সাধারণ সম্পাদক বীর মুক্তিযো’দ্ধা হাসান আলী।\n১নম্বর জহুরপুর ইউনিয়নে নৌকা প্রতীক পেয়েছেন ইউনিয়ন যুবলীগের সভাপতি মো. আসাদুজ্জামান মিন্টু। এখানে বিদ্রোহী প্রার্থী হিসেবে মোটরসাইকেল প্রতীক নিয়ে মাঠে নেমেছেন উপজেলা আওয়ামী লীগের সাবেক সহ সভাপতি ও ওই ইউনিয়নের নব্বই দশকের চেয়ারম্যান বদর উদ্দিন মোল্যা। এ ছাড়া উপজেলা বঙ্গবন্ধু সৈনিকলীগের যুগ্ম আহ্বায়ক আলমগীর হোসেন বিদ্রোহী প্রার্থী হিসেবে ঘোড়া প্রতীক নিয়ে মাঠে রয়েছেন।\n২নম্বর বন্দবিলা ইউনিয়নে যুবলীগ নেতা সনজীত বিশ্বাস নৌকা প্রতীক পেয়েছেন। এ ইউনিয়নের ৪নম্বর খাজুরা ওয়ার্ড আওয়ামী লীগের সাধারণ সম্পাদক জিয়াউর রহমান জয় বিদ্রোহী প্রার্থী হিসেবে ঢোল প্রতীক নিয়ে প্রতিদ্বন্দ্বিতা করছেন। একই সাথে আওয়ামী লীগ নেতা মাসুম রেজা ঘোড়া প্রতীক নিয়ে ভোটযু’দ্ধে নেমেছেন।\n৩নম্বর রায়পুরে ইউনিয়ন আওয়ামী লীগের সাধারণ সম্পাদক বিল্লাল হোসেন নৌকা প্রতীক পেয়েছেন। তাকে চ্যালেঞ্জ করে আনারস প্রতীক নিয়ে বিদ্রোহী প্রার্থী হিসেবে মাঠে নেমেছেন আওয়ামী লীগ নেতা এ ইউনিয়নের একাধিকবার নির্বাচিত চেয়ারম্যান মঞ্জুর রশিদ স্বপন।\n৪নম্বর নারিকেলবাড়িয়া ইউনিয়নে নৌকার প্রার্থী ইউনিয়ন আওয়ামী লীগের সভাপতি বাবলু কুমার সাহা। এখানে বিদ্রোহী প্রার্থী হয়ে আনারস প্রতীক নিয়ে লড়ছেন বর্তমান চেয়ারম্যান উপজেলা তাঁতী লীগের সভাপতি আবু তাহের সরদার।৫নম্বর ধলগ্রাম ইউনিয়নে নৌকা প্রতীক পেয়েছেন ইউনিয়ন আওয়ামী লীগের সাধারণ সম্পাদক রবিউল ইসলাম।\nএ ইউনিয়নে বিদ্রোহী প্রার্থী হয়েছেন উপজেলা আওয়ামী লীগের সাবেক সিনিয়র সহসভাপতি আতিয়ার রহমান সরদার। তার প্রতীক আনারস। ৬নম্বর দোহাকুলা ইউনিয়নে একাধিকবার নির্বাচিত চেয়ারম্যান ওয়াহিদুর রহমান, আবু মোতালেব নৌকা প্রতীক পেয়েছেন। এখানে তাকে চ্যালেঞ্জ করে বিদ্রোহী প্রার্থী হিসেবে আনারস প্রতীক নিয়ে মাঠে নেমেছেন ইউনিয়ন আওয়ামী লীগের সভাপতি অরুণ কুমার অধিকারী।\n৭নম্বর দরাজহাট ইউনিয়নে নৌকা প্রতীক পেয়েছেন ইউনিয়ন আওয়ামী লীগের সিনিয়র সহসভাপতি জাকির হোসেন। তার বিরুদ্ধে বিদ্রোহী প্রার্থী হয়েছেন যথাক্রমে ঘোড়া প্রতীক নিয়ে ওয়ার্ড আওয়ামী লীগের সাধারণ সম্পাদক ও জেলা পরিষদ সদস্য ইকবাল হোসেন,\nআনারস প্রতীক নিয়ে ইউনিয়ন কৃষকলীগের সভাপতি মহম্মদ আলী, মোটরসাইকেল প্রতীক নিয়ে ওয়ার্ড আওয়ামী লীগের সভাপতি বর্তমান চেয়ারম্যান আয়ুব হোসেন বাবলু এবং টেবিল ফ্যান প্রতীক নিয়ে ওয়ার্ড আওয়ামী লীগের সাংগঠনিক সম্পাদক রফিকুল ইসলাম ইলিয়াস।\n৮নম্বর বাসুয়াড়ী ইউনিয়নে গতবারের মতো এবারও নৌকা প্রতীক পেয়েছেন ইউনিয়ন আওয়ামী লীগের সভাপতি আমিনুর রহমান সরদার। তার বিরুদ্ধে আনারস প্রতীক নিয়ে বিদ্রোহী প্রার্থী হিসেবে মাঠে নেমেছেন বর্তমান চেয়ারম্যান যুবলীগ নেতা আবু সাঈদ সরদার ও মোটরসাইকেল প্রতীক নিয়ে ইউনিয়ন আওয়ামী লীগ নেতা মিজানুর রহমান।\n৯নম্বর জামদিয়া ইউনিয়নে তিনজন মনোনয়নপত্র প্রত্যাহার করে নেওয়ায় এখানে আওয়ামী লীগের কোনো বিদ্রোহী প্রার্থী নেই। এদিকে ৭নম্বর দরাজহাট ইউনিয়নের নৌকার প্রার্থী জাকির হোসেন অভিযোগ করে বলেন, ‘ইউনিয়ন আওয়ামী লীগের সাধারণ সম্পাদক নৌকার পক্ষে ভোট করছেন। তবে স্থানীয় আওয়ামী লীগের অধিকাংশ নেতা নৌকার পক্ষে ভোট করছেন না।\nএ বিষয়ে উপজেলা আওয়ামী লীগের সাধারণ সম্পাদক বীর মুক্তিযো’দ্ধা হাসান আলী বলেন, বিভিন্ন ইউনিয়নের ১৪ জন বিদ্রোহী প্রার্থীর বিরুদ্ধে সাংগঠনিক ব্যবস্থা গ্রহণের প্রস্তুতি চলছে। আওয়ামী লীগ করে শেখ হাসিনার নির্দেশ অমান্য করা যাবে না। যারা নৌকার বিপক্ষে অবস্থান নেবে তাদের বিরুদ্ধেও সাংগঠনিক ব্যবস্থা গ্রহণ করা হবে।\nবিবস্ত্র হয়ে চুরি করতে ঢোকে ৪ জন! (ভিডিও)


Posted on মার্চ 5, 2017 অক্টোবর 10, 2021 by আসিফ মহিউদ্দীন\n10 যুদ্ধবন্দী নারীরা কী স্বেচ্ছায় সহবত করতো?\n11 দাসপ্রথা ইসলাম শুরু করেনি?\n12 ইতিহাসের অন্যরা কী একই কাজ করেন নি?\n14 সহায়ক গ্রন্থসমূহ\n15 প্রাসঙ্গিক লেখা\n16 লেখকের বক্তব্য\nএবারে এই বিষয়ে ইসলামিক স্কলার শায়েখ আহমদুল্লাহর বক্তব্য শুনে নিই- ( দাসীর সাথে আজল করা বিষয়ে- শায়েখ আহমদুল্লাহ )\n38 thoughts on “ইসলাম, গনিমতের মাল এবং আমাদের মানবতা”\nBablu Sarker বলেছেন:\nজুন 11, 2018; 11:11 পূর্বাহ্ন এ\nজানুয়ারী 11, 2020; 2:21 পূর্বাহ্ন এ\nসেপ্টেম্বর 24, 2018; 2:15 পূর্বাহ্ন এ\nসেপ্টেম্বর 25, 2018; 5:56 পূর্বাহ্ন এ\nঅক্টোবর 15, 2018; 2:53 অপরাহ্ন এ\nঅক্টোবর 15, 2018; 4:02 অপরাহ্ন এ\nঅক্টোবর 16, 2018; 3:57 অপরাহ্ন এ\nঅক্টোবর 16, 2018; 4:00 অপরাহ্ন এ\nডিসেম্বর 31, 2019; 8:01 অপরাহ্ন এ\nজানুয়ারী 11, 2020; 2:18 পূর্বাহ্ন এ\nঅক্টোবর 17, 2018; 11:41 পূর্বাহ্ন এ\nMahmud H Khan বলেছেন:\nঅক্টোবর 25, 2018; 9:18 অপরাহ্ন এ\nমে 16, 2019; 10:03 পূর্বাহ্ন এ\nনভেম্বর 22, 2018; 8:45 পূর্বাহ্ন এ\nনভেম্বর 22, 2018; 8:48 পূর্বাহ্ন এ\nজুলাই 1, 2019; 10:24 পূর্বাহ্ন এ\nমমিনুল হক বলেছেন:\nডিসেম্বর 18, 2019; 2:26 পূর্বাহ্ন এ\nডিসেম্বর 18, 2019; 9:33 পূর্বাহ্ন এ\nডিসেম্বর 31, 2019; 4:12 অপরাহ্ন এ\nডিসেম্বর 31, 2019; 4:14 অপরাহ্ন এ\nraza salim বলেছেন:\nডিসেম্বর 31, 2019; 9:21 অপরাহ্ন এ\nMarisha alvin বলেছেন:\nজানুয়ারী 13, 2020; 2:21 অপরাহ্ন এ\nএপ্রিল 16, 2020; 9:56 পূর্বাহ্ন এ\nএপ্রিল 30, 2020; 3:46 অপরাহ্ন এ\nএপ্রিল 30, 2020; 3:48 অপরাহ্ন এ\nএপ্রিল 30, 2020; 3:49 অপরাহ্ন এ\nএপ্রিল 30, 2020; 3:50 অপরাহ্ন এ\nএপ্রিল 30, 2020; 3:51 অপরাহ্ন এ\nমে 4, 2020; 10:23 অপরাহ্ন এ\nNayan Das বলেছেন:\nমে 11, 2020; 9:57 অপরাহ্ন এ\nজুলাই 2, 2020; 3:27 পূর্বাহ্ন এ\nজুলাই 24, 2020; 7:16 অপরাহ্ন এ\nজুলাই 24, 2020; 11:55 অপরাহ্ন এ\nঅক্টোবর 18, 2020; 12:51 অপরাহ্ন এ\nঅক্টোবর 23, 2020; 8:59 অপরাহ্ন এ\nমোহাম্মদ নাফিস বলেছেন:\nনভেম্বর 10, 2020; 9:48 পূর্বাহ্ন এ\nঅক্টোবর 17, 2021; 11:19 অপরাহ্ন এ


৪০ বছরের অভিজ্ঞতায় এত ভয়াবহ বার্ন দেখিনি - ডা. সামন্ত লাল - দৈনিক করতোয়া - The Daily Karatoa\nস্টাফ রির্পোটার Jan 21, 2020053\nস্টাফ রির্পোটার Dec 13, 2019 42 0\nস্টাফ রিপোর্টার : দেশে এ যাবৎকালে যত আগুনে দগ্ধ হওয়ার ঘটনা ঘটেছে তার মধ্যে সর্বোচ্চ বা বেশি মাত্রায় পোড়া রোগী এসেছে সম্প্রতি কেরানীগঞ্জের প্লাস্টিক কারখানার অগ্নিকান্ডের মাধ্যমে। শেখ হাসিনা জাতীয় বার্ন অ্যান্ড প্লাস্টিক সার্জারি ইনস্টিটিউটের আইসিইউতে লাইফ সাপোর্টে এমন আগুনে পোড়া রোগী রয়েছে যাদের মুখ চেনা যাচ্ছে না। শ্বাসনালী খুব খারাপভাবে পুড়ে গেছে এবং যে ১০ জন রোগী এখনও রয়েছে তাদের সবার শরীরের ৬০ থেকে ৮০ ভাগ পোড়া এবং আব্দুর রাজ্জাক নামের একজনের শতভাগ পোড়া। গতকাল শুক্রবার শেখ হাসিনা জাতীয় বার্ন অ্যান্ড প্লাস্টিক সার্জারি ইনস্টিটিউটের প্রধান সমন্বয়ক ডা. সামন্ত লাল সেন সাংবাদিকদের এসব কথা বলেন।\nতিনি বলেন, ঢামেকের বার্ন ইউনিটে ৮ জন ভর্তি রয়েছে, তারা সম্পূর্ণ শঙ্কামুক্ত। তাদের শরীরে ১৫ থেকে ২০ শতাংশ পোড়া। আর শেখ হাসিনা জাতীয় বার্ন অ্যান্ড প্লাস্টিক সার্জারি ইনস্টিটিউটে এখন ১০ জন রোগী ভর্তি রয়েছেন। এদের কেউই শঙ্কামুক্ত নয়। প্রত্যেকেই লাইফসাপোর্টে। সবার ইনহ্যালেশন বার্ন এবং এর পরিমাণ এমন যে আমার এই ৪০ বছরের অভিজ্ঞতায় এত ভয়াবহ বার্ন কখনো দেখিনি। যেমন গতকালকে এখানে একজন রোগী মারা গেছে যাকে তার স্ত্রী চিনতে পারেনি। মুখম-ল এমনভাবে বিকৃত হয়েছিল। পরে তার হাতের কাটা দেখে তাকে শনাক্ত করতে পেরেছে। তিনি আরো বলেন, এদের মধ্যে একজন আব্দুর রাজ্জাক যার শরীরের শতভাগ পুড়ে গেছে।\nসে অত্যন্ত ঝুঁকিতে রয়েছে যেকোনো সময় তার অবস্থার আরো অবনতি হতে পারে। বিশ্বের কোথাও শতভাগ বার্ন বাঁচানো সাধারণত সম্ভব হয়না। আমরা চেষ্টা করছি বাকিটা সৃষ্টিকর্তার ইচ্ছা। বাকি যারা রয়েছে তাদেরও শরীরের ৬০ থেকে ৮০ ভাগ পোড়া রয়েছে। প্রত্যেকেরই শ্বাসনালী পুড়ে গেছে এবং মুখম-ল ও শ্বাসনালী এমনভাবে পুড়েছে যে সেটা রিকভার করা অত্যন্ত দুরূহ ব্যাপার। সামন্ত লাল বলেন, আমারা রোগীর স্বজনদের কেউ সবসময় সবকিছু জানাচ্ছি, চিকিৎসাও সঠিকভাবে হচ্ছে। প্রধানমন্ত্রীর নির্দেশ রয়েছে চিকিৎসা যেন সঠিকভাবে হয় এবং ব্যয় ভার যেন সরকার বহন করে, সেভাবেই সব চলছে। আর আমরা এ পর্যন্ত ৬০ ভাগ পোড়া রোগী বাঁচাতে পেরেছি। কেরানীগঞ্জে প্লাস্টিক কারখানায় বুধবারের অগ্নিকান্ডে শুক্রবার পর্যন্ত ১৩ জনের মৃত্যু হয়েছে।


Home বিখ্যাত ব্যক্তিত্ব মুকুটহীন বাদশাহ মুফতি ফজলুল হক আমিনী বাংলাদেশের এক উজ্জ্বল নক্ষত্র!\nমুফতি ফজলুল হক আমিনী (রহ:) বাংলাদেশের ইতিহাসে একজন বিখ্যাত ইসলামী চিন্তাবিদ, ইসলামী আইন বিশেষজ্ঞ, খ্যাতনামা দেশবরেণ্য প্রজ্ঞাবান আলেম ও সাবেক সংসদ সদস্য ছিলেন। তিনি একই সাথে হাফেজ্জী হুজুর (রহ:) এর প্রতিষ্ঠিত জামিয়া কোরআনিয়া আরাবিয়া লালবাগ মাদ্রাসার প্রিন্সিপাল ও রাজনৈতিক ব্যক্তিত্ব হিসেবে ইসলামী ঐক্যজোটের চেয়ারম্যান ছিলেন। তৎকালীন সময়ে ইসলামী ঐক্যজোট বিএনপির অন্যতম একটি সহযোগী সংগঠন ছিল এবং এই সংগঠনের ব্যানারে তিনি বাংলাদেশ পার্লামেন্টের সাংসদ পদ লাভ করেন ২০০১ সালে।\nমুফতি ফজলুল হক আমিনীর ব্যক্তিজীবন ও শিক্ষাজীবন\nমুফতি ফজলুল হক আমিনী (রহ:) ১৯৪৫ সালের ১৫ই নভেম্বর ব্রাহ্মণবাড়িয়া জেলার আমীনপুর গ্রামের এক সম্ভ্রান্ত ও দ্বীনদার পরিবারে জন্মগ্রহণ করেন। ব্যক্তিজীবনে তাঁর দুই ছেলে ও চার মেয়ে রয়েছে। তিনি বাংলাদেশের প্রখ্যাত খ্যাতনামা আলেম ও লালবাগ মাদ্রাসার প্রতিষ্ঠাতা মাওলানা মোহাম্মদ উল্লাহ হাফেজ্জী হুজুর (রহ:) এর জামাতা ছিলেন।\nমুফতি আমিনী (রহ:) ব্রাহ্মণবাড়িয়া জেলার জামেয়া ইউনুছিয়ায় প্রাথমিক শিক্ষা শেষে তিনি মুন্সিগঞ্জ জেলাধীন বিক্রমপুরের মোস্তফাগঞ্জ মাদরাসায় তিন বছর পড়াশুনা করেন। তারপর ১৯৬১ সালে ঢাকার ঐতিহ্যবাহী দ্বীনি শিক্ষা প্রতিষ্ঠান জামেয়া কোরআনিয়া আরাবিয়া লালবাগ মাদরাসায় চলে আসেন। এখানে তিনি হযরত মাওলানা শামছুল হক ফরিদপুরী (রহ.), হযরত হাফেজ্জী হুজুর (রহ.), কিংবদন্তী মুহাদ্দিস হযরত মাওলানা হেদায়েতুল্লাহ (রহ.), শায়খুল হাদীস হযরত মাওলানা আজিজুল হক (রহ.), আরেফ বিল্লাহ মাওলানা সালাহ উদ্দীন (রহ.) এবং হযরত মাওলানা আব্দুল মজীদ ঢাকুবী (রহ.) এর বিশেষ তত্ত্বাবধানে দাওরায়ে হাদীসের সনদ লাভ করেন।\n১৯৬৯ সালে আল্লামা ইউসুফ বিন্নুরী (রহঃ) এর কাছে হাদীস পড়ার উদ্দেশ্যে পাকিস্তান করাচি নিউ টাউন মাদরাসা থেকে হাদিস ও ইসলামি আইনের ওপর বিশেষ ডিগ্রি অর্জন করেন। সেখানে তিনি উলুমুল হাদীসের উপর পাঠ গ্রহণ করে দেশে ফিরে আসেন। তিনি একজন ধর্মীয় চিন্তাবিদ হিসেবে দেশে ও বিদেশে যথেষ্ট সুনাম কুড়িয়েছিলেন এবং তাঁর জীবদ্দশায় তিনি অসংখ্য ধর্মীয় প্রতিষ্ঠানের পরিচালক ও তত্ত্বাবধায়ক ছিলেন। বলা হয়ে থাকে, বাংলাদেশে একমাত্র মুফতি আমিনী সাহেবেই এমন একজন সৌভাগ্যবান মানুষ যিনি একসাথে বাংলাদেশের সমস্ত কিংবদন্তী মুহাদ্দিস, মুফতি ও মাওলানাদের সাহচর্য পেয়েছিলেন তাঁর শিক্ষাজীবনে।\nশিক্ষক হিসেবে মুফতি আমিনীর অবদান\n১৯৭০ সালে হাফেজ্জী হুজুর (রহ.) এর প্রতিষ্ঠিত মাদরাসা-ই নূরীয়া কামরাঙ্গীরচরের মাদরাসায় শিক্ষক হিসেবে যোগদানের মধ্য দিয়ে তাঁর কর্মজীবন শুরু হয়। এই একই বছরেই তিনি হজরত হাফেজ্জী হুজুর (রহ.) এর কন্যার সাথে বৈবাহিক বন্ধনে আবদ্ধ হন। সেই সূত্রে তিনি হাফেজ্জী হুজুরের জামাতা ছিলেন। ১৯৭২ সালে মুফতি আমিনী মাত্র ৯ মাসে কুরআনে হাফেজ হয়েছিলেন। এই সময় তিনি ঢাকার আলু বাজারে একটি মাদরাসা প্রতিষ্ঠা করেন। একই সাথে আলু বাজার মসজিদের খতীবের দায়িত্ব পালন করেন তিনি।\n১৯৭৫ সালে তিনি লালবাগ মাদরাসায় শিক্ষক হিসেবে যোগদান করেন। পরবর্তীকালে এই মাদরাসার সহকারী মুফতি, প্রধান মুফতি, ভাইস প্রিন্সিপাল প্রভৃতি দায়িত্ব পালন শেষে ১৯৮৭ সালে হাফেজ্জী হুজুরের ইন্তেকালের পর তিনি এই মাদরাসার প্রিন্সিপালের দায়িত্ব গ্রহন ও শায়খুল হাদীসের দায়িত্ব পালন করেন এবং ইন্তেকালের আগ পর্যন্ত এই মহান দায়িত্বগুলো তিনি পালন করেছিলেন।\nতিনি একজন হাফেজে কুরআন এবং শায়খুল হাদীস হলেও মূলত: মুফতী হিসেবেই সর্বমহলে পরিচিত লাভ করেন। ২০০৩ সালে তিনি বড়কাটারা হোসাইনিয়া আশরাফুল উলুম মাদরাসার প্রিন্সিপাল ও মুতাওয়াল্লির দায়িত্বও পেয়েছিলেন। ইন্তেকালের আগ পর্যন্তই এই দুইটি মাদরাসার প্রিন্সিপালের দায়িত্ব পালন করে আসছিলেন। পাশাপাশি ঢাকার কাকরাইল, দাউদকান্দির গৌরীপুরসহ দেশের বিভিন্ন অঞ্চলে বহু মাদরাসার প্রধান অভিভাবকের দায়িত্ব পালন করেছেন তিনি।\nধর্মীয় সংস্কারক হিসেবে মুফতি আমিনীর ভূমিকা\nমুফতি আমিনী একজন প্রজ্ঞাবান আলেম, ইসলামী ঐক্যজোটের চেয়ারম্যান, অনেকগুলো মাদ্রাসার অভিভাবক, একজন কুরআনের হাফেজ, একজন শায়খুল হাদীস, একজন দেশবরেণ্য মুফতি, এখানেই তাঁর পরিচয় সীমাবদ্ধ ছিল না। মুফতি আমিনী এই দেশের ধর্মপ্রাণ মুসলিম ও এই দেশের আলেম সমাজের আত্মার আত্মীয়দের একজন ছিলেন। এই দেশে যখনই ইসলামের উপর কালোথাবা বসানোর চেষ্টা করা হয়েছে, সবার আগে তিনিই সেই কালো থাবার দাত-ভাঙ্গা জবাব দিতেন।\nতিনি বাংলাদেশের আলেমদের একজন প্রধান প্রতিনিধি ও ইসলামিক স্কলার ছিলেন। তাঁর কলম চলতো এই ঘুণেধরা সমাজের অন্যায়, অবিচার, জুলুম-নির্যাতন আর ইসলামি অপশক্তির বিরুদ্ধে। তিনি কাঁদতেন তাঁর অধীনস্থদের দুঃখে, তিনি হাসতেন তাঁর অধীনস্থদের হাসির আড়ালে। তিনি একজন চমৎকার অভিভাবক, একজন অনুকরণীয় শিক্ষক, একজন মহান রাজনৈতিক নেতা, একজন অতুলনীয় ওস্তাদ ও একজন ভাল বন্ধু ছিলেন, এই বাংলাদেশের প্রেক্ষাপটে।\nইসলামের সঙ্কটকালে বাঙ্গালি মুসলিম জাতি তাকিয়ে থাকতেন মুফতি আমিনীর হাতের ইশারার দিকে। যেকোনো ইসলামি আন্দোলনকে সফল করতে শুধু উনার এক হাতের ইশারায় যতেষ্ট ছিল। উনার জ্ঞানগর্ভ ইসলামী জলসা, সমাবেশ ও মাহফিলগুলোতে ফুটে উঠতো ইসলামের অতীতের গৌরবোজ্জ্বল ইতিহাসগুলোর সুনিপুণ চিত্র। লাখো জনতার চোখের সামনে তাঁর অতীত ইসলামের ইতিহাসগুলো ফুটিয়ে তোলার অপরিসীম ক্ষমতা দিয়েছিল উপরওয়ালা এই মানুষটাকে। তাঁর বক্তব্যে ফুটে উঠতো বীর সালাহউদ্দিন আইয়ুবী, গাজী নুরুদ্দীন জঙ্গি, শাহ ওয়ালি উল্লাহ, সাইয়্যেদ আহমদ শহীদ, কাসেম নানুতুবী ও শায়খুল হিন্দ মাহমুদ হাসান (রহ:) এর মত বীরসেনানীদের জীবনী। তার কণ্ঠের উঠানামায় লাখো মানুষের মজমা তরঙ্গের মতো দুলতে থাকতো। তিনি সংগ্রাম ও সাহসের ময়দানে অবিচলতার পাহাড় ছিলেন।\nদেশীয় অঙ্গনে মুফতি আমিনীর প্রভাব\nইসলাম ও কুরআনের জন্য তিনি তাঁর জীবনের শেষ নি:শ্বাস পর্যন্ত লড়াই করে গেছেন। ১৯৯৪ সালে কুখ্যাত নাস্তিক তসলিমা নাসরিন কর্তৃক পবিত্র কুরআনের অপব্যাখ্যার বিরুদ্ধে তিনি সারাদেশে একযোগে হরতালসহ বিভিন্ন আন্দোলন কর্মসূচী পালন করেছিলেন, শেষপর্যায়ে তাসলিমা নাসরিন এই দেশ ছাড়তে বাধ্য হয়েছিল, এখন পর্যন্ত তসলিমা নাসরিন বাংলাদেশে প্রবেশের অনুমতি পায় নাই। ২০০১ সালের প্রথম দিকে হাইকোর্ট থেকে ফতোয়া নিষিদ্ধের রায় ঘোষিত হলে তিনি বিচারপতিকে মুরতাদ ঘোষণা করে তীব্র গণ-আন্দোলন সৃষ্টি করেছিলেন। এই ঘটনার কারনে তাঁকে চার মাসের কারাগারে পাঠানো হয়েছিল।\nআওয়ামী সরকার ঘোষিত শিক্ষানীতি ও নারীনীতি নিয়ে তিনি সোচ্চার প্রতিবাদ করেন। নারীনীতির মধ্যে উত্তরাধিকারসহ সবপর্যায়ে নারীর সম-অধিকারের কুরআনবিরোধী ধারা বাতিলের জন্য তিনি বাংলাদেশের ইতিহাসে এক অসহযোগ আন্দোলন সৃষ্টি করেছিলেন। ২০১১ সালের ৪ এপ্রিল তিনি এক পর্যায়ে সম্পূর্ণ নিজস্ব উদ্যোগে বহু প্রতিকূলতা ও প্রশাসনিক প্রতিরোধের মুখে দেশব্যাপি সফল হরতাল পালন করেন। বাংলাদেশের ইতিহাসে সর্বপ্রথম কোনো আলেম কুরআনের দ্বারা বাতিলের বিরুদ্ধে কুরআন হাতে রাজপথে মিছিলে নেমেছিলেন। এর ঠিক ছয়দিন পর তার ছোট ছেলে আবুল হাসানাত আমীনিকে গুম করে ফেলেছিল তৎকালীন আওয়ামী সরকার। কিন্তু প্রশাসন যখন কোনোভাবেই থাকে থামিয়ে রাখতে পারে নাই তখন পরবর্তী সময়ে তাঁর ছেলেকে ছেড়ে দিতে বাধ্য হয়েছিল।\nআন্তর্জাতিক অঙ্গনে মুফতি আমিনীর প্রভাব\nমুফতি আমিনীর প্রভাব শুধু বাংলাদেশেই সীমাবদ্ধ ছিল না তিনি ১৯৮৪ সালে ইরান-ইরাক ভ্রাতৃঘাতী যুদ্ধ বন্ধে হাফেজ্জী হুজুরের নেতৃত্বে আন্তর্জাতিক শান্তি মিশনের সদস্য ছিলেন। ১৯৯২ সালে ভারতের উত্তর প্রদেশে বাবরি মসজিদ ধ্বংস করা হলে এই দেশে লংমার্চের ডাক দেয়া হয়। সেই লংমার্চ আন্দোলনের দ্বিতীয় শীর্ষ নেতা ও প্রধান নির্বাহী ছিলেন মুফতী আমিনী (রহ.)। তার শিক্ষক শায়খুল হাদীস আল্লামা আজিজুল হক (রহ.) ছিলেন এই লংমার্চের আহ্বায়ক ও অভিভাবক।\nরাজনৈতিক জীবনে মুফতি আমিনী\nব্যক্তিগত জীবনে একজন ইসলামী প্রাজ্ঞ চিন্তাবিদ হলেও তিনি ছিলেন রাজনৈতিক দল ইসলামী ঐক্যজোটের চেয়ারম্যান। আশির দশকে ধর্মভিত্তিক রাজনৈতিক দল খেলাফত আন্দোলনের মাধ্যমে রাজনীতিতে পদার্পণ করেন তিনি। পরে তিনি খেলাফতে ইসলামী নামে আলাদা দল গড়েন এবং এর চেয়ারম্যান হন। ২০০১ সালের জাতীয় সংসদ নির্বাচনে ব্রাহ্মণবাড়িয়া-২ আসন থেকে চারদলীয় জোটের প্রার্থী হিসেবে সাংসদ নির্বাচিত হন। এছাড়া তিনি ধর্মভিত্তিক একাধিক দলের মোর্চার সংগঠন ইসলামী আইন বাস্তবায়ন কমিটির প্রধান হিসেবে মৃত্যুর পূর্বমুহূর্ত পর্যন্ত দায়িত্ব পালন করেছেন।\nজীবনের শেষ অধ্যায়ে গৃহবন্দীত্ব\nমুফতি আমিনীর বিরুদ্ধে ধর্মীয় রাজনীতির নামে উষ্কানীমূলক রাজনীতির অভিযোগ দিয়ে তৎকালীন আওয়ামী সরকার প্রায় ২০-২২ মাস সময় যাবৎ তাঁকে লালবাগ মাদ্রাসা সংলগ্ন দলীয় কার্যালয়ের মধ্যে অঘোষিত গৃহবন্দী করে রেখেছিলেন। ২০১১ সালের ১০ এপ্রিল মুফতি আমিনীর ছোট ছেলে মাওলানা আবুল হাসনাত অপহরণের পর ১২ এপ্রিল জোটের মহাসচিব মাওলানা আবদুল লতিফ নেজামী মুফতি আমিনীর পক্ষে নিরাপত্তা চেয়ে তৎকালীন স্বরাষ্ট্রমন্ত্রীর কাছে আবেদন করলে আমিনীর নিরাপত্তার আবেদন কৌশল হিসেবে নিয়ে তাকে কার্যত বন্দী করে রাখা হয়। এই সময় তাকে কোনো ইসলামী সভা, সমাবেশ ও মাহফিলগুলোতে যোগ দিতে দেওয়া হত না।\nগৃহবন্দীত্ব থেকে জান্নাতের অসীমপথে\nবাংলাদেশের উলামা আকাশের এক উজ্জ্বল নক্ষত্র মুফতি ফজলুল হক আমিনী হৃদরোগজনিত রোগে আক্রান্ত হয়ে রাজধানীর ইবনে সীনা হাসপাতালে ২০১২ সালের ১২ ডিসেম্বর ৬৭ বছর বয়সে মৃত্যুবরণ করেন। ১২ ডিসেম্বর তাঁর জানাযার নামায অনুষ্ঠিত হয় ঢাকার জাতীয় ঈদগাহ ময়দানে, আর তাতে অংশগ্রহণ করেন অগণিত ধর্মপ্রাণ মুসলমান। মুফতি ফজলুল হক আমিনীর (রহ:) এর জানাযা শেষে দাফন সম্পন্ন করা হয় তাঁরই শিক্ষাদানক্ষেত্র জামিয়া কোরআনিয়া আরাবিয়া মাদ্রাসার শাহী মসজিদের কবরস্থানে। তাঁর এই মৃত্যুতে একদিকে যেমন সমস্ত ধর্মপ্রাণ মুসলমানদের মাঝে শোকের ছায়া নিয়ে এসেছিল অন্যদিকে নাস্তিক মুরতাদরা পৈশাচিক আনন্দে মেতেছিল। মুফতি আমিনীর অমূল্য কৃতিত্ব বাঙালী জাতি কোনোদিন ভুলবে না। মুফতি আমিনী একটি নাম, একটি প্রতিষ্ঠান, একটি আন্দোলন, একটি বিপ্লব, একটি আদর্শ, একটি আলোকউজ্জ্বল নক্ষত্র।\nআমরা কতটা ঋণ পরিশোধ করতে পেরেছি মুফতি আমিনীর?\nযে মানুষটি তাঁর সারাটি জীবন মজলুমের প্রতিনিধিত্ব করে অন্যায় ও জুলুমের বিরুদ্ধে সিংহ গর্জন দিয়েছেন জালিমের বিরুদ্ধে, যেই মানুষটির প্রতিটি রক্তের ফোঁটার বিনিময়ে, তাঁর শ্বাসনালীর প্রতিটি করুণ নিঃশ্বাসের বিনিময়ে তিনি যে আদর্শ প্রতিষ্ঠিত করে গিয়েছেন, সেই আদর্শকে আমরা কতটুকু গ্রহন বা সম্মান জানাতে পেরেছি? তিনি যে বাতিলের বিরুদ্ধে তাঁর জীবনের সিংহভাগ সময় নষ্ট করেছেন, ইতিহাস বলে নির্লজ্জের মত সেই বাতিলের সাথেই তাঁর মৃত্যুর পর আমরা আপোষ করেছি, আমরা আমিনীর আদর্শ, নীতি, অস্তিস্ত্ব, সত্ত্বা সবকিছু বিক্রি করে দিয়েছি সেই জালিম তথা বাতিলের কাছে। যে নোংরা সত্ত্বার জন্য আমিনী রাজপথে নেমেছিলেন, জেলের শিকলে বাঁধা ছিলেন, তারপরও তিনি যেই সত্ত্বার নিকট মাথা নিচু কিংবা আপোষ করেননি, তাঁর মৃত্যুর পর আমরা সেই সত্ত্বার পায়ে ফুল ছড়িয়েছি সামান্য দুনিয়াবি ক্ষমতার লালসায়।\nযে মানুষটি ছিলেন রাতে আকাশে জিকির মুখে প্রভুর দুয়ারের ভিখারি, দিনে আকাশে তরবারি হাতে ময়দানের সিপাহী। যে মানুষটির জীবন কেটেছে রাজপথে, কখনো কারাবরণে, কখনওবা সংসদ ভবনের চেয়ারে, কখনো কুরআনের মজলিসে, কখনো জনতার মঞ্চে। যে মানুষটির অভিধানে অন্যায়-অবিচারের কোনো শব্দ ছিল না, যার অভিধানে আপোষ নামক শব্দ খুঁজে পাওয়া দুষ্কর, যিনি ছিলেন এই দেশের মুসলিম উম্মাহর বিপ্লবী কান্ডারী, যার মাঝে আমরা খুঁজে পেতাম হাফেজ্জী হুজুর (রহঃ), শামসুল হক ফরিদপুরী (রহঃ), শায়খুল হাদিস আল্লামা আজিজুল হক (রহঃ) এর মত সোনার সন্তানদের প্রতিচ্ছবি। যিনি খানকা থেকে যুদ্ধের ময়দান, হাদিসের মসনদ থেকে রাজনীতির মাঠ, কুরআন স্কয়ার থেকে জালিমের জিন্দানখানা সর্বস্তরে ছিল তার সরব পদচারণা। তিনি আমাদের আমিনী, তিনি আমাদের চেতনার বাতিঘর, আমাদের আঁকাবির, আমাদের অনুপ্রেরনা।\nPrevious articleমুক্তিযুদ্ধের অন্যতম সংগঠক আবদুল কুদ্দুস মাখন\nNext articleব্রাহ্মণবাড়িয়া জেলার সকল পোস্ট কোড সমূহ


অর্থ না বুঝে কুর’আন তিলাওয়াত অনুচিত মনে করা - ধর্মের নামে প্রচলিত ভ্রান্ত আমল গুলো জেনে নিন।\nহাদিসের তথ্যানুসারে সকল প্রকার জিকিরের মধ্যে সর্বোত্তম জিকির হল কুর’আন তিলাওয়াত। মহানবী সল্লাল্লহু আলাইহি ওয়া সাল্লাম বলেন, “তোমাদের মধ্যে যে ব্যক্তি কুর’আন শরীফের একটি অক্ষর পড়লো (নাপাকী অবস্থা ব্যতীত যে কোন সময়) তাকে প্রতিটি অক্ষরেরে বিনিময়ে দশটি করে নেকী দেয়া হবে। উদাহরণস্বরূপ ‘আলিফ লা-ম মী-ম’ উচ্চারণের তিনটি হরফের জন্য ৩×১০=৩০টি নেকী দেয়া হবে”। অবগতি হল বর্তমানে উচ্চ সার্টিফিকেট ধারি কিছু মাওলানা উপাধিযুক্ত ব্যক্তি-গনও তাদের বক্তৃতায় বলে থাকেন যে, “অর্থ না বুঝে কুর’আন তিলাওয়াত করলে তার কোন ফায়দা হবে না”।\nসে সকল মাওলানাদের কাছে আমার প্রশ্ন হল, রসুল সল্লাল্লহু আলাইহি ওয়া সাল্লামের উদাহরণ অনুসারে আলিফ লা-ম মি-ম এর কি সে সকল আলেম-গন জানেন বা বুঝেন? তাহলে তাঁদের বক্তৃতানুসারে এই শব্দ তিলাওয়াত করলে কি কোন ফায়দা লাভ হবে না? উল্লেখ্য রসুল সল্লাল্লহু আলাইহি ওয়া সাল্লাম ভুল করে কি এই ধরনের উদাহরণ দিয়েছিলেন? (নাউজু বিল্লাহ) আর এই শব্দের অর্থ কি কেউ জানে অথবা কখনো জানতে পারবে? রসুল সল্লাল্লহু আলাইহি ওয়া সাল্লাম কর্তৃক এই উদাহরণটি দেয়ার কারণ হল যাতে মানুষ অর্থের দিকে না তাকিয়ে বরং তিলাওয়াতের গুরুত্বর দিকে তাকায়। অথচ আমাদের দেশের অন্ধ আধুনিকতার সমর্থক মাওলানা-গন কোন বিষয়ের মুল গুরুত্ব না বুঝে নিজস্ব চিন্তায় যা আসে তার উপরই বক্তৃতা দিয়ে থাকেন। তাদের এই ধরনের বক্তৃতায় মানুষের কতটুকু ক্ষতি হতে পারে, এই বিষয়টি বুঝতে পারলে তাঁরা এই ধরনের কথা বলতে পারতেন না। এই ধরনের বক্তৃতা শুনে অনেক অশিক্ষিত লোক যারা নিয়মিত কুর’আন তিলাওয়াত করেন, তারা দ্বিধা-দ্বন্দ্বের মধ্যে পরে যান এবং অনেকে বলেন যে, “আলেমদের কথা অনুসারে আমরা যেহেতু অর্থই বুঝি না, কাজেই আমাদের কুর’আন শরীফ পড়ে তো কোন লাভ নেই”।\nমহান আল্লহ রব্বুল আলামীন পাক কালামে বলেন, “তোমরা কুর’আন তিলাওয়াত কর ধীরে ধীরে এবং তারতীল (পাঠের নিয়ম) অনুসারে”। লক্ষ্যনীয় বিষয় যে, মাওলানা-গন যখন মঞ্চে উঠে কুর’আনের বিভিন্ন আয়াত তিলাওয়াত করেন, তখন কি তাঁরা খেয়াল করেছেন যে, তাদের কুর’আন তিলাওয়াত শুদ্ধ হয় কি-না? যেখানে শুদ্ধ রূপে কুর’আন তিলাওয়াত করা ফরজ, সেখানে তাঁদের কোন খেয়াল নেই। অথচ যে বিষয়ের ব্যাপারে হাদিসয়ের কোন ডকুমেন্ট নেই, সে বিষয়ে কথা বলতে তাঁদের বুক কাঁপে না কেন? তাদের খেয়াল রাখা উচিৎ যে, অপরের দোষ এক আঙ্গুল তুলে দেখানোর সময় হাতের দিকে খেয়াল করে দেখুক, তিন আঙ্গুল বলছে যে তাঁরাই দোষী। অতএব কথা হল, যে সকল আলেম উপাধি ধারি ব্যক্তি-গন বলেন যে, অর্থ না বুঝে কুর’আন তিলাওয়াত করলে কোন ফায়দা নেই, নিঃসন্দেহে তাঁরা মিথ্যাবাদী। কাজেই তাঁদের কোন কথা আপনারা সাধারণ জনগণ শুনবেন না।\nহাদিসে আছে যে, “তোমাদের মধ্যে এমন কিছু লোক আছে, যারা কুর’আন তিলাওয়াত করে অথচ কুর’আন তাদেরকে অভিশাপ দেয়’’। অপর দিকে পাক কালামের ভাষা অনুসারে মহান আল্লহ রব্বুল আলামীন এর প্রতিটি সৃষ্টি এমনকি জীবন্ত গাছ পর্যন্ত যার যার নিজস্ব ভাষায় মহান আল্লহ রব্বুল আলামীন এর জিকির করে। যেমন দাউদ (আঃ)য়ের সময় তাঁর সাথে সকল প্রাণী কূল একসাথে জিকির করত। তাহলে একথা আমাদের বুঝা উচিৎ যে, আমরা শুদ্ধরূপে কুর’আন তিলাওয়াত করলে আল্লহর প্রতিটি সৃষ্টি তা শ্রবণ ক’রে যেমন আমাদের জন্য সাক্ষী হবেন, ঠিক তেমনি কুর’আন শরিফ অশুদ্ধ রূপে তিলাওয়াত করলে সে প্রতিটি সৃষ্টিই তিলাওয়াত কারীর বিরুদ্ধে অভিযোগ করে আল্লহর কাছে তার ধ্বংস কামনা করবে। সেখানে একথা বললে কাজ হবে না যে, আমি কুর’আন শুদ্ধ রূপে তিলাওয়াত না করলে কি হবে, কিন্তু আমি প্রতিটি শব্দের অর্থ বুঝতাম। কাজেই যারা শুধুমাত্র অর্থ বুঝার দিকেই অধিক গুরুত্ব দেয়, তাদের অর্থ বুঝা তাদের কাছেই থাকবে, মধ্যে থেকে আপনার বিরুদ্ধে সাক্ষী দেয়ার মত সৃষ্টির অভাব থাকবে না। তাই কুর’আনের অর্থ সমাজের অল্প পরিমাণ মানুষ বুঝলেই চলবে, কিন্তু তিলাওয়াতের বেলায় ১০০% মানুষকেই শুদ্ধ রূপে তিলাওয়াত করতে হবে। সাহাবি (রাঃ) দের সময়ে তাদের ভাষা আরবি হওয়া সত্ত্বেও তাঁরা সকলেই অর্থ বুঝতেন না বরং যারা ভাল বুঝতেন, তাদের সহযোগিতায় সকলেই আমল করতেন। অতএব আলেমদের এই ধরনের বক্তব্য কখনোই দেয়া উচিৎ নয় যে, ‘অর্থ না বুঝে কুর’আন তিলাওয়াত করলে কোন ফায়দা পাওয়া যাবে না’। এখানে একটা উদাহরণ সবারই মেনে চলা উচিৎ। তাহলো যতগুলো মানুষ দুনিয়াতে আছে, তাদের প্রত্যেকের শরীরেই রোগ হওয়া স্বাভাবিক। তাই বলে প্রতিজন মানুষকেই ডাক্তার হওয়া জরুরি নয়। সেই ক্ষেত্রে সমাজের মধ্য থেকে কিছু লোক ডাক্তার হলেই তাদের উছিলায় সকলের চিকিৎসা হওয়া সম্ভব। কাজেই কুর’আনের প্রতিটি হরফ বা অক্ষর অথবা শব্দের অর্থ সবাইকে জানা বাধ্যতামূলক বা জরুরী নয়; বরং সমাজের মধ্যে যাতে অর্থ বুঝার মত লোকের সন্ধান থাকে, সেদিকে লক্ষ্য দেয়া অবশ্য সবার জন্যই জরুরী। একটা বিষয় সবার মনে রাখতেই হবে, তাহলো ধর্ম পালনের জন্য যতটুকু আরবি ভাষা আমাদের জন্য জানা এবং শিক্ষা করা বাধ্যতামূলক বা ফরজ তার বাহিরে যে আরবি ভাষা আছে, তার চেয়ে আমার মায়ের ভাষার গুরুত্ব আমার কাছে সবার থেকে বেশী হওয়াই উচিৎ। কারণ আমার এই ভাষা মহান আল্লহ রব্বুল আলামীন-ই আমার জন্য নির্বাচিত করেছেন। তাই সবারই অপরের ভাষায় শুধুমাত্র মহাপণ্ডিত না হয়ে বরং নিজের ভাষার দিকেও যথেষ্ট জ্ঞান রাখা এবং সেদিকে লক্ষ্য দেয়া দরকার। যদিও উত্তম বিষয়টি মহান আল্লহ রব্বুল আলামীনই ভাল জানেন, তারপরও এ বিষয়ে আরও অধিক জানার জন্য ইন্টারনেট মাধ্যমে নীচের ওয়েব সাইট ভিজিট করুন:


সাকিব আল হাসান এর পরিবর্তে মাহমুদুল্লাহ রিয়াদকে দলে নিচ্ছে কলকাতা নাইট রাইডার্স? – Notunshokal.com\nসাকিব আল হাসান এর পরিবর্তে মাহমুদুল্লাহ রিয়াদকে দলে নিচ্ছে কলকাতা নাইট রাইডার্স?\nby সোহাগ হোসেন December 16, 2018\nকলকাতা নাইট রাইডার্সের (কেকেআর) দীর্ঘ ৭ বছর ধরে খেলেছেন বিশ্বসেরা অলরাউন্ডার সাকিব আল হাসান। সাকিবের আগে কলকাতার হয়ে মাঠ মাতিয়েছেন বাংলাদেশ জাতীয় দলের বর্তমান অধিনায়ক মাশরাফি বিন মুর্তজা। কিন্তু হঠাৎ করেই বাংলাদেশের তারকা অলরাউন্ডার সাকিবকে ২০১৬ আসরের পর ছেড়ে দেয় কলকাতা। কলকাতার সাথে বাংলাদেশি ক্রিকেট ভক্তদের আবেগটা একটু বেশি পুরনো।\nআর তাই এবারের মৌসুমে বাংলাদেশ থেকে একজন তারকা ক্রিকেটারকে দলে নিতে চায় কলকাতা নাইট রাইডার্স। সাকিব আল হাসানকে ছেড়ে দেওয়া যে বড় রকমের একটি ভুল ছিল সেটা গত মৌসুমের প্রমাণ হয়েছে। সানরাইজ হায়দ্রাবাদ এর দুর্দান্ত পারফরম্যান্স করেছিলেন তিনি। সানরাইজ হায়দ্রাবাদে সাকিব আল হাসান খেলার কারণে বাংলাদেশের মানুষের আগ্রহে বেশ ভাটা পড়েছে কলকাতার দিকে। আর নিজেদের সেই জনপ্রিয়তা ফিরিয়ে আনতেই কেকেআর হাতে নিয়েছে নতুন পন্থা।\nনিজেদের দিকে বাংলাদেশিদের আগ্রহ ফেরাতে ২০১৯ আইপিএলে একজন বাংলাদেশি ক্রিকেটার নিতে চাইছে কেকেআর। কিন্তু কাকে তা স্পষ্ট করে জানায়নি তারা। পরামর্শ চেয়েছে বাংলাদেশি সমর্থকদের কাছেই!\nসামাজিক যোগাযোগমাধ্যম ফেসবুকে শুক্রবার (১৪ ডিসেম্বর) এক পোস্টের মাধ্যমে বাংলাদেশের সমর্থকদের মতামত জানতে চেয়েছে কেকেআর। পোস্টে লিখেছে, ‘কেকেআরের বাংলাদেশি সমর্থকরা! যেহেতু আপনারাই আপনাদের খেলোয়াড়দের সম্পর্কে ভালো জানেন, তাই আপনাদের সুযোগ দেয়া হলো আমাদের জানান বাংলাদেশের কোন খেলোয়াড়কে ২০১৯ আইপিএলে কেকেআরে দেখতে চান। আপনার পরামর্শ একটি ভিডিওতে জানিয়ে আমাদের কাছে পাঠিয়ে দিন।’\nতবে বাংলাদেশের সমর্থকদের জন্য খুব বেশি ভাবার জায়গা রাখেনি আইপিএল। মোট ৯ জন বাংলাদেশি ক্রিকেটার আইপিএলে খেলার আগ্রহ দেখিয়ে রেজিস্ট্রেশন করলেও শেষ পর্যন্ত কেবল মুশফিকুর রহিম আর মাহমুদউল্লাহ রিয়াদই থাকছেন নিলামে। কেকেআর সুযোগ পেলে এ দুজনের মধ্য থেকেই কাউকে কিনতে পারবে।


ইসলাম ডেস্ক ::আজ রোববার পবিত্র আশুরা। কারবালার শোকাবহ ঘটনাবহুল এ দিনটি মুসলমানদের কাছে ধর্মীয়ভাবে বিশেষ তাৎপর্যপূর্ণ।\nমুসলিম বিশ্বে ত্যাগ ও শোকের প্রতীকের পাশাপাশি বিশেষ পবিত্র দিবস হিসেবে দিনটি পালন করা হয়। বাংলাদেশেও যথাযোগ্য মর্যাদায় পবিত্র আশুরা পালিত হবে।\nপ্রায় এক হাজার ৩৩৫ বছর আগে এই দিনে মহানবী হজরত মুহাম্মদ (সা.)-এর দৌহিত্র হজরত ইমাম হোসেন (রা.) কারবালা প্রান্তরে শহীদ হন।\n১০ মহররম হজরত ইমাম হোসেন (রা.) এবং তাঁর পরিবার ও অনুসারীরা সত্য ও ন্যায়ের পক্ষে যুদ্ধ করতে গিয়ে ফোরাত নদীর তীরে কারবালা প্রান্তরে ইয়াজিদ বাহিনীর হাতে শহীদ হন।\nএ ঘটনা স্মরণ করে বিশ্ব মুসলিম সম্প্রদায় যথাযোগ্য মর্যাদায় দিনটি পালন করে থাকে। শান্তি ও সম্প্রীতির ধর্ম ইসলামের মহান আদর্শকে সমুন্নত রাখতে তাঁদের এই আত্মত্যাগ মানবতার ইতিহাসে সমুজ্জ্বল হয়ে রয়েছে।\nকারবালার এই শোকাবহ ঘটনা ও পবিত্র আশুরার শাশ্বত বাণী সবাইকে অন্যায় ও অত্যাচারের বিরুদ্ধে সোচ্চার হতে এবং সত্য ও সুন্দরের পথে চলতে প্রেরণা জোগায়।\nএ ছাড়া ১০ মহররম আশুরার দিন মহান আল্লাহতায়ালা পৃথিবী সৃষ্টি করেছেন এবং আবার এদিন কেয়ামত ঘটাবেন। এর বাইরে এদিন হজরত ইব্রাহিম (আ.) নমরুদের অগ্নিকুণ্ড থেকে রক্ষা পেয়েছেন, হজরত ইউনুস (আ.) মাছের পেট থেকে মুক্তি পান। এ রকম অসংখ্য ঘটনায় তাৎপর্যমণ্ডিত এ দিনটি মুসলিম সম্প্রদায় ধর্মীয় ভাবগাম্ভীর্যের সঙ্গে পালন করে থাকে।\nপবিত্র আশুরা উপলক্ষে রাষ্ট্রপতি মো. আবদুল হামিদ, প্রধানমন্ত্রী শেখ হাসিনা ও বিএনপির চেয়ারপারসন খালেদা জিয়া পৃথক বাণী দিয়েছেন।\nদিবসটি উপলক্ষে দেওয়া এক বাণীতে রাষ্ট্রপতি পবিত্র আশুরার শিক্ষা সবার জীবনে প্রতিফলন ঘটানোর আহ্বান জানিয়েছেন। প্রধানমন্ত্রী তাঁর বাণীতে সব অন্যায় ও অবিচারের বিরুদ্ধে রুখে দাঁড়িয়ে জাতীয় জীবনে সত্য ও ন্যায় প্রতিষ্ঠার ক্ষেত্রে আশুরার মহান শিক্ষার প্রতিফলন ঘটাতে সবার প্রতি আহ্বান জানান।\nপূর্ববর্তী সংবাদ: পূজার শুভেচ্ছা জানিয়ে তোপের মুখে কলকাতার নায়িকা নুসরাত\nপরবর্তী সংবাদ: চট্টগ্রামে গৃহবধুর রহস্যজনক মৃত্যু, পরিবারের দাবি হত্যা\nআগামী বছর ফুটবলকে গুডবাই বলবেন রোনালদিনহো\n৩৮তম বিসিএসের বিজ্ঞপ্তি প্রকাশ\nবিজয় দিবস উপলক্ষে শীত বস্ত্র বিতরন


০৫:৪০:৫৫ মঙ্গলবার, ২৬ জানুয়ারী ২০২১\nশুক্রবার, ০৪ ডিসেম্বর, ২০২০, ০৮:৫৪:০৯\nআন্তর্জাতিক ডেস্ক : তৃণমূল কংগ্রেসের দলীয় বৈঠকে নাটকীয় ও আবেগঘন পরিস্থিতি তৈরি হল শুক্রবার। দলের সর্বোচ্চ নেত্রীর বক্তব্য শুনে বৈঠকের মধ্যেই কেঁদে ফেললেন রাজ্য সভাপতি সুব্রত বক্সি। তাকে শান্ত করতে হল মমতাকেই। পশ্চিমবাংলার রাজনীতি সম্পর্কে ওয়াকিবহালরা জানেন, তৃণমূলের জন্ম আবেগ থেকেই। দলনেত্রী মমতা নিজেও অসম্ভব আবেগপ্রবণ।\nবিভিন্ন সময়ে তার পরিচয়ও পাওয়া গিয়েছে। কিন্তু মমতার দীর্ঘদিনের রাজনৈতিক সঙ্গী সুব্রত (দলের অন্দরে যিনি 'বক্সি' বা 'বক্সিদা' বলেই সমধিক প্রসিদ্ধ) আবেগপ্রবণ— এমনটা তার অতি বড় গুণগ্রাহীও বলবেন না। বরং দলের অন্দরে তার পরিচয় সোজাসাপ্টা, নিরাবেগ এবং চাঁছাছোলা কথা বলার জন্যই।\nবস্তুত, দলের অন্যতম উচ্চপদে থাকার কারণে বিভিন্ন জেলা থেকে যখন অর্থিপ্রার্থিরা তার কাছে দরবার করতে আসতেন, তখন তাদের সঙ্গে যে ভাবে কথা বলতেন বক্সি, তাতে তার সঙ্গে অনেকে দেখা করতেও ভয় পেতেন! আড়ালে তাকে 'দুর্মুখ' বলেও ডাকাডাকি করতেন। বক্সির ব্যবহারে দলের প্রথমসারির নেতাদের অনেকে অনেক সময় সামান্য ক্ষুন্নও হয়েছেন। কিন্তু সকলেই জানতেন, বক্সি আদতে সোজা-সরল মানুষ।\nতিনি মুখে চাঁছাছোলা কথা বলেও উপকারপ্রার্থীর উপকারটি ঠিক করে দেবেন। কিন্তু তাকে এর আগে কোনওদিন এতখানি আবেগবিহ্বল দেখেছেন বলে কেউ মনে করতে পারছেন না। ফলে বৈঠক শেষের পরেও দলের অন্দরে যত আলোচনা 'বক্সিদার কান্না' নিয়েই। তৃণমূল সূত্রের খবর, শুক্রবারের ভার্চুয়াল বৈঠকে মমতা হঠাৎই বলেন, অনেকে তার মৃত্যুকামনা করছে।\nকারণ, তিনি মারা গেলে তারা তার চেয়ারে (মুখ্যমন্ত্রীর পদে) বসতে পারবে! মমতা নিজেও খানিকটা আবেগতাড়িত হয়েই ওই কথাটি বলেছিলেন বলে বৈঠকে উপস্থিত একাধিক নেতা জানিয়েছেন। নেতাদের একাংশ নেত্রীর ওই কথা শুনে বিস্মিতও হন। কিন্তু সবচেয়ে অপ্রত্যাশিত প্রতিক্রিয়া হয় বক্সির। তিনি বৈঠকের মধ্যেই সর্বসমক্ষে ঝরঝর করে কেঁদে ফেলেন।\nএবং কাঁদতে কাঁদতেই মমতাকে বলতে থাকেন, ''আপনি এমন কথা বলবেন না। আপনি থাকবেন। আপনি আজীবন আমাদের নেত্রী থাকবেন। আমাদের রাস্তা দেখাবেন।'' সূত্রের খবর, বক্সিকে ওই ভাবে ভেঙে পড়তে দেখে প্রাথমিক ভাবে খানিকটা থমকে যান মমতাও। তার পরেই সামলে নিয়ে তিনি দলের রাজ্য সভাপতিকে বলেন, ''আপনি কাঁদবেন না। আপনি একটু জল খান। শান্ত হোন।''\nবক্সি তখন নিজেকে সামলে নেন। কিন্তু তার পরেও সারা বৈঠকে তাকে যথেষ্ট মূহ্যমান দেখিয়েছে বলেই বৈঠকে উপস্থিত নেতাদের একটি বড় অংশ জানিয়েছেন। ওই অংশটুকু ছাড়া বৈঠকে অবশ্য মমতা এবং বক্সি— দু'জনেই যথেষ্ট কড়া অবস্থান নিয়েছিলেন। চড়াসুরে বিজেপি'র বিরোধিতা করেন মমতা। নির্দেশ দেন বিজেপি'র বিরুদ্ধে সর্বাত্মক লড়াইয়ে ঝাঁপিয়ে পড়তে হবে। বিভিন্ন সাংগঠনিক সিদ্ধান্ত নেওয়ার নির্দেশও বক্সিকে দেন মমতা।


বরকল উপজেলা পরিষদের রেষ্ট হাউসের নির্মাণ কাজ এক বছরেও সমাপ্ত হয়নি! - HILLBD24.COM\nবরকল উপজেলা পরিষদের রেষ্ট হাউসের নির্মাণ কাজ এক বছরেও সমাপ্ত হয়নি!\nনভেম্বর 28, 2014 by Satrong Chakma\tin প্রধান খবর, রাঙামাটি\t·0Comment\nরাঙামাটি জেলা পরিষদের অর্থায়নে নির্মিত বরকল উপজেলা পরিষদের দ্বি-তলা বিশিষ্ট রেষ্ট হাউস ভবনটির নির্মাণ কাজ গত এক বছরেও শেষ হয়নি। অর্থ বরাদ্দ না থাকায় ভবনটির নির্মাণ কাজ অসমাপ্ত রয়েছে বলে জেলা পরিষদ সুত্রে জানা গেছে।\nজানাযায়-,বরকল উপজেলা পরিষদের দ্বি-তলা বিশিষ্ট রেষ্ট হাউস ভবনটি নির্মাণের জন্য গত ২০১১- ২০১২ অর্থ বছরে রাঙামাটি পার্বত্য জেলা পরিষদ ৫০ লক্ষ টাকা বরাদ্দ দেয়। ওই টাকায় কোনমতে ভবনটির পিলার ও ছাদ পর্যন্ত করা হলেও বাকী কাজ অসমাপ্ত রয়েছে। অর্থ বরাদ্দ না থাকায় গত একবছর ধরে ভবনটির নির্মাণ কাজ বন্ধ থাকায় ভবনটির রড ইট সহ অন্যান্য মালামাল গুলো নষ্ট হচ্ছে। ভবনটি নির্মাণের জন্য চলতি অর্থ বছরে আরও ৩০ লক্ষ টাকা বরাদ্দ পাওয়া গেছে বলে জানিয়েছেন জেলা পরিষদের সহকারী নির্বাহী প্রকৌশলী রতœজ্যোতি চাকমা। ওই টাকায় অতিদ্রুত অসমাপ্ত নির্মাণ কাজ শুরু করা হবে।\nএ দ্বি-তলা বিশিষ্ট ভবনটি নির্মানের ব্যয় ধরা হয়েছিল এক কোটি টাকা। দুদফায় বরাদ্দ দেয়া হয়েছে ৮০ লক্ষ টাকা। আরও ২০ লক্ষ টাকা এখনো বরাদ্দ হয়নি। দ্বিতীয় দফায়ও নির্মাণ কাজ শেষ হবে কিনা তা রীতিমত সংশয় প্রকাশ করছেন সহকারী নির্বাহী প্রকৌশলী রতœজ্যোতি চাকমা।\nউপজেলা পরিষদ চেয়ারম্যান মনি চাকমা রেষ্টহাউজ ভবনটির নির্মাণ কাজ ও অর্থ বরাদ্দের ব্যাপারে তিনি কিছুই জানেননা বলে জানান। তবে নির্মাণ কাজ অসমাপ্ত না রেখে যতো দ্রুত সম্ভব শুরু করা দরকার বলে তিনি মনে করেন।\nখাগড়াছড়ি কমলছড়িতে প্রান্তিক চাষিদের গবাদি পশু প্রদান\nরাঙামাটির মোনঘরে বার্ষিক সাধারন সভা অনুষ্ঠিত: ৪০ বছর পূর্তিতে ব্যাপক প্রস্তুতি


ভারতের বিরুদ্ধে সোচ্চার না হলে বাংলাদেশের মুক্তি নেই : ডা. জাফরুল্লাহ চৌধুরী | Weekly Bangladesh\n‘বাংলাদেশের সঙ্গে ভারতের সম্পর্ক রক্তের’- পররাষ্ট্রমন্ত্রী ড. একে আবদুল মোমেনের এ বক্তব্যের কঠোর সমালোচনা করেছেন গণস্বাস্থ্য কেন্দ্রের প্রতিষ্ঠাতা ট্রাস্টি ডা. জাফরুল্লাহ চৌধুরী। ৯ আগস্ট (রোববার) রাজধানীর জাতীয় প্রেস ক্লাবের সামনে এক সমাবেশে এ সমালোচনা করেন তিনি। এ সময় ডা. জাফরুল্লাহ বলেন, ভারতের সঙ্গে যে রক্তের সম্পর্ক তা দূষিত রক্ত। এ রক্ত দিয়ে কী হবে।\nউল্লেখ্য, গত শনিবার পররাষ্ট্রমন্ত্রী বলেছেন- প্রতিবেশি দেশ ভারতের সঙ্গে বাংলাদেশের রক্তের সম্পর্ক। তার এ বক্তব্যের সমালোচনায় করে জাফরুল্লাহ বলেন, প্রতিদিন ভারত সীমান্তে লোক মারছে, আমাদের কোনো আওয়াজ নেই। অথচ নেপাল এ বিষয়ে সংসদে আইন করে ভারতের বিরুদ্ধে ব্যবস্থা গ্রহণ করেছে। আমাদের কোনো কোনো মন্ত্রী বলছেন, ভারতের সঙ্গে আমাদের রক্তের সম্পর্ক। কিন্তু এ রক্ত তো দূষিত রক্ত। দূষিত রক্ত দিয়ে কী হবে? পরিচ্ছন্ন রক্ত দরকার। তাদের সজ্জন হওয়া দরকার।\nভারতের বিরুদ্ধে সোচ্চার না হলে বাংলাদেশের মুক্তি নেই। এই দূষিত রক্ত থেকে মুক্তি দরকার বলে মন্তব্য করেন ডা. জাফরুল্লাহ চৌধুরী। টেকনাফে মেজর (অব.) সিনহা মোহাম্মদ রাশেদ খান হত্যাকাণ্ডের ঘটনা প্রসঙ্গে তিনি বলেন, সিনহা হত্যাকাণ্ড কি ওসি প্রদীপের ঘটনা? না এর সঙ্গে ‘র’ এবং ‘মোসাদ’ যুক্ত আছে? এটা পরিষ্কারভাবে পরীক্ষা করা দরকার। এর জন্য স্বাধীন কমিশন গঠন করে তদন্ত করার দাবি জানান জাফরুল্লাহ।\nPosted ৪:২১ অপরাহ্ণ | রবিবার, ০৯ আগস্ট ২০২০


ব্র্যাক ব্যাংকে অ্যাসোসিয়েট ম্যানেজার পদে নিয়োগ বিজ্ঞপ্তি\nহোম ব্যাংক ক্যারিয়ার ব্যাংক জব সার্কুলার ব্র্যাক ব্যাংকে অ্যাসোসিয়েট ম্যানেজার পদে নিয়োগ বিজ্ঞপ্তি\nব্র্যাক ব্যাংক জব\nবাংলাদেশের বেসরকারি খাতের ব্যাংক হিসেবে অন্যতম হলো একটি ব্র্যাক ব্যাংক লিমিটেড (BRAC Bank Limited)। দক্ষ জনশক্তি নিয়োগের লক্ষ্যে নিয়োগ বিজ্ঞপ্তি প্রকাশ করেছে ব্র্যাক ব্যাংক লিমিটেড। ব্যাংকটিতে “ম্যানেজার/ অ্যাসোসিয়েটস ম্যানেজার, ক্রেডিট অ্যাডমিনিস্ট্রেশন, অপারেশন ডিভিশন” পদে নিয়োগ দেওয়া হবে। আগ্রহী যোগ্য প্রার্থীরা অনলাইনে ১৮ জানুয়ারি, ২০২২ এর মধ্যে আবেদন করতে পারবেন।\nপদের নামঃ ম্যানেজার/ অ্যাসোসিয়েটস ম্যানেজার, ক্রেডিট অ্যাডমিনিস্ট্রেশন, অপারেশন ডিভিশন\n✓ জব গ্রেড: এসপিও/ পিও/ সিনিয়র অফিসার।\n✓ কর্মস্থল: বগুড়া, কুমিল্লা, ঢাকা ও নরসিংদী।\n✓ স্বনামধন্য যে কোন বিশ্ববিদ্যালয় থেকে ৪ বছর মেয়াদি স্নাতক ডিগ্রি থাকতে হবে।\n✓ প্রার্থীর ন্যূনতম ৫ বছরের কাজের অভিজ্ঞতা থাকতে হবে।\n✓ সংশ্লিষ্ট ক্ষেত্রে ৫ বছরের কাজের অভিজ্ঞতা ও সুপারভাইজার হিসেবে কাজের দক্ষতা থাকলে অগ্রাধিকার দেওয়া হবে।\n✓ শক্তিশালী যোগাযোগ, সমস্যা সমাধান এবং সিদ্ধান্ত নেওয়ার দক্ষতা থাকতে হবে।\n✓ ক্রেডিট এবং ব্যবসা-সম্পর্কিত ক্ষেত্রে বিশেষজ্ঞ, ফলাফল-ভিত্তিক এবং স্ব-চালিত হতে হবে।\n✓ ডায়নামিক দল নেতৃত্বের সক্ষমতা থাকতে হবে এবং নির্ধারিত সময়ের মধ্যে কাজ শেষ করার মানসিকতা থাকতে হবে।\n✓ ভাল যোগাযোগ দক্ষতা এবং আন্তঃব্যক্তিক দক্ষতা থাকা।\n✓ ব্যাংকের নিয়ম অনুসারে আকর্ষনীয় বেতন ও ভাতা এবং তৎসহ সকল সুযোগ ও সুবিধা প্রদান করা হবে।\n✓ মহিলা প্রার্থীদেরকে আবেদন করার জন্য অধিক উত্সাহ দেওয়া যাচ্ছে।\n✓ সার্কুলারটি দেখতে ক্লিক করুন- এখানে।\n✓ ১৮ জানুয়ারি, ২০২২।\nসোর্সঃ ব্র্যাক ব্যাংক লিমিটেড\nAbout BRAC Bank Limited:\nBRAC Bank Limited traded as ‘BRACBANK’ on Dhaka Stock Exchange has been one of the country’s fastest-growing banks since its inception in 2001 withaparticular focus on the SME segment. With 187 branches, 374 ATMs, 461 SME Unit Offices, 541 Agent Banking Outlets andadiverse workforce of more than 8,000 people BRAC Bank also serves customers across the Corporate and Retail segments.\nপূর্ববর্তী লেখাVirtual Cheque and e-Money\nপরবর্তী লেখাস্ট্যান্ডার্ড ব্যাংকের ভাইস চেয়ারম্যান হলেন ফেরদৌস আলী\nব্যাংকিং নিউজ - January 22, 2021 0\nব্যাংক এশিয়াতে অ্যাসিস্ট্যান্ট অফিসার (ডিজাইনার) পদে নিয়োগ\nব্যাংকিং নিউজ - October 9, 2021 0\nএনআরবি ব্যাংকে হেড অব রিকভারি পদে নিয়োগ\nব্যাংকিং নিউজ - May 14, 2021 0


ট্রান্সফ্যাটযুক্ত খাবার করোনায় মৃত্যুঝুঁকি বাড়ায়! - Positivenews.com.bd\nMonday, September 21 2020, 7:02 pm\nHome / Lead News / ট্রান্সফ্যাটযুক্ত খাবার করোনায় মৃত্যুঝুঁকি বাড়ায়!\nJune 16, 2020, 10:21 pm\nকরোনাভাইরাস (কোভিড-১৯) সংক্রমণের প্রাদুর্ভাবে স্বাস্থ্যকর জীবনযাপন এবং রোগ প্রতিরোধ ক্ষমতা বাড়াতে ট্রান্সফ্যাটযুক্ত খাবার এড়িয়ে চলার পরামর্শ দিয়েছে বিশ্ব স্বাস্থ্য সংস্থা (ডাব্লিউএইচও)।\nআবার সেই সাথে করোনাভাইরাসে সেলফ-কোয়ারেন্টিন এবং আইসোলেশনে থাকার সময় ট্রান্সফ্যাটমুক্ত খাবার খেতেও পরামর্শ দিয়েছে সংস্থাটি।\nবিশেষজ্ঞদের দাবি, হৃদরোগীরা করোনা ভাইরাসে সবচেয়ে বেশি ঝূঁকিপূর্ণ। ট্রান্সফ্যাটযুক্ত খাবার হৃদরোগের অন্যতম প্রধান কারণ।\nবাংলাদেশে প্রতিবছর ২ লক্ষ ৭৭ হাজার মানুষ হৃদরোগে মারা যায়, যা অত্যন্ত উদ্বেগজনক। ট্রান্সফ্যাটযুক্ত খাবারের কারণে স্ট্রোক এবং টাইপ-২ ডায়াবেটিসে আক্রান্ত হওয়ার ঝুঁকিও বৃদ্ধি পায়। উচ্চমাত্রায় ট্রান্সফ্যাট গ্রহণের কারণে সার্বিকভাবে মৃত্যুঝুঁকি ৩৪ শতাংশ পর্যন্ত বৃদ্ধি পায়। এছাড়া হৃদরোগে আক্রান্ত হওয়ার ঝুঁকি ২১ শতাংশ এবং হৃদরোগজনিত মৃত্যুঝুঁকি ২৮ শতাংশ পর্যন্ত বৃদ্ধি পায়।\nPrevious ভারতের সঙ্গে চীনের সংঘর্ষঃ ভারতের ৩, চীনের ৫ সেনা নিহত\nNext আরও দুই সংসদ সদস্য করোনায় আক্রান্ত


মাহীর অবৈধ সম্পদের খোঁজ পেয়েছে দুদক | Nurani Radio News\nমাহীর অবৈধ সম্পদের খোঁজ পেয়েছে দুদক\nআপডেট টাইম : October, 13, 2020, 10:45 am\nমুন্সীগঞ্জ-১ আসনের এমপি মাহী বি. চৌধুরীর অবৈধ সম্পদের সন্ধান পেয়েছে দুর্নীতি দমন কমিশন (দুদক)। অনুসন্ধানে তার ৩০ কোটি টাকারও বেশি পরিমাণ আয়বহির্ভূত সম্পদ পাওয়া গেছে। সূত্র জানায়, এক বছরেরও বেশি সময় ধরে অনুসন্ধানের পর মাহীর অবৈধ সম্পদ থাকার প্রমাণ পায় দুদক। অনুসন্ধানে দেশে মাহীর ৩৯ কোটি টাকা মূল্যের অবৈধ সম্পদের হদিস পেয়েছে। এ ছাড়া বিদেশে তিনটি গাড়িও তার মালিকানায় রয়েছে বলে সে অনুসন্ধানে বেরিয়ে আসে।\nএ জন্য গত ৮ই অক্টোবর সম্পদের বিবরণী চেয়ে মাহীকে নোটিশও জারি করে সংস্থাটি। সাবেক প্রেসিডেন্ট একিউএম বদরুদ্দোজা চৌধুরীর বারিধারার ঠিকানায় পাঠানো ওই চিঠিতে বলা হয়, দুদক আইন-২০০৪ এর ধারা ২৬-এর উপধারা (১) অর্পিত ক্ষমতাবলে তাদের নিজের এবং তাদের ওপর নির্ভরশীল ব্যক্তিদের স্বনামে/বেনামে অর্জিত যাবতীয় স্থাবর/অস্থাবর সম্পত্তি, দায়দেনা, আয়ের উৎস ও তা অর্জনের বিস্তারিত বিবরণী এই আদেশ পাওয়ার ২১ কার্যদিবসের মধ্যে নির্ধারিত ছকে দাখিল করার নির্দেশ দেয়া হলো। নির্ধারিত সময়ের মধ্যে সম্পদ বিবরণী দাখিল করতে ব্যর্থ হলে অথবা মিথ্যা বিবরণী দাখিল করলে দুদক আইনের ২৬ (২) উপধারায় তাদের বিরুদ্ধে ব্যবস্থা নেয়া হবে।\nসূত্র আরো জানায়, গত বছরই দুদক মাহী বি. চৌধুরীর বিদেশে অর্থ পাচার ও অবৈধ সম্পদ থাকার অভিযোগটি অনুসন্ধান করে আসছে।\nএ ব্যাপারে মুন্সীগঞ্জের এই এমপি ও তার স্ত্রী আশফা হক লোপার ব্যাংক হিসাব তলব চেয়ে বাংলাদেশ ব্যাংকের ফিন্যান্সিয়াল ইন্টেলিজেন্স ইউনিটে (বিএফআইইউ) চিঠিও পাঠায়। গত বছরের ১৩ই অক্টোবর প্রতিষ্ঠানটিতে চিঠি পাঠায় দুদক। ওই চিঠিতে মাহী বি. চৌধুরী ও তার স্ত্রী বিভিন্ন ব্যাংকে কি পরিমাণ টাকা জমা করেছেন ও কারা কারা তাদের ব্যাংক হিসাবে টাকা জমা করেছেন ও উত্তোলন করেছেন সেসব তথ্য জানতে চাওয়া হয়েছে। এদিকে বিদেশে এখন পর্যন্ত মাহী বি. চৌধুরী কি পরিমাণ অর্থ পাচার করেছেন সে বিষয়টি তদন্তাধীন রয়েছে। একই সঙ্গে তার দেশের বাইরে বাড়ি-গাড়িসহ সম্পদ গড়ে তোলার বিষয়টিও তদন্ত করছে দুর্নীতি দমন কমিশন।\nগত বছরের ৭ই আগস্ট আয়বহির্ভূত সম্পদ অর্জন ও বিদেশে অর্থ পাচারের অভিযোগে সস্ত্রীক মাহী বি. চৌধুরীকে তলব করে দুদক। এর পর সময় আবেদন করে অভিযোগের বিষয়ে বক্তব্য দিতে ২৫শে আগস্ট সেগুনবাগিচায় দুদকের কার্যালয়ে হাজির হন বিকল্প ধারার এই যুগ্ম মহাসচিব।\nএদিন জিজ্ঞাসাবাদ শেষে নিজেকে নির্দোষ দাবি করে মাহী বি. চৌধুরী বলেন, এখানে জ্ঞাত আয়বহির্ভূত সম্পদ অর্জনের সুযোগ নেই, মানি লন্ডারিংয়েরও সুযোগ নেই। দেশের বাইরে যদি কোনো আয় ও ব্যয় থেকে থাকে তা দেশের বাইরের বৈধ আয় থেকেই হয়েছে। তিনি বলেন, একটি অভিযোগ এসেছে আমার নামে, সেই অভিযোগের প্রাথমিক তদন্ত করছে দুদক। সেই অভিযোগের সত্যতা যাচাই করার জন্য আমার বক্তব্য নেয়া প্রয়োজন ছিল। সেই জন্য দুদক আমাকে ডেকেছে, আমি আমার বক্তব্য দিয়েছি। মাহী বি. চৌধুরী আরো বলেন, কিছু লোক তো আছেই যাদের আর কোনো রাজনীতি থাকে না। যাদের কোনো রাজনৈতিক অবস্থান থাকে না, দেশকে দেয়ার মতো রাজনীতিও থাকে না। তারা শুধু ষড়যন্ত্রের ওপর নির্ভর করে টিকে থাকার চেষ্টা করে। এটা তাদেরই ষড়যন্ত্র।\nপ্রসঙ্গত, এমপি মাহী বি. চৌধুরী বিশিষ্ট রাজনীতিক ও সাবেক প্রেসিডেন্ট একিউএম বদরুদ্দোজা চৌধুরীর ছেলে। সর্বশেষ জাতীয় সংসদ নির্বাচনে নানা নাটকীয়তার মধ্য দিয়ে ভোটে অংশ নেন মাহী বি. চৌধুরী। তবে নিজ দলীয় প্রতীক কুলা নিয়ে নয়। আওয়ামী লীগের নেতৃত্বাধীন মহাজোটে যোগ দিয়ে নৌকা প্রতীকে নির্বাচনে অংশ নেন মাহী। এ নিয়ে নানা আলোচনা-সমালোচনার সৃষ্টি হয় তখনই। কারণ নির্বাচনের আগে মাহী বি. চৌধুরীর বাবা ডা. বি. চৌধুরী মাহমুদুর রহমান মান্না, আসম আব্দুর রবসহ বিভিন্ন রাজনৈতিক নেতাদের নিয়ে যুক্তফ্রন্ট করেছিলেন। যার অবস্থান ছিল তৎকালীন ও বর্তমান ক্ষমতাসীন দল আওয়ামী লীগের বিরুদ্ধে। এমন কী সে সময় আওয়ামী লীগের বিপক্ষে বিভিন্ন সমাবেশেও বক্তব্য রাখেন বি. চৌধুরী। পরবর্তীতে জাতীয় ঐক্যফ্রন্ট গঠন হলেও অজানা কারণে বি. চৌধুরীর বিকল্প ধারা তাতে যোগ দেয়নি। সে সময়ই গুঞ্জন ওঠে বিকল্প ধারা আওয়ামী লীগের সঙ্গেই জোট বেঁধে নির্বাচনে অংশ নেবে। নির্বাচনের প্রাক্কালে বিকল্প ধারাও ভেঙে যায়। দলটির একাধিক নেতাকর্মী বি. চৌধুরী থেকে সরে আসেন।\nরাজধানীর যাত্রাবাড়ীতে ১৪ মাছ ব্যবসায়ীকে ৬ লাখ টাকা জরিমানা\nকারাগারে ১৪ দিন কোয়ারেন্টিনে থাকবেন হাজী সেলিমপুত্র\nইরফান সেলিমের ব্যক্তিগত সহকারী দিপু ডিবির হাতে গ্রেপ্তার\nইরফান সেলিমের বাসা থেকে অস্ত্র, মদ, ওয়াকিটকি উদ্ধার\nহাজী সেলিমের গাড়িচালক মিজানুর গ্রেপ্তার\nসাংসদ হাজী সেলিমের ছেলে এরফান গ্রেপ্তার\nআশুলিয়ায় মিনি ক্যাসিনো\nঢাকা-১৮ উপনির্বাচন আমাদের জন্য অগ্নিপরীক্ষা : হাবিব\nবেলুন ফুলানো গ্যাস সিলিন্ডার বিস্ফোরণে নিহত ১, আহত দুই শিশু\nজনস্বার্থে দায়িত্বশীল সাংবাদিকতায় উদ্বুদ্ধ হতে হবে : স্পিকার\nমানুষের মন থেকে পুলিশভীতি দূর করতে হবে\nশক্তিশালী ভূমিকম্পে কেঁপে উঠলো তুরস্ক\nফ্রান্সে রাসুল (সাঃ)-কে অবমাননায় সংসদে নিন্দা প্রস্তাব পাসের দাবি লেবার পার্টির


শীতে প্রকোপের আশংকা: কীভাবে কতটা কমবে করোনার ঝুঁকি | The Business Standard\n17 October, 2020, 06:45 pm\nLast modified: 17 October, 2020, 06:54 pm\n‘চিকিৎসায় সাড়া দিচ্ছেন না’ সৌমিত্র, ‘কঠোর’ সিদ্ধান্তের সামনে চিকিৎসকরা\nকরোনার বিরুদ্ধে বিজয় ঘোষণা যে প্রেসিডেন্টের\nসম্পূর্ণ আবদ্ধ পরিবেশের চেয়ে বায়ু চলাচলের ব্যবস্থা করা মন্দের ভালো। তবে জানালা বন্ধ থাকা অবস্থায়ও বাতাসে ভাইরাস থাকার সম্ভাবনা আছে, তাই এই পদ্ধতি খুব একটা কার্যকর নয়।\nবিশ্বজুড়ে করোনাভাইরাসে আক্রান্তের সংখ্যা ৩ কোটি ৯৫ লাখ ছাড়িয়েছে আর এ পর্যন্ত মৃত্যু হয়েছে ১১ লাখ ৯ হাজারেরও বেশি মানুষের। আসন্ন শীতকালে মহামারি আরও মারাত্মক রূপ ধারণ করতে পারে বলে জানিয়েছে বিশ্ব স্বাস্থ্য সংস্থা।\nশীতের মৌসুমে পরিস্থিতির অবনতি ঘটতে পারে আশংকা প্রকাশ করে আগাম সতর্কতামূলক ব্যবস্থা নেওয়ার আহ্বান জানিয়েছেন বিশেষজ্ঞরা। ওয়াশিংটনভিত্তিক গণমাধ্যম ন্যাশনাল পাবলিক রেডিওর (এনপিআর) সাপ্তাহিক করোনাভাইরাস প্রশ্নোত্তরে এ সংক্রান্ত বিভিন্ন প্রশ্নের উত্তর দেন তারা।\nরাস্তায় চলাচলের সময় মাস্কহীন কোনো ব্যক্তিকে অতিক্রম করাকালে নিঃশ্বাস বন্ধ করে রাখলে কি সংক্রমণের ঝুঁকি কমে?\nবিশেষজ্ঞদের উত্তর হলো, সকল ধরনের স্বাস্থ্যবিধি অনুসরণ করার পরও এ ধরনের ঘটনায় সক্রমণের ঝুঁকি থেকেই যায়। ওই ব্যক্তি যদি কোভিড-১৯ আক্রান্ত হন, নিঃশ্বাস বন্ধ রেখে সংক্রমণ রোধের সম্ভাবনাও খুবই ক্ষীণ।\nতবে অতিক্রম করার সময় তাদের মধ্যে কথাবার্তা না হলে সংক্রমণের ঝুঁকি খুব বেশি থাকে না বলে জানিয়েছেন ডিউক ইউনিভার্সিটির সহকারী অধ্যাপক সোনালি আদভানি।\nহারভার্ড মেডিকেল স্কুলের আবরার কারান জানান, 'সাধারণত কয়েক সেকেন্ডের মধ্যে ভাইরাসের সংক্রমণ হয় না। তাই নিঃশ্বাস বন্ধ রাখা আলাদা গুরুত্ব রাখে না। আপনার সামনে কেউ হাঁচি-কাশি দিলে অবশ্যই ব্যাপারটি ভিন্ন। তবে ভাইরাসের সংক্রমণে অন্তত কয়েক মিনিট সময় লাগে সাধারণত।'\nমাস্কের বাইরে তেল ও তেলজাতীয় স্প্রে ব্যবহার করা কি ভাইরাস পার্টিকেল আটকাতে সহায়ক?\nসোনালি আদভানি জানান, তেলের ব্যবহারে মাস্কের সুরক্ষা ব্যবস্থা নষ্ট হয়ে সংক্রমণের ঝুঁকি বাড়ায়। তেলের কারণে ব্যাকটেরিয়া জন্মানোর সুযোগ থাকে, যা মাস্কের কাপড়ের জন্য ক্ষতিকর ও সংক্রমণের ঝুঁকি বাড়ায়। এ কারণে বিশেষজ্ঞদের নির্দেশিত স্বাস্থ্যবিধিই মেনে চলার পরামর্শ দেন তিনি।\nআবরার কারান জানান, ভাইরাস প্রধানত ড্রপলেটের মাধ্যমে ছড়িয়ে পড়ে। মাস্কে তেলের আবরণী এক্ষেত্রে ভূমিকা রাখে, এমন প্রমাণ পাওয়া যায়নি। এ ধরনের পরিবর্তনে মাস্কের কার্যকারিতা হ্রাসের ঝুঁকি থাকে।\nশীতকালে ঘরের ভেতর জমায়েতে কিছুক্ষণ পরপর জানালা খুলে দেওয়া কি সংক্রমণ রোধে সহায়ক?\nসোনালি আদভানি জানান, সংক্রমণ রোধে শুধু বায়ু চলাচলের ব্যবস্থা করাই যথেষ্ট নয়। মাস্ক পরা, সামাজিক দূরত্ব বজায় রাখার মতো সতর্কতামূলক ব্যবস্থাগুলো একইসঙ্গে প্রয়োজনীয়। শুধু একটি নির্দেশনার ওপর নির্ভর করা সুরক্ষা নিশ্চিত করে না।\nমাস্ক পরা ও সামাজিক দূরত্ব বজায় রাখা বেশি গুরুত্বপূর্ণ। ঝুঁকি এড়াতে বায়ু চলাচলের ব্যবস্থা করার পাশাপাশি মাস্ক পরে অন্তত ৬ ফুট দূরত্ব বজায় রাখার বিকল্প নেই। এছাড়াও ঘরের ভেতর জমায়েতের ব্যাপারেও সতর্ক করেন তিনি।\nকলাম্বিয়া ইউনিভার্সিটির মহামারিবিদ্যার অধ্যাপক স্টিফেন মোর্স জানান, সম্পূর্ণ আবদ্ধ পরিবেশের চেয়ে বায়ু চলাচলের ব্যবস্থা করা মন্দের ভালো। তবে জানালা বন্ধ থাকা অবস্থায়ও বাতাসে ভাইরাস থাকার সম্ভাবনা আছে, তাই এই পদ্ধতি খুব একটা কার্যকর নয়।\nআবরার কারান জানান, জানালা খুলে দিলে বায়ু চলাচলের ব্যবস্থা হবে, তবে এই প্রভাব অবস্থাভেদে ভিন্ন হয়। তিনি বলেন, 'একটি বিষয় নিশ্চিত, শীতের সময় ঘরের ভেতর জমায়েতে জানালা বন্ধ থাকলেও, মাস্ক পরিধান ও সামাজিক দূরত্ব বজায় রাখা তুলনামূলক বেশি সুরক্ষা নিশ্চিত করে।'


জানুয়ারি থেকে নতুন অর্থবর্ষ চান মোদি - খবর, সাস্থ,রূপচর্চা,মোবাইল টিপস,ভিডিও টিউটোরিয়াল,ডাউনলোড\n.: বাজেট অধিবেশন এগিয়ে আনার পর এবার প্রধানমন্ত্রী নরেন্দ্র মোদির লক্ষ্য অর্থবর্ষকে এগিয়ে আনা৷ প্রধানমন্ত্রী চান, নয়া অর্থবর্ষ শুরু হোক জানুয়ারি থেকে, শেষ হোক ডিসেম্বরে৷ নীতি আয়োগের বৈঠকে এ বিষয়ে তিনি রাজ্যগুলিকে ভাবনা চিন্তা শুরু করতে বলেছেন৷ ইতিমধ্যেই এই বিষয়ে তিনি একাধিক গঠনমূলক প্রতিক্রিয়া পেয়েছেন বলে খবর৷\nজানুয়ারি থেকে নয়া অর্থবর্ষ শুরুর লক্ষ্যে প্রাক্তন মুখ্য অর্থনৈতিক উপদেষ্টা শঙ্কর আচার্যের নেতৃত্বে একটি প্যানেল তৈরি হয়েছে৷ এই প্যানেল বিষয়টির পক্ষে ও বিপক্ষে যুক্তি-সহ বিস্তারিত রিপোর্ট পেশ করবে কেন্দ্রকে৷ বর্তমানে এ দেশে এপ্রিল থেকে শুরু হয় নয়া অর্থবর্ষ৷ যদিও বিশ্বের অধিকাংশ দেশেই পয়লা জানুয়ারি থেকে শুরু হয় নতুন অর্থবর্ষ৷ এবার সেই পথেই হাঁটতে চান দেশের প্রধানমন্ত্রী৷\nAt NITIs 3rd Governing Council Meet, PM @narendramodi lays out his vision for #TeamIndia! pic.twitter.com/aneb3kXIAl\nরবিবার নীতি আয়োগের গভর্নিং কাউন্সিলের তৃতীয় বৈঠকে ভাষণ দিতে গিয়ে প্রধানমন্ত্রী বলেছেন, বিশেষজ্ঞদের দীর্ঘ, মাঝারি ও স্বল্পমেয়াদি অ্যাকশন প্ল্যান সব রাজ্যকেই সুবিধা দেবে৷ তিনি নীতি প্রণয়নে রাজ্যের দায়িত্বের কথাও উল্লেখ করেছেন৷ তাঁর বক্তব্য, নীতি আয়োগের মূল কথাই বল সহযোগিতামূলক যুক্তরাষ্ট্রীয় পদ্ধতি৷ লোকসভা ও বিধানসভার ভোট একসঙ্গে করার জন্য কেন্দ্র যে প্রস্তাব দিয়েছে, তা নিয়েও আলোচনার আহ্বান জানিয়েছেন প্রধানমন্ত্রী৷\nদেশের সার্বিক উন্নয়ন পরিকল্পনা নিয়ে এই গুরুত্বপূর্ণ বৈঠকে রাজ্যগুলির মুখ্যমন্ত্রী, কেন্দ্রীয় মন্ত্রী ও বিভিন্ন দফতরের উচ্চপদস্থ আধিকারিকরা উপস্থিত ছিলেন৷ তবে ছিলেন না পশ্চিমবঙ্গের মুখ্যমন্ত্রী মমতা বন্দ্যোপাধ্যায় এবং দিল্লির মুখ্যমন্ত্রী অরবিন্দ কেজরিওয়াল৷ মমতা আগেই জানিয়ে দিয়েছিলেন, পূর্বনির্ধারিত কর্মসূচির জন্য তিনি বৈঠকে থাকতে পারবেন না৷ রাজ্যের অর্থমন্ত্রী অমিত মিত্র এদিন দিল্লিতে ছিলেন৷ কিন্তু তিনি বৈঠকে যোগ দিতে পারেননি৷ কারণ বৈঠকটিতে কেবলমাত্র মুখ্যমন্ত্রী ও উপমুখ্যমন্ত্রীদের রাজ্যের তরফে প্রতিনিধিত্ব করার জন্য বলা হয়েছিল৷ অন্যদিকে, এদিন দিল্লিতে পুরভোট থাকার কারণে বৈঠকে আসতে পারেননি কেজরিওয়াল৷\nপ্রধানমন্ত্রী বৈঠকে বলেন, “নীতি আয়োগ ১৫ বছরের দীর্ঘমেয়াদি লক্ষ্য, সাত বছরের মাঝারি মেয়াদি কৌশল এবং তিন বছরের অ্যাকশন অ্যাজেন্ডা নিয়ে কাজ করছে৷” তিনি বলেন, “নতুন ভারত-এর লক্ষ্য একমাত্র সকল রাজ্যের মিলিত প্রচেষ্টাতেই সম্ভব৷ সব রাজ্যের ও মুখ্যমন্ত্রীর সহযোগিতাতেই তা বাস্তব হবে৷”\nস্বাধীনতার পরে দেশের সার্বিক উন্নয়নের জন্য যোজনা কমিশন গঠন করা হয়েছিল৷ সেখানে পঞ্চবার্ষিকী পরিকল্পনার মাধ্যমে কাজ হত৷ ২০১৪ সালে কেন্দ্রে বিজেপির নেতৃত্বে এনডিএ সরকার ক্ষমতায় আসার পর সংস্কার কর্মসূচিতে গতি আনতে যোজনা কমিশনের বিলোপ করা হয়৷ সেই জায়গায় গঠিত হয় নীতি আয়োগ৷ প্রধানমন্ত্রীর মতে, দেশের বিকাশে নীতি আয়োগ ক্রমশ প্রচেষ্টা চালিয়ে যাচ্ছে৷ এই প্রেক্ষিতে কেন্দ্র, বেসরকারি ক্ষেত্র ও নাগরিক সমাজকে একযোগে কাজ করতে হবে৷ প্রশাসনিক বা অর্থনৈতিক নিয়ন্ত্রণ নয়, নীতি আয়োগের আসল শক্তি হল ভাবনায়৷\nপণ্য ও পরিষেবা কর সংক্রান্ত সংশ্লিষ্ট চারটি বিলে ইতিমধ্যেই রাষ্ট্রপতি অনুমোদন দিয়েছেন৷ এরপর সেই বিলগুলি রাজ্য বিধানসভায় পাস হওয়ার অপেক্ষা৷ ১ জুলাই থেকে সারা দেশে এই অভিন্ন অপ্রত্যক্ষ কর ব্যবস্থা কার্যকরের লক্ষ্য স্থির করেছে কেন্দ্র সরকার৷ এদিনের বৈঠকে পণ্য ও পরিষেবা কর নিয়েও সব রাজ্যের সহযোগিতা চেয়েছেন প্রধানমন্ত্রী মোদি৷ তিনি বলেন, জিএসটি বিল সব রাজ্যের ঐকমত্য ইতিহাসের পাতায় সহযোগিতামূলক যুক্তরাষ্ট্রীয় পদ্ধতির নিদর্শন হয়ে থাকবে৷ জিএসটি-র মাধ্যমে এক দেশ, এক লক্ষ্য, এক ইচ্ছার আদর্শ প্রতিফলিত হয়৷ এই নিয়ে আলোচনা ও বিতর্ক চলতেই পারে৷ অন্যদিকে, লোকসভা ও বিধানসভা ভোট একসঙ্গে করার যে প্রস্তাব কেন্দ্র থেকে করা হয়েছে, তা নিয়েও আলোচনার প্রয়োজনের কথা বলেছেন প্রধানমন্ত্রী৷\nরাষ্ট্রপতি ভবনে আয়োজিত এই বৈঠকে সভাপতিত্ব করেন প্রধানমন্ত্রী মোদি৷ ছিলেন নীতি আয়োগের সিইও অমিতাভ কান্ত৷ বৈঠকে ‘দারিদ্র দূরীকরণ’ এবং ‘কৃষি উন্নয়ন’ নিয়ে টাস্কফোর্স চূড়ান্ত করা হয়েছে৷ কেজরিওয়াল উপস্থিত থাকতে না পারলেও দিল্লি সরকারের হয়ে বৈঠকে প্রতিনিধিত্ব করেন উপ-মুখ্যমন্ত্রী মণীশ সিসোদিয়া৷ প্রধানমন্ত্রীর নির্দেশ ছিল, মুখ্যমন্ত্রী বা উপ-মুখ্যমন্ত্রী ছাড়া অন্য কেউ রাজ্যের প্রতিনিধিত্ব করতে পারবেন না৷ বৈঠকে অ-বিজেপি শাসিত রাজ্যগুলির মধ্যে পাঞ্জাব, বিহার, ওড়িশা, কর্নাটক, ত্রিপুরা, তামিলনাড়ুর মুখ্যমন্ত্রী উপস্থিত ছিলেন৷ উত্তরপ্রদেশের নতুন মুখ্যমন্ত্রী যোগী আদিত্যনাথও সেখানে ছিলেন৷ কেন্দ্রীয় মন্ত্রীদের মধ্যে উপস্থিত ছিলেন রাজনাথ সিং, নীতিন গড়করি, সুরেশ প্রভু, প্রকাশ জাওড়েকর ও স্মৃতি ইরানি৷\nNITI doesn’t rely on Govt inputs. Taken on board young specialists, experts; States now contribute to policy making: PM @narendramodi pic.twitter.com/G3cKnWkyUk\nMX Player এর কিছু টুকিটাকি কাজ (যারা জানেন না তাদের জন্য) – Trickbd.com


Vikrant Massey Sheetal Thakur Wedding: নেই কোনও জাঁকজমক, নেই প্রচার! বান্ধবী শীতলের সঙ্গে আজই গাঁটছড়া বাঁধতে চলেছেন বিক্রান্ত মাসসি: সূত্র – News18 Bangla\nVikrant Massey Sheetal Thakur Wedding: নেই কোনও জাঁকজমক, নেই প্রচার! বান্ধবী শীতলের সঙ্গে আজই গাঁটছড়া বাঁধতে চলেছেন বিক্রান্ত মাসসি: সূত্র\nVikrant and Sheetal Registry Marriage: “বিক্রান্ত এবং শীতল আজ ভারসোভাতে তাঁদের বাড়িতেই রেজিস্ট্রি বিয়ে করতে চলেছেন। কয়েকদিন আগেই এই তারিখটি ঠিক করেন তাঁরা। তাঁদের পরিবার অত্যন্ত খুশি,” জানিয়েছে পিঙ্কভিলা।\nLast Updated : February 18, 2022, 14:06 IST\n"তোমাদের জন্যই সবটা সম্ভব," লাভ হোস্টেলের প্রশংসায় উচ্ছসিত শাহরুখ খান!\nভিন ধর্মের বিয়ের গল্পে ভিলেন দুর্বল চিত্রনাট্য! দিশাহীন লাভ হোস্টেল\nবিয়ের বন্ধনে বাঁধা পড়লেন বিক্রান্ত মাসসি-শীতল ঠাকুর! নবদম্পতির বিয়ের ছবি ভাইরাল\nচুপিসারে বিয়েটা সেরে ফেললেন অভিনেতা বিক্রান্ত মেসি, পাত্রীকে চেনেন?\n#মুম্বই: চলতি বছরই বান্ধবীর সঙ্গে বিবাহবন্ধনে (Vikrant Massey Sheetal Thakur Wedding) আবদ্ধ হবেন অভিনেতা বিক্রান্ত মাসসি (Vikrant Massey), এই খবর জানতেন সকলেই। এখন শোনা যাচ্ছে, বাগদত্তা শীতল ঠাকুরের (Sheetal Thakur) সঙ্গে আজই গাঁটছড়া বাঁধতে চলেছেন বিক্রান্ত। ভ্যালেটাইনস ডে থেকেই দু’জনের বিয়ের রেজিস্ট্রি (Vikrant and Sheetal) নিয়ে জল্পনা কল্পনাও চলেছে। বলিউডের একটি সূত্র জানিয়েছে, বিক্রান্ত এবং শীতল আজই অর্থাৎ ১৮ ফেব্রুয়ারি মুম্বইতে গাঁটছড়া (Vikrant Massey Sheetal Thakur Wedding) বাঁধতে চলেছেন।\nসূত্রের খবর, “দু’জনে সবসময়ই খুব জাহির করে কাজ করতে পছন্দ করতেন না কিন্তু এতটা গোপনীয়তাও ছিল না এর আগে। যারা বিয়ের (Vikrant Massey Sheetal Thakur Wedding) ছবি সোশ্যাল মিডিয়ায় শেয়ার করার জন্য অপেক্ষা করছিলেন, তারা আজ অনুষ্ঠান শেষ হলেই সবটা দেখতে পাবেন।” বিক্রান্ত এবং শীতল ২০১৯ সালের নভেম্বর মাসেই একটি ঘরোয়া অনুষ্ঠানে বাগদান পর্বটি সেরে নিয়েছিলেন। ২০১৫ সাল থেকেই দু’জনে প্রেমের সম্পর্কে রয়েছেন।\nআরও পড়ুন- চার হাত এক হচ্ছে ফারহান-শিবাণীর! বিয়েতে কার ডিজাইন করা পোশাক পরছেন তারকা জুটি\nভ্যালেন্টাইন্স ডে-তেই অনলাইনে প্রকাশিত বেশ কয়েকটি প্রতিবেদন থেকে জানা গিয়েছিল পরিবারের সদস্যদের উপস্থিতিতে রেজিস্ট্রি (Vikrant Massey Sheetal Thakur Wedding) করতে চলেছেন বিক্রান্ত ও শীতল। “বিক্রান্ত এবং শীতল আজ ভারসোভাতে তাঁদের বাড়িতেই রেজিস্ট্রি বিয়ে করতে চলেছেন। কয়েকদিন আগেই এই তারিখটি ঠিক করেন তাঁরা। তাঁদের পরিবার অত্যন্ত খুশি,” জানিয়েছে পিঙ্কভিলা। তবে এ বিষয়ে আনুষ্ঠানিকভাবে কেউ কোনও খবর নিশ্চিত করেননি।\nবিক্রান্ত মাসসি প্রায়ই সোশ্যাল মিডিয়ায় তাঁর বান্ধবী শীতলের সঙ্গে বিভিন্ন ছবি শেয়ার করেন। ২০২০ সালের জুন মাসে বান্ধবীর প্রতি ভালোবাসা ব্যক্ত করে একটি মন ভালো করা পোস্ট লিখেছিলেন এই অভিনেতা। “এই ছবিটাতে অসামান্য কিছুই নেই... শুধু সেই একজন ব্যক্তি রয়েছেন যিনি আমার জীবনের ভিত্তি! তাই যাই হয়ে যাক, রোদ আসুক বা বৃষ্টি, আপনার পরিবার এবং প্রিয়জনদের পাশে থাকার মুহূর্তগুলি উপভোগ করুন। আপনি কী করেন, আপনি কীভাবে জীবনযাপন করেন বা আপনি কত টাকা উপার্জন করেন তা এই মানুষগুলোর কাছে বিবেচ্য নয়, এরা সর্বদাই আপনার পাশে থাকবে! তাই এই মানুষগুলো আপনার জীবনে যতটা জুড়ে আছে তাকে আগলে রাখুন এবং ধন্যবাদ জানান,” লিখেছিলেন বিক্রান্ত।\nআরও পড়ুন- ফারহান-শিবাণীর হলদি সেরেমনিতে রিয়া চক্রবর্তী! আর কারা নিমন্ত্রিত দেখুন\nবিক্রান্ত মাসসিকে আগামীতে সানিয়া মালহোত্রার সঙ্গে ‘লাভ হোস্টেল’ সিনেমায় দেখা যাবে। রোমান্টিক-ক্রাইম ঘরানার এই চলচ্চিত্রের ট্রেলার আজই মুক্তি পেয়েছে। বিক্রান্ত জানিয়েছিলেন, “লাভ হোস্টেল একটা অদ্ভুত সিনেমা। নিজেদের নিয়ন্ত্রণের বাইরে থাকা কিছু শক্তির সঙ্গে এক দম্পতির লড়াই এবং রোম্যান্স। আমাদের কাস্টিং অনবদ্য এবং কলাকুশলীরাও অপূর্ব বলেই এই কঠিনতম সময়েও সিনেমাটি তৈরি করা সম্ভব হয়েছে।” লাভ হোস্টেল প্রযোজনা করেছেন গৌরী খান, মুন্দ্রা এবং ভার্মা। এটি ২৫ ফেব্রুয়ারি ZEE5-এ মুক্তি পাবে।\nFirst published: February 18, 2022, 14:04 IST


কভিড-১৯-এর খোঁজ এবং মহামারীর ভবিষ্যৎ !! - Naya Thahor\nHome / সম্পাদকের-পছন্দ / কভিড-১৯-এর খোঁজ এবং মহামারীর ভবিষ্যৎ !!\nকভিড-১৯-এর খোঁজ এবং মহামারীর ভবিষ্যৎ !!\nচিনে আবির্ভূত হওয়ার পর বিশ্বজুড়ে ভাইরোলজিস্টরা সার্স-কোভ-২ -এর জিনে একই ধরনের গল্প দেখতে পেলেন। জানুয়ারিতে হুবেই প্রদেশের এক দম্পতি রোমে আসেন ইউরোপের ঐতিহাসিক শহরটি দেখতে। ২৯ জানুয়ারির মধ্যে তাদের লাজারো স্পালানজানি ন্যাশনাল ইনস্টিটিউটে জ্বর ও শ্বাসকষ্ট নিয়ে ভর্তি হতে হয়। এরপর পরীক্ষা করা হলে তাদের সার্স-কোভ-২ পজিটিভ আসে।\nবার্তোলিনি নামে এক ভাইরোলজিস্ট এবং তার সহকর্মীরা হাসপাতালে সেই নারীর কাছ থেকে নেয়া নমুনার জেনেটিক সিকোয়েন্স করে তা জিআইএসএআইডিতে পোস্ট করা সিকোয়েন্সের সঙ্গে তুলনা করে দেখেন। ইতালিয়ান গবেষকরা দেখেন দূরবর্তী ফ্রান্স, তাইওয়ান, যুক্তরাষ্ট্র ও অস্ট্রেলিয়ার আরো পাঁচজন রোগীর সঙ্গে এটির বৈশিষ্ট্য মিলে যাচ্চে। সার্স-কোভ-২ স্পষ্টতই গোটা গ্রহ প্রদক্ষিণ করে ফেলেছে।\nজেনেটিক এবং জিন সায়েন্স বিশেষজ্ঞ হার্ম ভ্যান বাকেল বলেন, সার্স-কোভ-২-এর সব স্ট্রেইন সমান তীব্র নয়। এর জিনগত মূলের কিছু শাখা বড় হওয়ার সম্ভাবনা রয়েছে। যেখানে অন্যগুলো দ্রুত সমাপ্ত হয়ে যায়।\nতার দল নিউইয়র্কে প্রথম জেনেটিক সিকোয়েন্স বিশ্লেষণ সম্পন্ন করে। যা কিনা দ্রুতই যুক্তরাষ্ট্রে হটস্পটে পরিণত হয়। মার্চের মধ্যে শহরটিতে অর্ধডজন কিংবা তার বেশি স্বতন্ত্র সার্স-কোভ-২-এর পরিচিতি পাওয়া যায়। যার মধ্যে মাত্র দুটি স্ট্রেইনের কারণে ভাইরাসের ব্যাপক বিস্তার ঘটে। বাকিগুলো বাইরে এসেছিল ব্যাপকভাবে বিস্তৃত না হয়েই।\nফলে এটা নিশ্চিতভাবে বলার উপায় নেই যে, দুটি স্ট্রেইন সঠিক সময়ে সঠিক জায়গায় ছিল কিনা, বিশেষ করে শহরের অধিক ঘনবসতি অঞ্চলে। উদাহরণস্বরূপ একটি এলাকা, যেখানে অনেক লোক জড়ো হয়েছিল এবং তারা শহরের বিভিন্ন জায়গায় ছড়িয়ে পড়েছিল কিংবা সেই স্ট্রেইনগুলো আক্ষরিক অর্থেই অনেক বেশি সংক্রামক ছিল কিনা। কিন্তু প্রাথমিকভাবে চলমান কোনো ভাইরাসের জেনেটিক কোড নির্ধারণ করার কাজ বিজ্ঞানীদের ভালোই সহায়তা করতে পারে এবং সরকার ঠিক করতে পারে কোন্ স্ট্রেইনটি উদ্বেগজনক ও কোনটি নয়।\n৩৬ জন রোগীর জেনেটিক সিকোয়েন্স বিশ্লেষণ করে বিশেষজ্ঞ ডাক্তার চার্লস চিইউ বলেন, কে আক্রান্ত হয়েছে এটা জানতে যদি অনেক বেশি টেস্টিং উপলব্ধ হয় তবে প্রধান চলমান স্ট্রেইন চিহ্নিত করা সম্ভব হবে এবং কীভাবে তা ছড়ায় তা নির্ণয় করা যাবে। পাশাপাশি এসব তথ্য ব্যবহার করে কোয়ারেন্টিনের নির্দেশনা এবং সংক্রমণসংক্রান্ত অভ্যাসগুলোও অনুশীলন করা যাবে। তিনি বলেন, এ সুযোগ আমাদের ছিল যে যদি আমরা অনেক বেশি টেস্ট ও কন্টাক্ট ট্রেসিংয়ের সক্ষমতা নিশ্চিত করতে সক্ষম হতাম তবে সম্ভবত আমরা ভাইরাসকে ক্যালিফোর্নিয়ায় আসা থেকে আটকাতে পারতাম।\nএকই রকম সুযোগ হাতছাড়া হয়েছে শিকাগোতে, যেখানে ৮৮টি ভাইরাসের জেনেটিক সিকোয়েন্সিং থেকে প্রকাশিত হয় যে প্রাদুর্ভাব শুরু হয়েছিল তিনটি প্রধান স্ট্রেইন থেকে। যার একটি নিউইয়র্কে চলমান স্ট্রেইনের সঙ্গে সাদৃশ্যপূর্ণ। একটি ওয়াশিংটনের কেসগুলোর সঙ্গে গভীরভাবে সংশ্লিষ্ট এবং তৃতীয়টি শিকাগোর বাইরে ছড়ায়নি। এটা যা বলছে তা হলো কঠোরভাবে ভ্রমণ নিষেধাজ্ঞা আরোপ করা গেলে তা ভাইরাসের সংক্রমণ শুরু হওয়া রুখতে পারত।\nচলমান জেনেটিক সিকোয়েন্সিং কর্তৃপক্ষকে ভাইরাসের বিস্তৃতি কমাতে কৌশল প্রয়োগ করতে সাহায্য করতে পারে। দু-মাসের লকডাউনের পর জুনে বেইজিং পুনরায় চালু হওয়ার অল্প সময়েই পুনরায় সংক্রমণ শুরু হয়। নতুন কেসগুলোর সিকোয়েন্সিং বলছে, এই ভাইরাসগুলো ইউরোপের রোগীদের মাঝে পাওয়া ভাইরাসের সঙ্গে সাদৃশ্যপূর্ণ। তবে এগুলো মূল প্রাদুর্ভাব থেকে দীর্ঘায়িত নয়। যা চীনা সরকারকে সাহায্য করেছে শহরজুড়ে সবাইকে কোয়ারেন্টিন না করে সীমিত পর্যায়ে লকডাউন আরোপ করতে এবং ফুড মার্কেটের নির্দিষ্ট ব্লকের অ্যাপার্টমেন্টের লোকদের টেস্ট করাতে।\nএছাড়া অন্যান্য কম সুস্পষ্ট উপায় আছে যেমন সার্স-কোভ-২-এর জেনেটিক বিশ্লেষণ, যা সাহায্য করে লকডাউন থেকে বের হওয়া মানুষের সংক্রমণ বৃদ্ধি সম্পর্কে ভবিষ্যদ্বাণী করতে। ইতালিয়ান বিজ্ঞানীরা উত্তরের শহরগুলোর জলের বর্জ্যের নমুনা পরীক্ষা করেছেন, যেখানে মহামারী শুরু হয় এবং সেখানে তারা সার্স-কোভ-২ প্রথম শনাক্ত হওয়ার দুই সপ্তাহ আগে ভাইরাসের উপস্থিতির প্রমাণ পান। কাবারা ক্যানসার রিসার্চ ইনস্টিটিউটের ডিরেক্টর পারাইক কেনি বসন্তে নিজের শহর লা ক্রোসেতে একই কৌশল প্রয়োগ করেছিলেন। কয়েক সপ্তাহ পর জুনের মাঝামাঝিতে যখন লা ক্রোসে শহরের বার খুলে দেয়ার কারণে সংক্রমণ বৃদ্ধি পায়, তখন কেনি সংক্রমিত মানুষের ভাইরাল জিনোমের সঙ্গে জল বর্জ্যের নমুনা মিলিয়ে দেখেন। সেগুলোর মাঝে জেনেটিক মিল ছিল। মূলত সংক্রমণ শনাক্ত হওয়ার আগেই সার্স-কোভ-২-এর একই স্ট্রেইন কমিউনিটিতে অবস্থান করছিল।\nএকশ বছর আগেও একটি সংক্রামক রোগ (স্প্যানিশ ফ্লু) বিশ্বব্যাপী মানুষকে লুকোতে বাধ্য করেছিল যেমনটা এবার কভিড-১৯ করেছে। বর্তমানে এ ভাইরাসকে রুখতে যেসব প্রাথমিক উপায় অবলম্বন করা হয়েছে সেগুলোও একশ বছর পুরনো। কোয়ারেন্টিন, হাইজিন ও সামাজিক দূরত্বের বিধিগুলো তখনো দেখা গিয়েছিল। আমরা হয়তো কখনো নিশ্চিতভাবে জানতে পারব না কোথা থেকে সার্স-কোভ-২ এসেছে এবং এটিকে বিশ্ব ট্র্যাজেডিতে পরিণত হওয়া থেকে আটকাতেও আমরা স্পষ্টভাবে দেরি করে ফেলেছি। কিন্তু বিজ্ঞানের অনন্যসাধারণ অগ্রগতি আমাদের লড়াইয়ের জন্য নতুন সরঞ্জাম দিয়েছে, যেমন জেনেটিক সিকোয়েন্সিং। এর মাধ্যমে ভাইরাসকে আরো ভালোভাবে বোঝা যাচ্ছে, যা কেউ এক-দুই দশক আগে কল্পনাও করতে পারেনি। এটি এরই মধ্যে আমাদের সূত্র প্রদান করেছে কীভাবে সার্স-কোভ-২-এর মতো উদীয়মান ভাইরাস কাজ করে। আর সবচেয়ে গুরুত্বপূর্ণ\nহচ্ছে কীভাবে কার্যকর ওষুধ ও ভ্যাকসিন দিয়ে একে প্রতিরোধ করা যায়।\nএই জ্ঞান লাখো মানুষের জীবন বাঁচাতে পারে যতক্ষণ পর্যন্ত বিজ্ঞান রাজনীতির ওপর নেতৃত্ব দেয়। সুযোগ ও গতিতে এই মহামারী যতটা নজিরবিহীন বলে মনে হচ্ছে, ততটা হওয়া উচিত হয়নি। কয়েক দশক ধরে বিজ্ঞান বিশেষজ্ঞরা মানবতার জন্য আসন্ন জুনোটিক ভাইরাসের হুমকি সম্পর্কে সবাইকে সচেতন করে আসছিলেন। বিবর্তনীয় জীববিজ্ঞানী হোলমাস বলেন, মানুষ বারবার নজিরবিহীন শব্দটি ব্যবহার করছে। আমি বলতে চাই, বায়োলজিক্যালি এ ভাইরাস সম্পর্কে নজিরবিহীন বলে কিছু নেই। এটা সেভাবেই আচরণ করছে যেভাবে শ্বাসতন্ত্রের ভাইরাসগুলো আচরণ করছে। ঠিক এভাবেই ভাইরাস কাজ করে থাকে, সব সময় করেছে এবং এভাবেই করবে। যত দ্রুত আমরা এটা মেনে নেব, তত দ্রুত আমরা প্রাদুর্ভাব নিয়ন্ত্রণ করার জ্ঞানের আলোকে কাজ করতে পারব।


বিরল রক্ত সংক্রমণে খুইয়েছিলেন পুরুষত্ব, অপারেশন করে হাতে লিঙ্গ বসলেন এই ব্যক্তি! | The News Nest\nbionic penis, blood infection, penis built on arm, pennis, UK\nদীর্ঘ দিন ধরে যৌনাঙ্গে ব্লাড ইনফেকশনের কারণে ভুগছিলেন ব্রিটেনের ম্যালকম ম্যাকডোনাল্ড নামের এক ব্যক্তি। আর সেই ম্যালকমেরই অপারেশন হল সফল ভাবে। পৃথিবীর ইতিহাসে তিনিই প্রথম ব্যক্তি যাঁর হাতে কৃত্রিম যৌনাঙ্গ তৈরি করে বসানো হল।\nম্যালকম পেশায় একজন মেকানিক। ২০১৪ সাল থেকেই যৌনাঙ্গে ব্লাড ইনফেকশন ধরা পড়ে তাঁর। অসাড় হতে থাকে তাঁর হাতের আঙুল থেকে শুরু করে পায়ের পাতা অবধি। ব্লাড ইনফেকশন এতটাই ভয়াবহ আকার ধারণ করে যে, পুরুষত্ব হারিয়ে ফেলেন ম্যালকম। ম্যালকমের কথায়, ‘পুরুষত্ব হারানোর পর নিজেকে একটা পুরুষের ছায়া মনে হত। আমি বুঝতেই পারছিলাম যে, আমার যৌনাঙ্গ আস্তে আস্তে অসাড় হয়ে যাচ্ছে। আত্মবিশ্বাস হারাচ্ছিলাম। প্রচণ্ড পরিমাণে মদ্যপান শুরু করে দিই। পরিবার, বন্ধুবান্ধব কারও সঙ্গে দেখা করতাম না। জীবনটা শেষ হয়ে যাচ্ছে, হারে হারে টের পাচ্ছিলাম।’\nতার কিছু দিনের মধ্যেই ম্যালকমের নজরে আসে একটি চাঞ্চল্যকর রিপোর্ট। ম্যালকম সেই রিপোর্ট থেকে জানতে পারেন যে, এক পুংজননেন্দ্রিয় বিশেষজ্ঞ একটি বায়োনিক পেনিস তৈরি করেছেন। জন্মাবস্থা থেকেই এক ব্যক্তির যৌনাঙ্গ ছিল না। সেই ব্যক্তির শরীরে সফল ভাবেই ওই বায়োনিক পেনিস বসিয়েছিলেন সেই বিশেষজ্ঞ। আর তারপরই লন্ডন বিশ্ববিদ্যালয় কলেজ হাসপাতালের এক প্রফেসর ডেভিড রাল্ফের সঙ্গে পরিচয় হয় ম্যালকমের। ডেভিড তাঁকে জানান যে, এই ধরনের চিকিৎসা সম্ভব এবং এর নাম, ‘পেনিস মাস্টার’।\nম্যালকমও সম্মতি জানিয়ে দেন যে, তিনিও এই চিকিৎসা করতে চান। প্রফেসর রাল্ফ তাঁকে জানান, হাতেই বসানো হবে সেই যৌনাঙ্গ। পাশাপাশিই তিনি আরও জানান যে, এই চিকিৎসা করতে কমপক্ষে ২ বছর সময় লাগবে।\nকরোনাভাইরাসের সংক্রমণের কারণে বারংবারই পিছিয়ে যাচ্ছিল অপারেশনের ডেট। শেষমেশ অপারেশন হয় এবং তা সফলও হয়। আর এই বিরলতম অপারেশনের জন্য NHS থেকে ৫০ হাজার পাউন্ড ফান্ডিংও পেয়ে যান ম্যালকম। তাঁর কথায়, “নিজের হাতে যৌনাঙ্গ দেখার পর খুব আনন্দ হয়। গর্বও হয়। অনেকেই হয়তো ভাববেন উদ্ভট। কিন্তু আমার কোনও সময়ের জন্য মনে হয়নি উদ্ভট কোনও ব্যাপার। বারবারই মনে হয়েছিল, আমার শরীরেরই একটা অঙ্গ।”\nকিন্তু কী ভাবে এই অসাধ্যসাধন করলেন ডাক্তারেরা? ওই হাসপাতালের সার্জেনরা ম্যালকমের পুরুষাঙ্গ ফিরিয়ে দিতে তাঁরই শরীর থেকে ব্লাড ভেসেল এবং নার্ভের ব্যবহার করেন। যৌনাঙ্গের চামড়াটি তাঁর ডান হাত থেকে নেওয়া হয়। এরপরে ডাক্তারেরা মূত্রনালী তৈরি করেন এবং একটি হ্যান্ড পাম্প দিয়ে স্ফীত দুটি টিউব ইনস্টল করে দেন। আর ঠিক এই ভাবেই নিজের পুরুষত্ব ফিরে পান ম্যালকম।\nআরও পড়ুন: আদা চা থেকে শুরু করে মিষ্টি পান – কন্ডোমের অদ্ভুত সব ফ্লেভার একবার ট্রাই করে দেখবেন নাকি?


স্কুল খোলার সাথে সাথেই বদলে গেল ক্লাসের নিয়ম! এবার থেকে সপ্তাহে6দিন নয় মাত্র3দিন হবে ক্লাস! জানুন বিস্তারিত। - 24GhantaNews.Com\nHome|নিউজ|স্কুল খোলার সাথে সাথেই বদলে গেল ক্লাসের নিয়ম! এবার থেকে সপ্তাহে6দিন নয় মাত্র3দিন হবে ক্লাস! জানুন বিস্তারিত।


cinema News : পাঁচতারা হোটেলের ব্রেকফাস্টে কিলবিল করছে পোকা, প্রিয়াঙ্কার বোনের ভিডিয়োয় শোরগোল! - priyanka chopra’s cousin meera chopra has sharedavideo that shows worms in her breakfast platter | Eisamay\npriyanka chopra’s cousin meera chopra has sharedavideo that shows worms in her breakfast platter\nপাঁচতারা হোটেলের ব্রেকফাস্টে কিলবিল করছে পোকা, প্রিয়াঙ্কার বোনের ভিডিয়োয় শোরগোল!\nEiSamay.Com | Updated: 26 Aug 2019, 05:12:00 PM\nপাঁচতারা হোটেলে প্রিয়াঙ্কা চোপড়ার বোনের প্লেটে কিলবিল করছে পোকা\nকাজের সূত্রে বেশ কিছুদিন ধরেই আহমেদাবাদে রয়েছেন মীরা চোপড়া।\nপরিচয়ে তিনি প্রিয়াঙ্কা চোপড়ার তুতো বোন।\nসম্প্রতি মীরা তাঁর ইন্সটাগ্রামে একটি ভিডিয়ো শেয়ার করেছেন।\nএই সময় ডিজিটাল ডেস্ক: কাজের সূত্রে বেশ কিছুদিন ধরেই আহমেদাবাদে রয়েছেন মীরা চোপড়া। পরিচয়ে তিনি প্রিয়াঙ্কা চোপড়ার তুতো বোন। সম্প্রতি মীরা তাঁর ইন্সটাগ্রামে একটি ভিডিয়ো শেয়ার করেছেন। যেখানে দেখা যাচ্ছে ওমলেট আর হ্যাশ ব্রাউনসে কিলবিল করছে পোকা।\nসেইসঙ্গে তিনি লেখেন, গত এক সপ্তাহ ধরে কাজের সূত্রে আহমেদাবাদের ডাবল ট্রি হিল্টন হোটেলে রয়েছেন। এখানে আসার পর হঠাৎ করেই তাঁর শরীর খারাপ হয়। কিন্তু কেন খারাপ হল তার কোনও কারণ তিনি খুঁজে পাচ্ছিলেন না। এরপরই তিনি ব্রেকফাস্ট টেবিলে বসে খাবারে পোকা দেখতে পান, সঙ্গে সঙ্গেই তা ভিডিয়ো মারফত শেয়ার করেন সোশ্যাল মিডিয়ায়। অযথা এত টাকা নেওয়ার পরও কীভাবে এত খারাপ পরিষেবা দিতে পারে কোনও পাঁচতারা হোটেল, প্রশ্ন তুলেছেন ক্ষুব্ধ মীরা।\nড্রিম গার্ল-এর ঝলক! মাতিয়ে দিলেন আয়ুষ্মান-নুসরত-রীতেশ... দেখুন পরের খবর\nworms video Priyanka Chopra Meera Chopra breakfast platter\nWeb Title : priyanka chopra’s cousin meera chopra has sharedavideo that shows worms in her breakfast platter\nদেশ২৬/১১-র ১২তম বর্ষপূর্তিতে শ্রীনগরে সস্ত্রাসবাদী হামলা, শহিদ ২ জওয়ান\nখবরবড় ডিসপ্লে, শক্তিশালী ব্যাটারি! মাত্র ₹10,399-এই ভারতে লঞ্চ করল Nokia 2.4


মজলুম ইমাম মুসা কাযিম (আ) ও তাঁর অলৌকিক নানা ঘটনা - Parstoday\nমজলুম ইমাম মুসা কাযিম (আ) ও তাঁর অলৌকিক নানা ঘটনা\n২০১৭-০৪-২৪ ১৯:১৯ বাংলাদেশ সময়\nবাগদাদের উপকণ্ঠে কাযেমাইনে ইমাম মুসা কাযিমের (আ.) পবিত্র মাজার\n১২৫৫ চন্দ্র বছর আগে তথা খ্রিস্টিয় ৭৯৯ সনে ১৮৩ হিজরির ২৫ ই রজব বিশ্বনবী হযরত মুহাম্মাদ (সা.)'র পবিত্র আহলে বাইতের অন্যতম সদস্য এবং হযরত ইমাম জাফর আস সাদিক্বের (আ.) সন্তান ইমাম মুসা কাযিম (আ.) শাহাদাত বরণ করেন। ইরানসহ বিশ্বব্যাপী পালিত হয়েছে তাঁর শাহাদাত বার্ষিকী।\nএ উপলক্ষ্যে আমরা সবাইকে জানাচ্ছি গভীর শোক ও সমবেদনা এবং পেশ করছি বিশ্বনবী হযরত মুহাম্মাদ (সা)’র এই পবিত্র বংশধরের শানে অশেষ দরুদ ও সালাম।\nইমাম মুসা ইবনে জাফর আল কাযিম (আ.)'র জন্ম নিয়েছিলেন ১২৮ হিজরির ৭ ই সফর তথা খ্রিস্টিয় ৭৪৫ সনের দশই নভেম্বর মক্কা ও মদীনার মধ্যবর্তী ‘আবওয়া’এলাকায়। কোনো কোনো বর্ণনা অনুযায়ী ইমাম মুসা কাযিমের মায়ের নাম ছিল হামিদা আল বারবারিয়্যাহ।\nপিতা ইমাম জাফর আস সাদিক্বের (আ.) শাহাদতের পর ২০ বছর বয়সে ঐশী ইমামত লাভ করেন মুসা কাযিম (আ.)। পিতার মত তাঁকেও বিষ প্রয়োগে শহীদ করেছিল খলিফা নামধারী ততকালীন মুসলিম শাসক। এ সময় তাঁর বয়স হয়েছিল ৫৫ বছর (১৮৩ হিজরি) । আব্বাসীয় জালিম শাসকদের মধ্যে মনসুর, মাহদি, হাদি ও হারুন ছিল তাঁর সমসাময়িক। অশেষ ধৈর্য ও ক্রোধ নিয়ন্ত্রণের গুণের জন্য এই মহান ইমামকে বলা হত কাযিম।\nতিনি ছিলেন পিতা ইমাম জাফর সাদিক্ব (আ.)'র মতই নির্ভীক ও ন্যায়পরায়ণ এবং জুলুমের বিরুদ্ধে সোচ্চার। পিতার মহৎ গুণগুলোর সবই অর্জন করেছিলেন ইমাম মুসা কাযিম (আ.)। তাঁর ৩৫ বছরের ইমামতির জীবনের প্রায় পুরোটাই কেটেছে কারাগারে ও নির্বাসনে।\nইমাম মুসা কাযিম (আ.) আব্বাসীয় শাসকদের শত অত্যাচার ও নিপীড়ন এবং কারাদণ্ড ও নির্বাসন সত্ত্বেও ইসলামের সঠিক শিক্ষা প্রচারের আন্দোলন অব্যাহত রাখেন।\nবাগদাদের উপকণ্ঠে তাঁর সুদৃশ্য মাজার আজ কোটি কোটি আহলে-বাইত প্রেমিকের জিয়ারতগাহ। অথচ জালিম আব্বাসিয় শাসকদের কবরেরও কোনো চিহ্ন নেই তাদের প্রাসাদগুলো তো থাক দূরের কথা।\nহযরত ইমাম মুসা কাযিম (আ.) ছিলেন এমন একজন ব্যক্তিত্ব যিনি ছিলেন আল্লাহর শীর্ষস্থানীয় বন্ধু, মানবজাতির জন্য খোদায়ী ধর্ম ও সত্যের প্রকাশ, বিশ্বজুড়ে অজ্ঞতা ও নৈরাজ্যের কালো আঁধারে আল্লাহর নূরের প্রতিফলন এবং মানবজাতিকে সুপথ দেখানোর মিশনে ছিলেন ত্রুটি-বিহীন ও নিবেদিত-প্রাণ। তিনি আল্লাহর পথে সর্বোচ্চ প্রচেষ্টা, ত্যাগ-তিতিক্ষা ও সংগ্রাম উপহার দিয়েছেন এবং এই পথে অসংখ্য বাধা-বিঘ্ন আর জুলুমের শিকার হয়ে শাহাদত বরণ করেছেন।\nইমাম মুসা কাযিম (আ.) ছিলেন ইসলামের অত্যন্ত দুর্যোগপূর্ণ সময়ে প্রকৃত ইসলামের প্রদীপকে জিইয়ে রাখার ও আরো বিকশিত করার অন্যতম কাণ্ডারি। বিশ্বনবী (সা.)'র আহলে বাইতের এই সদস্য ছিলেন অজস্র মহত গুণের আধার এবং যোগ্য মু'মিন গড়ে তোলার অনন্য এক শিক্ষক।\nইমাম মুসা কাযিম (আ.)’র মহানুভবতা, প্রেমময় ইবাদত, নম্রতা, সহিষ্ণুতা, তত্ত্বীয় ও জ্ঞানগর্ভ বিতর্কে তাঁর ঐশী জ্ঞান এবং দানশীলতা ছিল শত্রুদের কাছেও সুবিদিত। তত্ত্বীয় ও জ্ঞানগর্ভ বিতর্কে ইমামের ঐশী জ্ঞান, বিস্তৃত চিন্তাশক্তি ও সংশ্লিষ্ট বিষয়ের ওপর পরিপূর্ণ দখল ফুটে উঠত। তিনি যে কোনো প্রশ্নের সঠিক, পরিপূর্ণ এবং প্রশ্নকারীর বোধগম্যতার আলোকে জবাব দিতেন। আসলে রাসূল (সা.)'র জ্ঞানের দরজাগুলো আমিরুল মু'মিনিন (আলী-আ.)'র সামনে খুলে গিয়েছিল এবং সেই ঐশী জ্ঞান প্রত্যেক ইমামের মাধ্যমে পরবর্তী ইমামের কাছে পৌঁছেছে।\nএ আন্দোলনের যে বিশেষ ধারা তাঁর মহান পিতা ইমাম জাফর সাদিক (আ.) শুরু করেছিলেন তা আরও বিকশিত হয়েছিল পুত্রের প্রজ্ঞা, কৌশল ও ত্যাগ-তিতিক্ষাপূর্ণ অধ্যবসায়ের সুবাদে। বিশেষ করে পবিত্র কুরআনের প্রকৃত তাফসির ও হাদীস বর্ণনা তাঁর মাধ্যমে আরও বিকশিত হয়।ইমাম তাঁর অনুসারীদেরকে জ্ঞান অর্জনের জন্য অশেষ অনুপ্রেরণা যোগাতেন। তিনি বলতেন, জ্ঞান মৃত আত্মাকে জীবিত করে যেমনটি বৃষ্টি জীবিত করে মৃত ভূমিকে।\nইমাম মুসা কাযিম (আ.) বিভ্রান্ত ব্যক্তিদের সঙ্গ ত্যাগ করতে নিজ অনুসারীদের তাগিদ দিতেন। মানুষ কখনও বিভ্রান্ত ব্যক্তির কুপ্রভাব থেকে নিজেকে মুক্ত রাখতে পারে না এবং যখন মন্দ ব্যক্তির ওপর আল্লাহর শাস্তি নাজেল হয় তখন তার সঙ্গে থাকা সত ব্যক্তিও সেই শাস্তি এড়াতে পারে না বলে এই মহান ইমাম উল্লেখ করেছেন।\nআব্বাসীয় শাসকদের বিভ্রান্ত ও দুর্নীতিগ্রস্ত চাল-চলন যে ইসলামের সম্পূর্ণ বিপরীত ধারা পিতার মতই তা তুলে ধরেছিলেন ইমাম মুসা কাযিম (আ.) । তাই আব্বাসীয় শাসকরা চাইতেন না জনগণের সঙ্গে ইমামের যোগাযোগ বৃদ্ধি পাক। তারা জনগণের ওপর নবী বংশের ক্রমবর্ধমান প্রভাব ঠেকানোর জন্য যে কোনো ধরনের প্রতারণ, প্রচারণা, বর্বরতা ও নৃশংসতার আশ্রয় নিতে দ্বিধা বোধ করত না। এমনকি বিশ্বনবী (সা.)'র আহলে বাইত এবং তাঁদের অনুসারীদের ওপর জুলুম ও নৃশংস আচরণের ক্ষেত্রে আব্বাসীয়রা উমাইয়াদের চেয়েও বেশি অগ্রসর হয়েছিল, যদিও তাদের নেতৃত্বে সংঘটিত উমাইয়া বিরোধী আন্দোলন জন-সমর্থন পেয়েছিল এই প্রতিশ্রুতির কারণে যে ইসলামী খেলাফতে সমাসীন করা হবে বিশ্বনবী (সা.)'র আহলে বাইতকে। কিন্তু তারা সেই ওয়াদা লঙ্ঘন করে নিজেরাই অবৈধভাবে ক্ষমতা দখল করে। আব্বাসীয়রা ইমাম জাফর সাদিক ও ইমাম মুসা কাযিম (আ.) সহ নবী বংশের বেশ কয়েকজন ইমামকে শহীদ করেছিল।\nহযরত ইমাম মুসা কাযিম (আ.) তাঁর বন্দী অবস্থার নিকৃষ্টতম সময়েও বিচক্ষণতা, বীরত্ব এবং সংগ্রামী ও আপোষহীন মনোভাব ত্যাগ করেননি।\nইমাম এক চিঠিতে হারুনের কাছে লিখেছিলেন: এমন কোনো দিন নেই যে আমি কষ্টে কাটাইনি অথচ এমন কোনো দিন নেই যে তুমি সুখ-স্বচ্ছন্দে কাটাওনি। কিন্তু, ওই দিন পর্যন্ত আরাম আয়েশে লিপ্ত থাক যেদিন আমরা উভয়ই এমন এক জগতে পদার্পণ করব যার কোনো শেষ নেই এবং ওই দিন অত্যাচারীরা ক্ষতিগ্রস্ত হবে।ইমামের আধ্যাত্মিক খ্যাতি, জ্বালাময়ী বক্তব্য ও দৃঢ় মনোবল ছিল আব্বাসীয় শাসক হারুনের কাছে অসহনীয়।\nইমাম মুসা ইবনে জাফর (আ.)’র অনুসারীদের সঙ্গে তাঁর সার্বক্ষণিক যোগাযোগের কথাও হারুন তার গোয়েন্দা বাহিনীর মাধ্যমে জানতে পেরেছিল। হারুন এটাও বুঝতে পেরেছিল যে ইমাম যখনই উপযুক্ত সুযোগ পাবেন তখনই স্বয়ং বিপ্লব করবেন কিংবা তাঁর সঙ্গীদেরকে আন্দোলনের নির্দেশ দেবেন, ফলে তার হুকুমতের পতন হবে অনিবার্য। তাই হারুন বিষ প্রয়োগ করে আপোষহীন ৫৫ বছর বয়স্ক এই ইমামকে শহীদ করার সিদ্ধান্ত নেয়।\nহারুন খেলাফতকে রাজতন্ত্রে পরিণত করা ও জনগণের সম্পদ লুটের জন্য লজ্জিত ছিল না। উপরন্তু সে জনগণকে ধোঁকা দেয়ার জন্য বিশ্বনবী (সা.)’র রওজায় গিয়ে রাসূল (সা.)-কে উদ্দেশ করে বলে: হে আল্লাহর রাসূল! আমি আপনার সন্তান মুসা ইবনে জাফরের ব্যাপারে যে সিদ্ধান্ত নিয়েছি সেজন্য দুঃখ প্রকাশ করছি। আমি আন্তরিকভাবে তাঁকে বন্দী করতে চাইনি। বরং আপনার উম্মতের মধ্যে যুদ্ধ ও বিরোধ সৃষ্টি হবে এ ভয়েই আমি এ কাজ করেছি।\nহারুন ইমামকে শহীদ করার আগে একদল গণ্যমান্য ব্যক্তিকে কারাগারে উপস্থিত করেছিল যাতে তারা সাক্ষ্য দেয় যে ইমাম কাযিম (আ.) স্বাভাবিকভাবেই মারা গেছেন। এভাবে সে আব্বাসীয় শাসনযন্ত্রকে ইমাম (আ.)কে হত্যার দায়িত্বভার থেকে মুক্ত রাখতে ও ইমামের অনুসারীদের সম্ভাব্য আন্দোলন প্রতিরোধ করতে চেয়েছিল। কিন্তু ইমামের প্রজ্ঞা সেই ষড়যন্ত্র ব্যর্থ করে দেয়। কারণ, ওই সাক্ষীরা যখন ইমামের দিকে তাকিয়েছিল তখন তিনি বিষের তীব্রতা ও বিপন্ন অবস্থা সত্ত্বেও তাদেরকে বললেন: আমাকে নয়টি বিষযুক্ত খুরমা দিয়ে বিষ প্রয়োগ করা হয়েছে, আগামীকাল আমার শরীর সবুজ হয়ে যাবে এবং তার পরদিন আমি ইহজগত থেকে বিদায় নেব। পরদিন ঠিকই ইমামের পবিত্র শরীর সবুজ হয়ে যায় এবং পরের দিন তিনি শাহাদত বরণ করেন।\nএবারে আমরা এই নিষ্পাপ বা মাসুম ইমামের জীবনের কয়েকটি মু'জেজা তুলে ধরছি:\nএকবার এক বিধবা মারা গেলে তার শিশুরা যখন কাঁদতে থাকে তখন এই মহান ইমাম আল্লাহর কাছে প্রার্থণার মাধ্যম ওই বিধবাকে জীবিত করেন।\nইমাম মুসা কাযিম (আ.)-কে বিভিন্ন সময়ে নানা কারাগারে রাখা হয়েছিল। যেমন ইমামকে বসরায় ঈসা ইবনে জাফর নামক এক জল্লাদের কারাগারে এক বছর বন্দী রাখা হয়। সেখানে ইমামের ইবাদত-বন্দেগি ও উত্তম চরিত্র জাফরের ওপর এমন প্রভাব রাখে যে ওই জল্লাদ হারুনের কাছে এক লিখিত বার্তায় জানিয়ে দেয় যে: তাঁকে আমার কাছ থেকে ফিরিয়ে নাও, নতুবা আমি তাঁকে মুক্ত করে দেব। এরপর হারুনের নির্দেশে ইমাম মুসা ইবনে জাফর (আ.)-কে বাগদাদে ফাযল ইবনে রাবির কাছে কারারুদ্ধ করা হয়। এর কিছু দিন পর ফাযল ইবনে ইয়াহিয়ার কাছে হস্তান্তর করা হয় এই মহান ইমামকে। কয়েক দিন পর সেখান থেকেও তাঁকে পাঠানো হয় কুখ্যাত ইহুদি জল্লাদ সানদি ইবনে শাহাকের কারাগারে।\nইমাম কাযিম (আ.)-কে এক কারাগার থেকে বার বার অন্য কারাগারে স্থানান্তরের কারণ ছিল এটাই যে হারুন প্রতিবারই কারা প্রহরীকে নির্দেশ দিত ইমামকে গোপনে হত্যা করার। কিন্তু তাদের কেউই রাজি হয়নি এ কাজ করতে। অবশেষে সানদি ইমামকে বিষ প্রয়োগ করতে রাজি হয়।\nযাই হোক ইমামের কারারক্ষী মুসাইব বলেছে:\n"শাহাদতের তিন দিন আগে ইমাম আমাকে ডাকিয়ে এনে বলেন: আমি আজ রাতে মদীনা যাব যাতে আমার পুত্র আলীর ( ইমাম আলী ইবনে মুসা রেজা-আ.) কাছে ইমামতের এবং আমার পর আমার খলিফা ও ওয়াসির দায়িত্ব অর্পণ করতে পারি। আমি বললাম: এতসব প্রহরী বা কারারক্ষী, তালা ও শেকল (যা দিয়ে ইমামকে বেঁধে রাখা হয়েছিল) থাকার পরও কি আপনি আশা করেন যে এখান থেকে আপনাকে বের হতে দেয়ার সুযোগ করে দেব!!!?\nইমাম বললেন: হে মুসাইব, তুমি কি মনে কর আমাদের ঐশী বা খোদায়ী শক্তি কম?আমি বললাম: না, হে আমার মাওলা বা নেতা। ইমাম বললেন: তাহলে কী? বললাম, দোয়া করুন যাতে আমার ঈমান আরো শক্তিশালী হয়। ইমাম বললেন: হে আল্লাহ! তাকে দৃঢ়চিত্ত রাখ।\nএরপর তিনি বললেন: আমি ঠিক সেই 'ইসমে আযমে ইলাহি' দিয়ে- যা দিয়ে আসফ বিন বারখিয়া (হযরত সুলায়মান-আ'র মন্ত্রী) বিলকিসের (সাবার রানী) প্রাসাদকে চোখের এক পলক ফেলার সময়ের মধ্যেই ইয়েমেন থেকে ফিলিস্তিনে নিয়ে এসেছিল- আল্লাহকে ডাকব ও মদীনায় যাব।হঠাত দেখলাম যে ইমাম একটি দোয়া পড়লেন ও অদৃশ্য হয়ে গেলেন। আর কিছুক্ষণ পর ফিরে এলেন এবং নিজের হাতেই কারাগারের শেকলগুলো দিয়ে নিজের পা মুবারক বাঁধলেন।\nএরপর ইমাম মুসা কাযিম (আ.) বললেন: আমি তিন দিন পর দুনিয়া থেকে বিদায় (শহীদ) হব।\nআমি কাঁদতে লাগলাম। আর ইমাম বললেন: কেঁদো না, জেনে রাখ, আমার পর আমার ছেলে আলী ইবনে মুসা রেজা (আ.) তোমার ইমাম বা নেতা। ঠিক তিন দিন পরই তিনি শহীদ হয়েছিলেন। (বিহারুল আনোয়ার, খণ্ড-৪৮, পৃ-২২৪)\nগাভী জীবিত করলেন ইমাম মুসা কাযিম (আ.)\nআলী বিন মুগিরা বলেছেন, ইমাম মুসা কাযিমের (আ.)'র সঙ্গে মিনায় যাচ্ছিলাম। পথে দেখলাম এক মহিলা ও তার ছোট ছেলে বেশ ব্যাকুল হয়ে কাঁদছে?ইমাম প্রশ্ন করলেন: কেন কাঁদছ?ওই নারী ইমামকে চিনত না। সে বলল: আমার ও আমার এই ইয়াতিম সন্তানের একমাত্র পুঁজি ছিল এই গাভীটি। তার দুধ দিয়ে আমরা জীবিকা নির্বাহ করতাম। এখন গাভীটি মরে যাওয়ায় আমরা উপায়হীন হয়ে পড়লাম। ইমাম বললেন: তোমরা কি চাও এই গাভীটিকে আমি জীবিত করি? সে বলল: হ্যাঁ, হ্যাঁ।\nইমাম এক কোনায় গিয়ে দুই রাকাত নামাজ পড়লেন এবং নামাজ শেষে আকাশের দিকে হাত তুলে দোয়া করলেন। এরপর তিনি মৃত গাভীর কাছে এসে তার শরীরের এক পাশে আঘাত করলেন। হঠাত গাভীটি জীবিত হয়ে উঠে দাঁড়াল।ওই নারী এই দৃশ্য দেখে চিতকার করে বলে উঠলো: দেখে যাও, কাবার প্রভুর শপথ, ইনি হচ্ছেন ঈসা ইবনে মরিয়ম! লোকের ভিড় জমে গেল এবং তারা গাভীটি দেখতে ও ওই নারীর কথা শুনতে লাগল। ইমাম (আ.) মানুষের ভিড়ের মধ্যে ঢুকে নিজেকে আড়াল করে নেন এবং নিজের পথে চলতে থাকেন। (বাসায়ের আদ দারজাত, পৃ-৫৫ এবং বিহারুল আনোয়ার, খণ্ড-৪৮)\nবিশ্বনবী (সা.)'র আহলে বাইতভুক্ত নিষ্পাপ ইমামগণ সব জীবন্ত প্রাণীর ভাষা ও বক্তব্য বোঝেন এবং তা তাঁদের খোদায়ী ইমামতের অন্যতম প্রমাণ। (অর্থাত যার এই ক্ষমতা নেই তিনি ঐশী ইমাম নন।)আবু বাসির ইমাম মুসা কাযিম (আ.)-কে প্রশ্ন করেন: ঐশী ইমামকে চেনার উপায় কি কি? ইমাম বললেন: সত্যিকারের ইমামের প্রথম ও প্রধান বৈশিষ্ট্য হল পূর্ববর্তী ইমাম তাঁকে ইমাম হিসেবে পরিচয় করিয়ে দেবেন, যেমনটি রাসূল (সা.) আলী ইবনে আবি তালিবকে মুসলমানদের ইমাম হিসেবে ঘোষণা করে গেছেন।\nদ্বিতীয় লক্ষণ হল, তাঁকে তথা ইমামকে যে প্রশ্নই করা হোক না কেন, তিনি তার জবাব দেবেন এবং কোনো বিষয়েই তিনি অজ্ঞ বা বেখবর নন। তৃতীয় লক্ষণ হল ইমাম কখনও সত্যের প্রতিরক্ষায় নীরব থাকবেন না। তিনি ভবিষ্যত ঘটনাবলী সম্পর্কে খবর দেন এবং সব ভাষাতেই কথা বলেন। এরপর ইমাম মুসা কাযিম (আ.) বললেন: এখন তোমাকে একটি লক্ষণ দেখাব যাতে তোমার হৃদয় নিশ্চিত হয়।\nঠিক সে সময় খোরাসান অঞ্চলের এক ব্যক্তি ইমামের কাছে আসেন এবং ইমামের সঙ্গে আরবীতে কথা বলতে থাকেন। কিন্তু ইমাম ফার্সিতে জবাব দিলেন। খোরাসানের লোকটি তখন বললেন: আমি ভেবেছিলাম যে আপনি ফার্সি ভাষা বুঝবেন না।\nইমাম বললেন: সুবাহান আল্লাহ! যদি তোমার প্রশ্নের জবাব তোমার ভাষাতেই দিতে না পারি তাহলে তোমার চেয়ে আমার শ্রেষ্ঠত্ব থাকলো কোথায়?\nএরপর তিনি বললেন: 'ইমাম হচ্ছেন তিনি যার কাছে কোনো ব্যক্তির ভাষাই গোপন বা আড়াল নয়। তিনি প্রত্যেক ব্যক্তি ও জীবিত বস্তুর কথা বোঝেন। এইসব বৈশিষ্ট্যের মাধ্যমেই ইমামকে চেনা যায় এবং যাদের এইসব বৈশিষ্ট্য নেই তারা ইমাম নন।'\nইমাম মুসা কাযিমের কয়েকটি উপদেশ:\n১. খোদা পরিচিতির পরই আল্লাহর নৈকট্য লাভের সর্বোত্তম পন্থা হল নামাজ, বাবা মায়ের প্রতি সদাচরণ এবং হিংসা, স্বেচ্ছাচার, অহংকার ও দাম্ভিকতা পরিহার করা।\n২.বিনয়ের অর্থ হল, মানুষের সঙ্গে সেরকম আচরণ কর যেরূপ তুমি মানুষের কাছে আশা কর।৩. যদি কেউ পার্থিব জীবনের প্রতি আকৃষ্ট হয়, তবে তার হৃদয় থেকে আখিরাতের ভয় বিদায় নেয়।#\nইমাম মুসা কাজেম\nনুরে মুহাম্মদীর অনন্য নক্ষত্র ইমাম মুসা কাযিম (আ.) ও তাঁর অলৌকিক কিছু ঘটনা\nশেকল খুলে হারুনের জেল থেকে অদৃশ্য হয়ে মদিনা গেলেন ইমাম!\nশেকল খুলে জেল থেকে অদৃশ্য হয়ে মদিনা গেলেন ইমাম


৭ই অক্টোবর থেকে জবিতে সশরীরে সেমিস্টার ফাইনাল হবে : জবি উপাচার্য\nস্থগিত হওয়া সেমিস্টার ফাইনাল আগামী ৭ ই অক্টোবর সশরীরে অনুষ্ঠিত হবে জানিয়েছেন জবি উপাচার্য অধ্যাপক ড. ইমদাদুল হক।\nআজ (মঙ্গলবার) ৭ই সেপ্টেম্বর পূর্ব ঘোষিত সিদ্ধান্ত অনুযায়ী দুপুরে সকল ডিন এবং বিভাগীয় চেয়ারম্যানদের সাথে পরীক্ষার বিষয়ে এক বিশেষ সভা অনুষ্ঠিত হয়েছে।\nজগন্নাথ বিশ্ববিদ্যালয়ের (জবির) একাধিকবার তারিখ ঘোষণার পরেও কোনো পরীক্ষা নেওয়া সম্ভব হয়নি। যদিও শুরু থেকে জবি উপাচার্য বলে এসেছেন সশরীরে পরীক্ষা নেওয়ার বিষয়ে তারা বেশ আশাবাদী। অনলাইনে সেমিস্টার ফাইনাল নেওয়ার জন্য ছয় সদস্য বিশিষ্ট কমিটি করে দেয় সিদ্ধান্ত জানানোর জন্য। যা গতকাল বিশ্ববিদ্যালয়ের ৮৫ তম সিন্ডিকেট মিটিং এ অনলাইনে পরীক্ষা নেওয়ার নীতিমালা পাশ করে সদস্যরা এবং চূড়ান্ত নীতিগত অনুমোদন দেয়।\nজবি উপাচার্য অধ্যাপক ড. ইমদাদুল হক বলেন, আজকে সকল ডিন এবং বিভাগীয় চেয়ারম্যানদের সাথে আমরা মিটিং করেছি পরীক্ষার বিষয়ে। তারা সকলে সম্মিলিত ভাবে মতামত দিয়েছি অনলাইনে নয় সশরীরে পরীক্ষা নেওয়ার জন্য। আমরা সিদ্ধান্ত নিয়েছি সকল ব্যাচের স্থগিত হওয়া সেমিস্টার ফাইনাল গুলো আগামী ৭ই অক্টোবর থেকে স্ব স্ব বিভাগ পরীক্ষা নিতে পারবে।\nতিনি আরও বলেন, শিক্ষার্থীদের সুবিধার কথা চিন্তা করে আমরা সশরীরে পরীক্ষার বিষয়ে সিদ্ধান্ত নিয়েছি। যদি সবকিছু ঠিক থাকে তাহলে পরীক্ষার বিষয়ে আর কোনো বিপরীতমুখী সিদ্ধান্ত আসবে না। সকল শিক্ষার্থীদের মানসিক এবং পড়াশোনায় মনোযোগী হতে বলেন তিনি।


যুগান্তর রিপোর্ট ০২ জুলাই ২০২০, ০০:০০:০০ | প্রিন্ট সংস্করণ\nজাতীয় স্বপ্ন অর্জনের পথে তরুণরাই আমাদের ভবিষ্যৎ। তারাই হচ্ছে মূল যোদ্ধা। তাই তরুণদের দক্ষ করে গড়ে তুলতে হবে। তারাই নেতৃত্ব দেবে আগামী দিনের বাংলাদেশ।\nমঙ্গলবার রাতে ‘করোনাকাল ও পরবর্তী বাংলাদেশ নিয়ে আওয়ামী লীগের বিশেষ ওয়েবিনার ‘বিয়ন্ড দ্য প্যানডেমিক’-এর অষ্টম পর্বে বক্তারা এসব কথা বলেন। এবারের বিষয় ছিল ‘তরুণদের শিক্ষা ও দক্ষতা বৃদ্ধি : আগামীর কৌশল নির্ধারণ।’\nআওয়ামী লীগের অফিশিয়াল ফেসবুক পেজ ও অফিশিয়াল ইউটিউব চ্যানেলে এটি প্রচার হয়। এছাড়া দৈনিক যুগান্তরসহ আরও কয়েকটি গণমাধ্যমের ফেসবুক পেজ থেকে অনুষ্ঠানটি সরাসরি প্রচারিত হয়। প্রধানমন্ত্রীর বিশেষ সহকারী ব্যারিস্টার শাহ আলী ফরহাদের সঞ্চালনায় আলোচক ছিলেন শিক্ষামন্ত্রী ডা. দীপু মনি, যুব ও ক্রীড়া প্রতিমন্ত্রী জাহিদ আহসান রাসেল, শিক্ষা উপমন্ত্রী মহিবুল হাসান চৌধুরী নওফেল, বঙ্গবন্ধু শেখ মুজিবুর রহমান ডিজিটাল ইউনিভার্সিটির ভিসি অধ্যাপক ড. মুনাজ আহমেদ নূর, গুরুকুল অনলাইন লার্নিং প্ল্যাটফরমের প্রতিষ্ঠাতা সুফি ফারুক ইবনে আবুবকর, দৈনিক জনকণ্ঠের সিনিয়র রিপোর্টার বিভাষ বাড়ৈ।\nশুরুতে ডা. দীপু মনি বলেন, ১৭ মার্চ সব শিক্ষাপ্রতিষ্ঠান বন্ধ হওয়ার পর ২৯ মার্চ থেকে সংসদ টেলিভিশনের মাধ্যমে প্রাথমিক থেকে মাধ্যমিকের ক্লাস চালু করেছি। যেখানে সাধারণ শিক্ষা, মাদ্রাসা শিক্ষা, কারিগরি শিক্ষা সমান তালে চলছে। এ ছাড়াও অনলাইনে মাধ্যমিক বিদ্যালয়গুলো ক্লাস নিচ্ছে। আমরা জরিপ করে দেখেছি, ডিজিটাল শিক্ষাব্যবস্থার মাধ্যমে প্রায় ৯২ শতাংশ শিক্ষার্থীর কাছে পৌঁছতে পারছি। যাদের কাছে পারছি না, তদের কাছে পৌঁছতে ৩৩৩৬ নম্বরে ফোন কলের মাধ্যমে শিক্ষকদের সঙ্গে সরাসরি যোগাযোগ করে পড়ার ব্যবস্থা করে দিয়েছি। কমিউনিটি রেডিও চালুর পরিকল্পনা রয়েছে। এছাড়া প্রত্যন্ত অঞ্চলে আরও কীভাবে পৌঁছানো যায়, এ ব্যাপারে পদক্ষেপ নিয়েছি। আশা করছি, নভেম্বরের মধ্যে বার্ষিক সিলেবাসগুলো মোটামুটি শেষ করে নিতে পারব। অনুকূল পরিবেশ হলে এইচএসসিসহ সব পরীক্ষা নেয়ার ব্যবস্থা করা হবে।\nজাহিদ হাসান রাসেল বলেন, সারা বিশ্বের মতো আমাদের যুব সম্প্রদায়ের অনেকেই আংশিক বা পুরোপুরি বেকার হয়ে যাবেন। এই হঠাৎ বেকার হয়ে পড়া জনগোষ্ঠীর যারা গ্রামে চলে গেছেন বা যাবেন ভাবছেন, তাদের সেখানেই আত্মকর্মসংস্থান সৃষ্টির জন্য এবং তাদের দক্ষতা বৃদ্ধির জন্য বিভিন্ন ট্রেডে প্রশিক্ষণ দেয়া এবং লোনের ব্যবস্থা করে দেয়ার পরিকল্পনা নিয়েছি। আগে লোনের ক্ষেত্রে যে সুদ দিতে হতো আমরা তা অর্ধেকে নামিয়ে নিয়ে এসেছি। এই মুজিববর্ষে কেউ যাতে বেকার না থেকে, সে লক্ষ্যে কর্মসংস্থান ব্যাংকের সঙ্গে চুক্তি করে ‘বঙ্গবন্ধু যুব ঋণ’ নামে প্রকল্প চালুর ব্যবস্থা করেছি, যেখানে ২০ হাজার থেকে ৫ লাখ টাকা বিনা জামানতে ঋণের সুবিধা দেব।\nমহিবুল হাসান চৌধুরী বলেন, আমরা এখন অনলাইনে আনুষ্ঠানিকতার বাইরে গিয়ে হাততালির চিন্তা বাদ দিয়ে আলোচনা করতে পারছি। এতে আমাদের মনোজগতের একটা পরিবর্তন এসেছে। এটা ডিজিটাল যুগের সুফল। তথ্যপ্রযুক্তি অবকাঠামো এখন অনেক শক্তিশালী, ডিজিটাল বাংলাদেশের যে স্বপ্ন আমাদের দেখিয়েছিলেন প্রধানমন্ত্রী শেখ হাসিনা ও তার সন্তান সজীব ওয়াজেদ জয়, সেটা আজ বাস্তবতা। আমরা এখন ঘরে বসেই মন্ত্রণালয়ের কাজ করছি, ক্লাস নিচ্ছি, জরুরি মিটিং করছি। অধ্যাপক ড. মুনাজ আহমেদ নূর বলেন, অনলাইন শিক্ষার যে কয়টি পদ্ধতি আছে, প্রত্যেকটি পদ্ধতিতে সরকার ছাত্রছাত্রীদের কাছে পৌঁছানোর জন্য কাজ করে যাচ্ছে। বিভাষ বাড়ৈ বলেন, ছাত্রছাত্রীদের জন্য শিক্ষা মন্ত্রণালয় এখন সঠিক পদক্ষেপ নিচ্ছে।


আকার সাকার - নাজমুল কবির এর কবিতা\nআকার সাকার নির্বাচিত\nমহান আল্লাহ কেমন তিনি\nনিরাকার না সাকার?\nমতভেদ ও মতানৈক্য\nকেনো করো বারবার?\nমহান আল্লাহর আছে আকার\nনয় তিনি নিরাকার,\nআল্লাহ হলেন আল্লাহর মতো\nবলছি তা পুনর্বার।\nমহান আল্লাহর আকার নিয়ে\nকেনো আজ গোমরাহি,\nআল্লাহ মহিম আল্লাহ অসীম\nআসুন তার গুণ গাহি।\nপবিত্র সেই কোরআন নিয়ে\nদেয় যারা ভ্রান্ত জ্ঞান,\nতাদের বিচার হবেই হবে\nআল্লাহ পাক সুমহান।\nআয়াত কর্তন রীটের মামলা\nকরে দেখতে পারো,\nনিরাকার না সাকার আল্লাহ\nপারবে বুঝতে আরো।\nপবিত্র সে-ই আল্লাহর বাণী\nমহান রবের সৃষ্টি,\nবুঝতে হলে পড়ে দেখো\nকোরআনে দাও দৃষ্টি।\nএকটা হরফ বাতিল করলে\nধ্বংস হবে জাতি,\nআকার সাকার সবই বুঝবে\nজ্বলবে না আর বাতি।\nএই বিভাগে আরো: « তবুও বেঁচে আছি সত্যের শপথ »


Amit Shah brings the Ram Mandir issue again before the SP and BSP alliance - Anandabazar\nউত্তরপ্রদেশে জোট কাঁটা, মন্দিরই মন্ত্র\n১২ জানুয়ারি, ২০১৯, ০১:৫৯:৪৯\nশেষ আপডেট: ১২ জানুয়ারি, ২০১৯, ০২:৫৪:২৪\n১২ তারিখ বেলা ১২টায় ‘বুয়া-বাবুয়া’ জোটের কথা শোনাবেন। বিজেপি শিবিরে কম্পন, উত্তরপ্রদেশে এসপি-বিএসপির জোট হলে খড়কুটোর মতো উড়ে না যায় দল! দলে আশঙ্কা দেখে রামলীলা ময়দানে রামন্দিরের কথা তুললেন অমিত শাহ। বললেন, ‘‘সুপ্রিম কোর্টে মামলা বকেয়া। কংগ্রেসও মামলা পিছোতে চাইছে। কিন্তু সাংবিধানিক পথেই অযোধ্যায় রামমন্দির নির্মাণ হবে।’’ উত্তরপ্রদেশ থেকে আসা বিজেপি কর্মীরা ভরসা পেলেন কিছুটা। গলা তুললেন, ‘‘জয় শ্রী রাম।’’ বক্তৃতা কিছুটা থামাতে হল অমিতকে। বিজেপি নেতারা তা-ও সন্দেহে। বলছেন, ‘‘শুধু রামমন্দির দিয়ে কী ভোটে জেতা যাবে?’’\nদিল্লিতে বিজেপির মহাসম্মেলনে আগামিকাল বেলা ১২টা নাগাদই বলার কথা নরেন্দ্র মোদীর। কিন্তু মায়াবতী ও অখিলেশ সেই সময়টাই বেছে নিয়েছেন সাংবাদিক বৈঠকের জন্য। আর সেই ঘোষণাও করেছেন আজ, যখন বিজেপি সম্মেলন শুরু হচ্ছে। ফলে লখনউয়ে বসে দু’দিনের বিজেপির সম্মেলন অনেকটাই গ্রাস করে ফেললেন মায়া-অখিলেশ। বিজেপি নেতারাও এখন মোদীর বক্তৃতার সময় পিছোতে চাইছেন। দলের এক নেতা বলেন, ‘‘এসপি-বিএসপির সঙ্গে কংগ্রেস মিলেমিশেই কাজ করছে। মায়াবতীর জন্মদিনেই জোট ঘোষণার কথা ছিল। কিন্তু আজ বিজেপির সম্মেলনের থেকে নজর কাড়ার কৌশল দেখে মনে হচ্ছে, এই ফন্দি কংগ্রেসেরই। রাহুল গাঁধীই আজকাল মোদীর যাবতীয় প্রচার ভেস্তে দেওয়ার কৌশল নিচ্ছেন।’’\nযোগী আদিত্যনাথ বললেন, ‘‘ওরা আসলে নিজেদের অস্তিত্ব বাঁচাতে জোট বাঁধছে। মানুষ সব জানে। তারা সে ভাবেই ভোট দেবে।’’ কিন্তু অমিত শাহ আগেই কবুল করেছেন, উত্তরপ্রদেশে এসপি-বিএসপি জোট হলে বিজেপি চ্যালেঞ্জের মুখে পড়বে। কর্মীদের অভয় দিতে শাহের দাবি, ‘‘বুয়া-বাবুয়া জোট বাঁধলেও এনডিএ গত বারের পাওয়া ৭৩টি আসনের একটি বেশিই পাবে, কম হবে না। আগে যাঁরা পরস্পরের মুখ দেখতেন না, তাঁরা এখন নরেন্দ্র মোদীকে ভয় পাচ্ছেন। বুঝতে পারছেন, একার জোরে মোদীকে হারানো সম্ভব নয়। আগে কংগ্রেসের বিরুদ্ধে সকলে জোট বাঁধত। এখন বিজেপির বিরুদ্ধে বাঁধছে। এটি বিজেপির গর্ব।’’ কিন্তু মায়া-অখিলেশের জোটের বিরুদ্ধে কোন মন্ত্রে বিজেপি জিতবে? অমিত যতই ভরসা জোগান দলের নেতাদের মনে প্রশ্ন। এক, তবে কি ভোটের আগে রামমন্দির নিয়ে আইন বা অধ্যাদেশই আনবে মোদী সরকার? দুই, তাতেও কি বৈতরণী পার হবে?\nTAGS : Alliance SP BSP Amit Shah Ram Mandir\nসংসদে অমিতকে নিশানা সৌগতের\nশাহের বদলে বিল পেশ স্বরাষ্ট্র প্রতিমন্ত্রীর


অনাস্থা থেকেই নির্বাচন অংশগ্রহণমূলক হচ্ছে না – Daily Somoyer Dak\nপ্রচ্ছদ > রাজনীতি > অনাস্থা থেকেই নির্বাচন অংশগ্রহণমূলক হচ্ছে না\nঅনাস্থা থেকেই নির্বাচন অংশগ্রহণমূলক হচ্ছে না\nসময়ের ডাক ডেস্ক: জ্যেষ্ঠ নির্বাচন কমিশার (ইসি) মাহবুব তালুকদার বলেছেন, অনাস্থা থেকেই নির্বাচন অংশগ্রহণমূলক হচ্ছে না। যেসব কারণে আমরা ভোটারদের আস্থা অর্জনে ব্যর্থ হয়েছি, সেসবের কারণ খুঁজে প্রয়োজনীয় ব্যবস্থা গ্রহণ একান্ত আবশ্যক।\nনির্বাচন ভবনের নিজস্ব কার্যালয়ে সাংবাদিকদের কাছে লিখিত বক্তব্যে রোববার (৩১ মার্চ) তিনি এমন মন্তব্য করেন।\nমাহবুব তালুকদার বলেন, ‘নির্বাচন বিষয়ে অনাস্থা থেকেই নির্বাচন অংশগ্রহণমূলক হচ্ছে না। যেসব কারণে আমরা ভোটারদের আস্থা অর্জনে ব্যর্থ হয়েছি, সেসবের কারণ খুঁজে প্রয়োজনীয় ব্যবস্থা গ্রহণ একান্ত আবশ্যক। এমতাবস্থায় ভোটারদের উপর এ দায় চাপানো ঠিক নয়। বিগত দুই বছরে যতগুলো নির্বাচন হয়েছে, তা নিয়ে নির্বাচন কমিশনের আত্মসমালোচনা প্রয়োজন। ওই সব নির্বাচনে যেসব ভুলভ্রান্তি হয়েছে, সেগুলো পুনরাবৃত্তি রোধ করা দরকার।’\n‘উপজেলা নির্বাচন পরিষদের চতুর্থ ধাপের নির্বাচন সম্পন্ন হলো। স্থানীয় সরকার হিসেবে ঘোষিত উপজেলা পরিষদে স্বায়ত্বশাসন নেই। সংসদ সদস্যদের আওতা থেকে উপজেলা পরিষদকে মুক্ত করা না হলে উপজেলা নির্বাচন কোনোক্রমেই সুষ্ঠু, স্বাভাবিক ও ত্রুটিমুক্ত হওয়া সম্ভব না। তবে এটি নিতান্তই রাজনৈতিক সিদ্ধান্তের বিষয়।’\nমাহবুব তালুকদার বলেন, ‘অনেকের মতে উপজেলা নির্বাচনে নির্বাচন কমিশন ঘুরে দাঁড়িয়েছে। প্রশ্ন জাগে, কতদূর যাওয়ার পর এই ঘুরে দাঁড়াবার বোধদয় ঘটলো? উপজেলা নির্বাচনে বিভিন্ন কেন্দ্র বন্ধ করা এবং অনিয়মের জন্য পুলিশ ও অন্যান্য নির্বাচন সংশ্লিষ্ট কর্মকর্তাদের বিরুদ্ধে যে কঠোর ব্যবস্থা গ্রহণ করা হয়েছে, জাতীয় নির্বাচনের সময় এহেন তৎপরতা দেখা যায়নি কেনো? এই জিজ্ঞাসার জবাব খুঁজলে একাদশ জাতীয় নির্বাচনের প্রকৃত স্বরূপটি উদঘাটিত হবে।’\nতিনি বলেন, ‘নির্বাচন বা ভোটদানে জনগণের যে অনীহা পরিলক্ষিত হচ্ছে, তাতে জাতি এক গভীর খাদের দিকে অগ্রসরমান। গণতন্ত্র প্রতিষ্ঠার জন্যই নির্বাচন। নির্বাচনবিমুখিতা গণতন্ত্রের প্রতি মুখ ফিরিয়ে নেওয়ার নামান্তর। আমরা গণতন্ত্রের শোকযাত্রায় সামিল হতে চাই না। রাজনৈতিক দল ও রাজনীতিবিদদের বিষয়টি গুরুত্ব সহকারে ভেবে দেখা প্রয়োজন।’\nসাবেক এ সরকারি কর্মকর্তা বলেন, ‘আমি আবার বলি, জাতীয় ও স্থানীয় নির্বাচন সর্বোতভাবে নির্বাচন কমিশনের হাতে ন্যস্ত করা প্রয়োজন। রিমোট কন্ট্রোলে নির্বাচনকে কন্ট্রোল করা হলে নির্বাচন ব্যবস্থাপনা বিপর্যয়ের মধ্যে পড়বে- যা গণতন্ত্রের জন্য অনভিপ্রেত। এ জন্য রাজনৈতিক সিদ্ধান্ত একান্ত অপরিহার্য। সবার জন্য সমান সুযোগ রেখে নির্বাচনী ব্যবস্থাপনার সংস্কার ও বাস্তবায়ন করে সুষ্ঠু, নিরপেক্ষ ও অবাধ নির্বাচন হলে রাজনৈতিক দল ও ভোটারদের অনীহা অবশ্যই দূরীভূত হবে।’\nরোববার (৩১ মার্চ) পঞ্চম উপজেলা পরিষদ নির্বাচনের চতুর্থ ধাপের ১০৭ উপজেলায় ভোটগ্রহণ সম্পন্ন হয়েছে। এ নির্বাচনে অনিয়মের কারণে কুমিল্লার তিতাস উপজেলার ভোট অনির্দিষ্টকালের জন্য স্থগিত করেছে ইসি।\nপ্রকাশিত : 7:38 pm, মার্চ ৩১, ২০১৯


ড. তুরিন আফরোজ - ছবি: সংগৃহীত\n২২ মে ২০২০, ১৩:২৭\nআনন্দের বহিঃপ্রকাশে আমরা অনেকেই মরণকে কামনা করি। মরণেও জীবনের সুখ খুঁজে পাওয়া যায়। “মরণ রে, তুঁহুঁ মম শ্যামসমান।” ভানুসিংহ ঠাকুরের পদাবলীতে “মরণ” কবিতায় বিশ্বকবি রবীন্দ্রনাথ ঠাকুর জীবনের প্রথম প্রভাতে দাঁড়িয়ে মৃত্যুকে অমৃতের স্বরূপ বলেই আহ্বান করেছিলেন।\nকবিগুরু রবীন্দ নাথের মৃত্যুচিন্তায় নান্দনিকতা আমাদের বেশ আকৃষ্ট করে বটে। কবির আকুতিতে প্রকাশ পায়, “জীবনকে সত্য বলে জানতে গেলে মৃত্যুর মধ্য দিয়েই তার পরিচয় পেতে হবে। যে মানুষ ভয় পেয়ে মৃত্যুকে এড়িয়ে জীবনকে আঁকড়ে রয়েছে, জীবনের পরে তার যথার্থ শ্রদ্ধা নেই বলে জীবনকে সে পায়নি।\nযে লোক নিজে এগিয়ে গিয়ে মৃত্যুকে বন্দি করতে ছুটেছে, সে দেখতে পায়, যাকে সে ধরেছে সে মৃত্যুই নয়, সে জীবন” (ফাল্গুনী, ১৩২২)। আর তাই কি সামনের ঈদের আনন্দকে অমৃতসম উপভোগ করতে আমরা মৃত্য্রুর জয়গান গেয়ে কেনা-কাটা নিয়ে ব্যস্ত হয়ে পড়েছি?\nত্রয়োদশ শতকের ফারসি কবি, ধর্মতাত্ত্বিক এবং সুফি মাওলানা জালালউদ্দিন রুমিও কিন্তু মৃত্যুকে ভালবেসে অমর হয়ে আছেন। প্রেম ও আশাবাদের কবি মাওলানা জালালউদ্দিন রুমি তার অসাধারণ সৃষ্টি “যখন আমার মৃত্যু আসবে” কবিতায় মৃত্যুর মাঝে জীবনের ছন্দ খুঁজে পেয়েছেন। তাঁর ভাষায়- “যখন দেখবে আমার মৃতদেহ নিয়ে যাচ্ছে, তুমি কেঁদোনা-/আমি কোথাও যাচ্ছি না, আমি কেবল পৌঁছে যাচ্ছি অনন্ত প্রেমে।’’\nমৃত্যুর মাঝে অনন্ত প্রেমকে খুঁজে পেতে রুমি যেভাবে দিশেহারা-দিওয়ানা, ঠিক একই রকমভাবে আজকের এই করোনা কালে আমরা ছুটে চলেছি বাজারে-বিপনিতে। সামাজিক সঙ্গনিরোধ উপেক্ষা করে, জমায়েত করে আসন্ন ঈদে করোনা আক্রান্ত হয়ে উপভোগ করব বলে। আহা, এ তো জীবন থেকে ছুটি নেয়া নয়, যেন “অনন্ত প্রেম” এর কাছে ধাবিত হওয়া!\nমৃত্যু সংখ্যা বাড়ুক, কিন্তু জাতির অনন্ত প্রেম প্রাপ্তি ঠেকায় কার সাধ্যি? বসুন্ধরা সিটি শপিং কমপ্লেক্স, যমুনা ফিউচার পার্ক, নিউমার্কেট, গাউছিয়া মার্কেট, চাঁদনী চক শপিং কমপ্লেক্সসহ রাজধানীর অনেক মার্কেট ও বিপণিবিতানই বন্ধ থাকলেও খুলে গেছে বেশ কিছু মার্কেট ও দোকান।\nএদিকে আবার, নির্দেশনা অনুসারে স্বাস্থ্যবিধি মেনে এরই মধ্যে নিজেদের বেশিরভাগ আউটলেট খোলার ঘোষণা দিয়েছে দেশীয় ফ্যাশন ও লাইফস্টাইল ব্র্যান্ড আড়ং ও বাংলাদেশের জুতা তৈরিকারক প্রতিষ্ঠান এপেক্স ও বাটা। প্রায় দুই মাস পর মার্কেট খোলায় নগরীর বিভিন্ন এলাকা থেকে উৎসাহী ক্রেতারাও আসছেন বাজার-বিপণিতে।\nজমে উঠেছে ঈদের বাজার। ক্রেতাদের রঙিন স্বপ্নে অর্থনীতির চাকা একটু একটু করে ঘুরতে শুরু করল বলে। কিন্তু অন্যদিকে, বাজার খোলার ক্রান্তিলগ্নে দেশের করোনা পরিস্থিতিটাও জেনে রাখা দরকার। বাজার খুলে দেয়ার ঠিক এক দিন পরে (১১ মে তারিখে), স্বাস্থ্য অধিদফতরের বুলেটিন অনুসারে, ২৪ ঘণ্টাতে দেশে ভয়াবহ করোনা ভাইরাসে (শনাক্ত) হয়েছেন ১০৩৪ জন।\n১২ মে তারিখে করোনা ভাইরাসে (শনাক্ত) হয়েছেন ৯৬৯ জন, ১৩ মে তারিখে (শনাক্ত) হয়েছেন ১১৬২ জন, ১৪ মে তারিখে (শনাক্ত) হয়েছেন ১০৪১ জন এবং ১৫ মে তারিখে (শনাক্ত) হয়েছেন ১২০২ জন। করোনা-আক্রান্ত পরিস্থিতির এই ঊর্ধ্বগামী রেখার পথ ধরে দেশ যখন মৃত্যুর ‘ধূসর ঘোড়া’য় সওয়ার, ঠিক তখনই ঈদকে সামনে রেখে, বাংলাদেশ দোকান মালিক সমিতির আবেদনের পরিপ্রেক্ষিতে এবং স্বাস্থ্যবিধি মানার শর্তে গত রোববার (১০ মে) থেকে দোকানপাট ও শপিংমল খোলার অনুমতি দিয়েছে সরকার।\nভাবছেন, দোকান-বাজার খুলে খুলুক, সরকার-ই তো খুলে দিতে বলেছে। আমরা গেলেই যত দোষ তাই না? কে মরলো কে বাঁচলো তাতে আমাদের কী যায় আসে? আমরা তো আর সরকার না, অতসব হিসেব আমাদের না করলেও চলে।\nএকটি বিষয় ভুলে গেলে চলবে না, সরকার তার অর্থনীতি চাঙ্গা রাখতে অনেক পদক্ষেপ নিতেই বাধ্য হবে। সরকারকে অনেক হিসেব নিকেষ কষতে হয়। ক্ষমতার গদি টিকিয়ে রাখার রাজনীতিটা যে কোন সরকারের জন্য অত্যন্ত জরুরি। আর তাই ভারসাম্যের খেলায় সরকারকে না নেমে উপায় থাকে না।\nকিন্তু আমার প্রশ্ন হলো, আমরা কেন বেঁচে থাকার লড়াইটা করব না? নিজেদের জন্য, নিজেদের আপনজনদের জন্য? আমরা মোটেই সে পথে হাঁটছি না। বাজার খুলে দেয়ার পর ক্রেতাদের লম্বা লাইন দেখে মনে হচ্ছে যে আসন্ন ঈদ যেন আমাদের “শত জনমের ঈদ”। আড়ং, বাটা, এপেক্স থেকে ঈদের কেনা-কাটা না করলে যে আমাদের এই মানব জীবনই বৃথা! একবারও কি ভাবছি, এই করোনা কালে ঈদের বাজার করে আমরা নিশ্চিত মৃত্যুর দিকে এগিয়ে চলেছি?\nমৃত্যুর মাঝে হয়তো নান্দনিকতা রয়েছে। জীবনবাদী কবি জীবনানন্দ দাশের বিখ্যাত কবিতা “মানুষের মৃৃত্যু হ’লে” আমাদের শেখায় মানুষ তার মৃত্যুতে মানুষই থাকে। সে তার দায়িত্ব বোধ থেকে মুক্তি নেয় না।\n“মানুষের মৃত্যু হ’লে তবুও মানব/থেকে যায়; অতীতের থেকে উঠে আজকের মানুষের কাছে/আরো ভালোÑ আরো স্থির দিকনির্ণয়ের মতো চেতনার/পরিমাপে নিয়ন্ত্রিত কাজ/কতো দূর অগ্রসর হ’য়ে গেল জেনে নিতে আসে।”\nমৃত্যুকে আমি ভয় করি না তবে সেটা যদি কোন মহৎ উদ্দেশ্যে হয়। কিন্তু ঈদের কেনাকাটা করতে যেয়ে করোনা আক্রান্ত হয়ে মৃত্যু বরণ করাকে আমার কাছে হঠকারি পদক্ষেপই মনে হয়। একটা ঈদ যদি সাদাসিধেভাবে পালন করতে হয় তাতে আসলে ক্ষতিটা কতটুকু? আর ঈদ মানে কি জৌলুসের বাহার দেখানো? একজন প্রকৃত মুসলমানের ইমান কি এতটাই নড়বড়ে যে মহামারী কালে অসংখ্য লোকের মৃত্যুর মিছিল উপেক্ষা করে দামামা না বাজালে চলে না?\nবিদ্রোহী কবি নজরুল ইসলাম গেয়েছেন-“নাই হল মা বসন ভূষণ এই ঈদে আমার।/আল্লা আমার মাথার মুকুট, রসুল গলার হার।।/নামাজ রোজার ওড়না শাড়ি/ওতেই আমায় মানায় ভারী/কলমা আমার কপালে টিপ, নাই তুলনা তার।”\nতাই আমি মনে করি, এই যে বাজার খুলে যাওয়াতে আমাদের সদাই-পাতি খরিদ করার যে হিড়িক তা কিন্তু আত্মহননমূলক। এখন অনেকেই কুতর্ক দিতে পারেন, “ভাই, আমি আত্মহত্যা করলে আপনার কী যায় আসে? আত্মহত্যা করাটাও একটা মানবাধিকার। আমি মরতে চাই, আমাকে মরতে দিন।”\nএ রকম বলার লোকেরও কিন্তু অভাব নেই। আত্মহত্যার দর্শনে বিশ্বাসী অনেক বড় বড় দার্শনিক এ রকম কথাই অনেক আগে থেকেই বলে আসছেন। যেমন গ্রিক দার্শনিক প্লেটোর মতে আত্মহত্যা করা সকল সময়ে অনৈতিক নয়। কেউ যদি দুর্ভাগ্যবশত জীবন ধারণে অপারগ হন, অথবা অপমানে জর্জরিত হন, তখন তিনি আত্মহত্যা করতেই পারেন।\nআবার অনেক দার্শনিকের মতে, আত্মহত্যা সবসময় অযৌক্তিক নয়, কখনো কখনো বাস্তব সমস্যার সঠিক সমাধান। স্কোপেনহাওয়ার তাই আত্মহত্যাকে অনৈতিক বলে মনে করেন না, আত্মহত্যাকে একজন ব্যক্তির অধিকার বলে মনে করেন। ওদিকে আত্মহত্যার অধিকারকে আইনানুগ স্বীকৃতির জন্য ফরাসি দার্শনিক মিশেল ফুকো আন্দোলন করেছিলেন।\nমিশেল ফুকোর উদ্যোগে একবার নাকি ফ্রান্সের প্যারিস শহরে “আত্মহত্যা উৎসব”-এর আয়োজনও করা হয়েছিল। ক্ষণজন্মা কবি ফালগুনী রায় স্বেচ্ছামৃত্যুর জয়গান গেয়েছেন- “তোমাদের পৃথিবীর পাশে আমার এই স্বমারণোৎসব/আমার স্বেচ্ছামৃত্যুর এই গান/আমায় দিয়েছে এনে নির্বানের মহাসম্মান।”\nএতো কিছু বলার উদ্দেশ্য হলো, করোনা ভাইরাস যখন আমাদের দেশে ডাল-পালা বিস্তার করে তার রাজত্ব কায়েম করে চলেছে, ঠিক তখনই আমাদের ঈদের কেনা-কাটা নিয়ে উদ্রান্ত হওয়া “স্বমারণোৎসব”-ই তো বটে। এই স্বেচ্ছামৃত্যুর মাধ্যমে আমরা কী অর্জন করতে চলেছি?\nমৃত্যুর প্রতি ভালোবাসাকে অমরত্ব দান করতে চাইছি? কোনটির সংক্রমণ বেশি ভয়ংকর, ভালবাসার নাকি ভাইরাসের? শেক্সপিয়ারের “টুয়েল্ফথ নাইট” নাটকটিতে অলিভিয়ার এক সময় মনে হয়েছে, ভালোবাসা তৈরি হওয়ার প্রক্রিয়াটা যেন প্লেগের সংক্রমণের মতোই।\nঅলিভিয়া বলে ওঠে, “এরকম দ্রুতই হয়তো কেউ প্লেগে আক্রান্ত হয়।” সাহিত্যে অনেক কিছুই সম্ভব- লেখা অথবা বলা; বাস্তবতা অনেক নিষ্ঠুর। আর তাই, মৃত্যুকে ভালোবেসে, করোনা ভাইরাসে আক্রান্ত হওয়ার মাঝে আমি কোনো নান্দনিকতাই খুঁজে পাই না। এই অর্থহীন মৃত্যু-অভিসার বন্ধ হোক!\nলেখক: ড. তুরিন আফরোজ- আইনের শিক্ষক।\nঈদ কেনাকাটা করোনা ভাইরাস